
CUVÂNT ÎNAINTE 



Părintele nostru Cleopa Ilie, duhovnicul 
Mănăstirii Sihăstria, este binecunoscut, atât în ţară, 
cât şi peste hotare, ca un mare duhovnic, rugător şi 
scriitor bisericesc al monahismului românesc din 
ultimii 50 de ani. 

Experienţa sa îndelungată de călugăr ascultător, 
preot, stareţ, sihastru şi profund cunoscător al 
Sfintelor Scripturi şi al scrierilor filocalice, dogma- 
tice, morale şi canonice ale Sfinţilor Părinţi, l-au 
(acut un adevărat părinte şi povăţuitor sufletesc al 
călugărilor şi al multor credincioşi de la sate şi 
oraşe, de toate vârstele şi categoriile sociale. 

Din anul 1945, când a fost hirotonit preot şi 
numit stareţ al Mănăstirii Sihăstria, până astăzi - 
timp de o jumătate de secol -, Prea Cuvioşia Sa şi-a 
împărţit timpul între rugăciune şi misiune, între 
linişte şi ascultare, între singurătate şi călăuzirea 
călugărilor şi mirenilor pe calea mântuirii, între 
nevoinţă pustnicească şi misiune duhovnicească prin 
predică, scriere de cărţi sfinte, spovedanie, sfatuire 
şi milostenie. O viaţă întreagă jertfită lui Hristos şi 
Bisericii Ortodoxe. 

Regretăm mult că aproape toate predicile şi 
învăţăturile Prea Cuvioşiei Sale, rostite fie în 
biserică, fie la chilie, fie în aer liber la zeci de mii de 
credincioşi, timp de o jumătate de secol, au rămas 
nescrise de nimeni şi nu mai pot fi recuperate 
niciodată. Astăzi ar fi constituit un tezaur viu de 
învăţături duhovniceşti pentru multe generaţii. 



CUVÂNT ÎNAINTE 



Totuşi, pe lângă cele şapte cărţi scrise şi publi- 
cate de Părintele Cleopa în ultimele două decenii, 
s-au înregistrat ocazional de credincioşi pe casete o 
bună parte din sfaturile şi învăţăturile sale 
duhovniceşti, fiind răspândite azi în toată ţara. Cu 
greu am recuperat o parte din aceste benzi magne- 
tice, unele de peste 15 ani, şi încercăm să le publi- 
căm parţial în mici volume, pe teme, într-o serie 
specială intitulată Ne vorbeşte Părintele Cleopa. 

Primul număr este cel de faţă. El conţine patru 
teme principale: Despre frica de Dumnezeu, Paza 
minţii, Treptele rugăciunii şi Despre preoţie, la 
care se adaugă trei scurte cuvinte. 

Desigur, am respectat întru totul limbajul arhaic 
al Părintelui Cleopa, afară de mici intervenţii ce s-au 
impus. Sfaturile originale, directe, sincere, pline de 
iubire duhovnicească ale Prea Cuvioşiei Sale sunt o 
adevărată binecuvântare pentru toţi cei ce caută 
mântuirea sufletului şi ajută mult la formarea 
tinerelor generaţii. Ulterior vor urma şi alte numere 
din această serie, cu alte teme şi învăţături. 

Acum, când Părintele Cleopa se pregăteşte de 
marea călătorie la cer şi cu greu mai dă câteva 
sfaturi, publicarea acestor cuvinte de pe casete sunt 
ca o mană cerească pentru poporul nostru bine- 
credincios. Fie ca aceste învăţături să rodească în 
inimile şi casele tuturor celor ce iubesc pe Hristos. 



Arhimandrit Ioanichie Bălan 



Sfânta Mănăstire Sihăstria 
Botezul Domnului - 1995 



DESPRE FRICA DE DUMNEZEU 



Să vorbim ceva care înţelegem cu toţii, şi cei 
mai de jos şi cei mai de sus. Vorbim ceva de înţeles, 
dar totodată şi ce este mai de folos pentru fapta 
bună. Vom vorbi despre frica lui Dumnezeu. 

La Pilde spune aşa: Cu frica lui Dumnezeu se 
abate tot omul de la rău. Dacă se abate omul de 
frica lui Dumnezeu de la tot răul, frica lui 
Dumnezeu este prima piedică a păcatului, care 
împiedică păcatul să pătrundă în sufletul nostru. 

Proorocul David, prin Duhul Sfânt, aţi văzut în 
Psaltire că ne spune: începerea înţelepciunii este 
frica Domnului şi înţelegere bună este tuturor celor 
ce o fac pe dânsa. Şi iarăşi zice Solomon, fiul său, 
despre înţelepciune mai mult, că frica Domnului 
este şcoala înţelepciunii. Iar Isus, fiul lui Sirah, în 
Cartea înţelepciunii lui, spune aşa: Frica Domnului 
mai presus de toată înţelepciunea a covârşit 

Vedeţi, trei prooroci mari laudă frica lui 
Dumnezeu, care de care mai înalt filosofând despre 
dânsa, că într-adevăr, cum spune şi Sfântul Isaac 
Şirul: Frica lui Dumnezeu este temelia tuturor 
faptelor bune. El spune că înţelepciunea are două 
capete: primul capăt este frica lui Dumnezeu şi al 
doilea capăt este dragostea de Dumnezeu. Dar pentru 
ce aşa? Pentru că toată fapta bună se începe de la 
frica lui Dumnezeu şi se termină în dragostea de 
I >umnezeu, care este legătura desăvârşirii şi treapta 
era mai de sus a tuturor faptelor bune, căci mai mare 

decât toate este dragostea. Dar ca să ajungă cineva la 
dragostea de Dumnezeu, negreşit trebuie să aibă mai 
întâi frica lui Dumnezeu. Că de aici porneşte toată 
fapta bună: din a se teme omul de Domnul. 

Auzi ce zice Duhul Sfânt? Fericit este omul care 
se teme de Domnul, că întru poruncile Lui va voi 
foarte. Ai auzit? Cine se teme de Dumnezeu, voieşte 
foarte mult să facă poruncile lui Dumnezeu, adică 
faptele bune; după cum şi cela ce nu se teme, îşi dă 
frâu liber la toată răutatea şi la tot păcatul. 

Cine are frica lui Dumnezeu este cel mai înţelept 
om de pe faţa pământului. Pentru că spune Sfântul 
Grigorie de Nyssa, marele filosof şi fratele marelui 
Vasile: „Am văzut pe mulţi oameni care s-au silit să 
înveţe toată ştiinţa cea din afară, iar în cele 
teologhiceşti, adică în ştiinţa despre Dumnezeu, nu 
puţin au sporit. Dar fiindcă le-a lipsit lor adevărata 
înţelepciune, care este frica lui Dumnezeu, departe 
s-au făcut de Dumnezeu şi în mocirla tuturor relelor 
au ajuns". 

Auzi pe unul că are două doctorate, două licenţe. 
Dar auzi că-i un preacurvar, un ateu, un om necre- 
dincios, un om fără judecată, iară milă de săraci, fără 
dragoste de aproapele lui, care dă cu piciorul în toată 
fapta bună şi în credinţa cea dreaptă. Ce-i foloseşte lui 
ştiinţa cea din afară, dacă n-are frica Iui Dumnezeu? 
Mai bine nu se năştea unul ca acesta, care nu 
cunoaşte pe Ziditorul său şi nu se teme de El în toată 
vremea, ca să se ferească de rău şi să facă binele. 

De aceea vă spun: e bine ca omul să înveţe carte 
multă, să fie şi inginer, să fie şi doctor, să fie şi 
profesor, şi profesor universitar, să fie şi militar, să 
fie şi general, ce-a rânduit Dumnezeu pentru fiecare. 
Dar în toate treptele lui să nu uite frica de Dumnezeu. 



PĂRINTELE CLEOPA 



Că, dacă a uitat de Dumnezeu, mai bine nu mai 
venea în lumea aceasta şi mai bine nu se năştea să 
vadă atâta bunătate a lui Dumnezeu. Cum ne-a dat 
El nouă viaţa, mintea, aerul, lumina, căldura, ploile 
la vreme, hrană, belşug, sănătate, vedere, auz, înţe- 
lepciune şi, după atâtea binefaceri ale lui Dumnezeu, 
să închidă ochii ca păsările cele de noapte, care nu 
văd decât numai la întuneric, şi să nu vadă pe 
Dumnezeu, Care este lumina cea neapropiată şi 
locuieşte în lumina cea neapropiată. 

De aceea am început să vă spun: ferice de omul 
care se teme de Dumnezeu, că acela este adevărat 
om înţelept şi acela va avea fericire şi în veacul de 
acum şi în veacul cel viitor. 

Cine se teme de Dumnezeu, nu-i place să ia 
avutul altuia. Cine se teme de Dumnezeu, nu se duce 
la femeia altuia. Cine se teme de Dumnezeu, şi cu 
soţia sa trăieşte în curăţie, după rânduiala Bisericii. 
Cine se teme de Dumnezeu, nu face avorturi, nu-i 
beţiv, nu-i tutungiu, nu-i bătăuş, nu-i râvnitor de avere 
străină, nu-i nesupus, ascultă de stăpânirea statului, 
cinsteşte stăpânirea, după Apostolul Pavel: El dă celui 
cu cinstea, cinste; celui cu dajdia, dajdie; celui cu 
frica, frică; şi nimănui cu nimic nu-i rămâne dator, 
decât să iubească pe Dumnezeu şi pe aproapele. 

Cine se teme de Dumnezeu, nu doarme în timpul 
Sfintei Liturghii, acasă, Duminica. Cine se teme de 
Dumnezeu, nu lasă copiii să crească în fărădelegi, ci 
îi ceartă şi-i îndreaptă, îi învaţă să se închine lui 
I )umnezeu, să postească, să meargă la biserică şi să 
ducă viaţă curată în familie. Cine se teme de 
I Himnezeu, nu pierde vremea îndeşert. Ori lucrează, 
ori se roagă lui Dumnezeu, ori citeşte Sfintele 
Scripturi, ori cugetă la judecata viitoare, la moarte, 
la răsplată, la fericirea raiului şi la iad. 

Cine se teme de Dumnezeu, iubeşte pe tot omul 
şi ajută pe tot omul cu multă dragoste, când este în 
necazuri. Cine se teme de Dumnezeu, nu cruţă 
averea sa de a o dk la săraci. Cine se teme de 
Dumnezeu, are mare frică, nu numai să nu greşească 
cu lucrul sau cu cuvântul, lui Dumnezeu, ci şi cu 
gândul. Dar de ce? Ştie ce zice Duhul Sfanţ: că 
Dumnezeu pe cele mai înainte gândite ale noastre 
le-a văzut şi le vede. 

Aţi auzit la Iov? Aţi auzit om temător de 
Dumnezeu? Ce zice dumnezeiasca Scriptură? „Era un 
om în ţara Asidiei, în ţinutul Uz în Arabia, şi era cel 
mai bogat om de la răsăritul soarelui". Dar auzi ce 
spune: Şi era foarte temător de Dumnezeu. In toată 
seara aducea un bou jertfa. Pentru ce? El trăieşte 
înainte de Legea scrisă. Este al cincilea de la Avraam 
şi a trăit aproape cu o mie de ani înainte de Moise. 

Şi el, acest om al lui Dumnezeu, avea şapte 
feciori şi trei fete şi aducea jertfa de curăţire, cum se 
aduceau jertfe sângeroase atunci, nu cumva copiii 
mei, fiind tineri, să fi greşit ceva cu gândul lui 
Dumnezeu. Aţi auzit? Care din tata şi mama de azi, 
care părinţi mai au grijă ce gândesc copiii lor? Cine 
se mai teme azi de păcatele cu gândul ale copiilor 
lor? „Vai de mine, or fi cugetat ceva rău copiii mei! 
Poate au cugetat la furt, sau Ia ură, sau la desfrânare, 
sau la beţie, sau la răzbunare. Vai de mine, să aduc 
jertfa lui Dumnezeu, ca să-i ierte Dumnezeu, că au 
greşit cu gândul!" 

Ai auzit părinte de copii? Ai auzit tată de copii? 
Se teme să nu fi greşit copiii lui cu gândul către 
Dumnezeu! Ai auzit de ce 1-a lăudat Dumnezeu pe 
Iov? Iată cum spune Scriptura: Fost-a întru una din 
zile şi au venit îngerii Domnului înaintea Domnului, 

că-s miliarde de miliarde de îngeri. Nimeni nu-i poate 
număra, după cum spune Proorocul Ieremia: Oastea 
cerului cine o va număra? Că-s mai mulţi ca nisipul 
mării. Şi ei merg la Dumnezeu, Care-i Minte; 
Mintea cea dintâi, izvorul tuturor minţilor raţionale, 
celor din cer şi de pe pământ, şi dau raportul 
gânditor şi cuvântător, ce fac cu mântuirea suflete- 
lor; ce fac oamenii pe pământ şi cum se luptă ei şi 
slujesc lui Dumnezeu la mântuirea lumii. 

Ce zice Apostolul Pavel? Au nu sunt toţi slugi - 
zice de îngeri - care se trimit de Dumnezeu spre 
slujbă, pentru cei ce vor să moştenească mântui- 
rea? Ai auzit care-i slujba lor? Sunt puşi în slujba 
mântuirii neamului omenesc. Aşa au venit îngerii; şi 
veşnic vin ca fulgerul şi dau raportul lui Dumnezeu 
ce fac oamenii pe pământ, şi fiecare înger păzitor 
spune de sufletul său ce i s-a încredinţat ce face în 
acel minut 

Atunci a venit şi satana, şi Dumnezeu îl întreabă: 
Dar tu de unde vii? Dar ce? Nu ştia Dumnezeu de 
unde vine diavolul, dacă Dumnezeu este în tot locul 
de faţă? Cum spune la Ieremia: Eu sunt Care umplu 
cerul şi pământul. Există loc unde nu-i Dumnezeu, 
în iad, sau în rai, sau în cer, sau pe pământ? Există 
vreun cer sau mai presus de toate cerurile unde nu-i 
Dumnezeu? Şi atunci nu ştia Dumnezeu de unde vine? 
Dar de ce i-a pus întrebarea? Ca să ne răspundă nouă 
cum a fost istoria lui Iov. 

- De unde vii tu? - 1-a întrebat Dumnezeu pe 
satana. Iar el a zis: 

- Doamne, cutreierat-am pământul şi toate câte 
sunt sub cer şi iată sunt de faţă. 

Ai auzit cum lucrează el? Că nu-i singur. A treia 
parte din stelele cerului au căzut, o treime din îngeri 

au căzut, cum arată Sfanţul Grigorie de Nyssa. Şi la 
Apocalipsă zice: Am văzut un drac mare roş care a 
târât cu coada lui a treia parte din stelele cerului şi 
le-a dărâmat pe pământ. 

Unde-i locuinţa demonilor acum? In văzduh. 
Dar nu numai în văzduhul ăsta care înconjură 
planeta noastră şi celelalte planete, zeci de miliarde, 
ci spaţiul interplanetar şi spaţiul interstelar care n-are 
margine. Că de aici până la Calea Lactee, până la 
Drumul Robilor, avem paisprezece milioane de ani 
călătoria luminii, şi lumina merge cu 300.000 de km 
pe secundă, cât ai închide ochii. 

Ai auzit cât e de mare spaţiul acesta? Satana îl 

umple. Că auzi că la ceata care a căzut, i-a dat 

Dumnezeu loc sub cer. Locul ăsta le-a dat. Cine ne 

învaţă aceasta? Marele Apostol Pavel, gura lui 

Hristos, ce zice: Domnii puterii văzduhului, duhurile 

răutăţii răspândite în aer. Şi marele Prooroc David 

zice: Mulţi sunt cei ce se luptă cu noi de la înălţime, 

adică din văzduh. 

De aceea a spus cu dreptate satana: Cutreierat-am 

pământul, Doamne, şi toate cele de sub cer şi iată 

sunt de faţă. Şi ce-1 întreabă Dumnezeu: Fost-ai pe 

la robul meu Iov? Că nu este nimeni asemenea pe 

pământ ca Iov, om temător de Dumnezeu şi care 

foarte vieţuieşte cu dreptate. Apoi, când zice 

acestea, Cel ce a făcut cerul şi pământul, Cel ce 

cercetează inimile tuturor, când laudă pe un om, cine 

poate să zică ceva împotrivă? Că nu este nimeni pe 

pământ ca Iov, temător de Dumnezeu şi foarte drept 

înaintea Mea. 

Ai auzit? Şi nu pentru că era sărac sau necăjit, ci 
foarte bogat. Ce spune Scriptura? Era bogat foarte, 
cel mai bogat om de la răsăritul soarelui. Dar 

averea nu 1-a biruit, nu 1-a despărţit de Dumnezeu. 

Fiindcă iubea pe Dumnezeu mult mai tare decât 
averea. Nimic nu era la dânsul averea. Ca o cârpă 
lepădată era. Şi aceasta a arătat-o istoria lui Iov, care 
voi spune-o pe scurt de aici înainte. 

Ce s-a întâmplat? A zis satana către Dumnezeu: 

- Da, Doamne, Tu spui că Iov îi drept tare şi se 
teme de Tine. Dar nu degeaba se teme el de Tine! 

- Dar de ce? 

- Dacă i-ai înmulţit averea lui şi turmele lui aco- 
peră o ţară, cum nu Te va iubi pe Tine? Şi cum nu 
s-ar teme, dacă i-ai dat atâta avere şi cinste? 

Socotea diavolul că de aceea Iov se teme de 
Dumnezeu, că are avere. Dar n-a fost aşa. Iov era 
adevărat temător de Dumnezeu. 

- Dar ce vrei tu? zice Dumnezeu. 

- Doamne, dă-1 pe mâna mea, să-ţi arăt eu Ţie 
dacă nu Te va blestema în faţă! a zis satana. 

- Ce vrei, mă? i-a spus El. 

- Dă-1 pe mâna mea pe Iov, să-i iau eu averile şi 
copiii şi toate, să vedem nu Te va blestema în faţă? 
Că, dacă ai îngrădit acum cu puterea Ta averile lui şi 
toate averile şi slugile lui sunt îngrădite de Tine, eu 
nu mă pot apropia de el. 

Dar de ce îl îngrădea puterea lui Dumnezeu? Că 
<t;i foarte drept şi cinstitor de Dumnezeu şi nu se 
putea apropia de gospodăria lui nimic. Că îngerii 
I >omnu!ui îl păzeau, fiindcă şi el păzea porunca Iui 
Dumnezeu. 

- Ce vrei? 1-a întrebat Dumnezeu pe satana. 

- Dă-1 pe mâna mea! a răspuns el. 

- Ţi-1 dau. Du-te! Dar de el să nu te atingi! 

Ai văzut că diavolul nu poate face nimic fără voia 
lui Dumnezeu şi fără îngăduinţa Lui? Putea el să se 

ducă peste Iov şi mai înainte, că avea mare ciudă pe 
el, că era drept, însă până n-a luat blagoslovenia lui 
Dumnezeu nu s-a dus. Că şi diavolul îi tot sluga lui 
Dumnezeu; că tot Dumnezeu 1-a făcut şi pe el, şi 
numai unde îi îngăduie Dumnezeu se duce. Că dacă 
ar fi aşa să facă ce vrea el, n-ar rămâne un om pe 
faţa pământului într-o singură zi, câtă ură are el pe 
oameni. Dar puterea drăcească este îngrădită de 
puterea Atotţiitorului Dumnezeu şi nu-i îngăduie să 
facă mai mult decât vrea El. 

Ai auzit ce spune Apostolul Petru? Credincios 
este Dumnezeu şi nu vă va lăsa pe voi să vă ispitiţi 
mai presus de puterile voastre, ci odată cu ispita va 
trimite şi ajutorul Aţi văzut în Evanghelie, când 
Hristos a scos în Gadara demonii din cei doi 
îndrăciţi, că i-a întrebat: „Cum vă cheamă?" 
„Legheon, Doamne, este numele nostru". Legheon 
înseamnă 6000 de demoni. Atâţia demoni erau în 
doi oameni! Că legheon este cuvânt grecesc, legiune 
de ostaşi. Legheon sau legiune. In doi oameni erau 
6000 de demoni. 

De aceea se culcau în morminte şi în haine nu 
umblau, că umblau goi prin pustiu, cum spune 
Evanghelia. Erau mulţi. Dacă voieşti. Doamne, să 
ne scoţi pe noi din oamenii aceştia, dă-ne voie să ne 
ducem în porci. Că era o turmă de porci pe malul 
Mării Galileea. Am fost acolo unde s-au înecat 
porcii, că am trecut prin toate locurile, când am fost 
la Ierusalim. Erau ca 2000 de porci, aproape de 
cetatea Gadara şi Gherghesa. Sunt două cetăţi alătu- 
rea pe podişul Golan. 

Şi când le-a dat voie, au intrat demonii în porci 
şi s-au dus în mare şi s-au înecat toţi. Dar de ce a dat 
voie Domnul diavolilor să intre în porci? Pentru că 

legea lui Moise nu dădea voie să ţină porci. Iar ei, 
împotriva legii, ţineau şi mâncau carne de porc. Şi 
atunci i-a dus în mare, pentru cei care-i ţineau, că-i 
ţineau pentru negustorie, să vândă la alţii. 

Ia să revenim la Iov. Şi a venit diavolul la Iov. 
$i prima dată, când a ajuns asupra gospodăriei lui 
Iov, a pogorât foc din cer. Dar ce? Satana-i în cer? 
Nu 1-a dat Arhanghelul Mihail jos din cer? N-a fost 
lupta cu Arhanghelul Mihail, cum vedem la 
Apocalipsă? Şi loc nu s-a mai aflat pentru ei în cer. 
Dar de ce spune Scriptura cer? Aerul se numeşte 
cer. Tăriile aerului se numesc „cer" în Sfânta 
Scriptură. Că auzi ce zice Scriptura: Lăudaţi pe 
Domnul păsările cerului. Nu cumva ele trăiesc în 
cer, fiindcă le spune păsările cerului? Nu. Trăiesc în 
aer. Deci să înţelegeţi, după Dogmatica Sfântului 
loan Damaschin, aerul se numeşte cer. 

Deci satana a pogorât foc din văzduh, din aer. Şi 
avea bietul Iov 7000 de oi, 3000 de cămile, 500 de 
perechi de boi, 500 de perechi de asini, 3000 de 
slugi cu brâie de aur încinşi, care slujeau la atâta 
avere, şapte feciori şi trei fete, palate şi moşii. Şi 
prima dată turmele oilor au căzut jertfă. A pogorât 
'.nana foc din cer, adică din văzduh, şi au ars 
(urmele lui Iov, deodată cu tot cu ciobani, cu tot cu 
slugi, cu stâni, cu câini; 7000 de oi deodată le-a 
mistuit focul. Dar, prin iconomie dumnezeiască, a 
rămas un singur om, ca să ducă vestea. Şi a venit la 
Iov. Iov era ca un împărat, purta porfiră şi era om 
foarte cinstit de împăraţii pământului, că făcea 
neguţătorie cu oamenii din alte ţări, că avea avere 
mare. Şi a venit sluga şi a zis: 

- Stăpâne, doamne! 

- Ce este, fiule? 

- Iată, slugile tale, ciobanii tăi şi turmele tale 
păşteau la munte şi la şes. Şi a venit foc din cer - 
adică din văzduh - deodată şi a mistuit turmele tale 
şi păstorii tăi şi slugile tale şi tot ce era acolo. Şi am 
rămas eu singur şi am venit să-ţi spun ce s-a întâmplat 

Iar Iov a zis: 

- Nu-i nimica, fiule! Domnul a dat, Domnul a luat, 
precum I s-a părut Domnului, aşa a făcut! Fie numele 
Domnului binecuvântat de acum şi până în veac! 

Şi n-a cârtit Şi nici n-a terminat cel de la oi şi 
vine cel de la cămile: 

- Stăpâne, doamne, haldeii au trecut Iordanul, 
au răpit cămilele tale, 3000 de cămile, şi păstorii şi 
toate, şi le-au dus în ţara lor şi am scăpat eu singur şi 
am venit să-ţi spun. 

Şi a zis Iov: 

- Nu-i nimica, fiule! Domnul a dat, Domnul a luat, 
precum I s-a părut Domnului aşa a făcut! Fie numele 
Domnului binecuvântat de acum şi până în veac! 

Şi nici n-au trecut puţine minute, vine al treilea, 
cel de la boi: 

- Stăpâne, doamne, tâlharii au venit din pustiu, 
au junghiat pe slugile tale şi cele 500 de perechi de 
boi le-au luat şi s-au dus cu ele. 

Şi a zis Iov acelaşi cuvânt: 

- Domnul a dat, Domnul a luat, precum I s-a 
părut Domnului, aşa a făcut! Fie numele Domnului 
binecuvântat de acum şi până în veac! 

Şi n-a trecut decât puţin şi a venit cel de la asini: 

- Stăpâne, doamne, din părţile Damascului au 
venit sirienii şi au prins slugile tale şi cu tot cu asine 
le-au trecut în ţara lor. 

Şi acolo erau 500 de perechi de asine, fiindcă în 
ţările calde cămila şi asinul sunt cele mai căutate 

animale, care pot răbda de sete şi trăiesc cu puţină 
hrană. Şi a zis Iov acelaşi cuvânt: 

- Nu-i nimica, fiule! Domnul a dat. Domnul a luat, 
precum I s-a părut Domnului aşa a făcut! Fie numele 
Domnului binecuvântat de acum şi până în veac! 

Şi n-a zis nici un cuvânt, că i-a luat într-un ceas 
toată averea. La urmă a venit al cincilea. Acesta i-a 
rupt inima, dar tot n-a îndrăznit să zică cuvânt de rău 
împotriva lui Dumnezeu. El avea şapte feciori şi trei 
fete. Şi ei, văzând pe tatăl lor că face milostenie 
veşnic la atâtea mii de săraci, au început să facă la 
fel ca tatăl lor. Făceau praznic în fiecare sâmbătă. Şi 
sâmbăta asta făcea cel mai mic; apoi celălalt, până 
ajungea la cel mai mare şi apoi fetele. Şi tocmai 
acum erau la un praznic mare în acea sâmbătă; mulţi 
oameni erau chemaţi la masă şi ei slujeau la masa 
celor necăjiţi acolo. 

Satana, având îngăduinţa lui Dumnezeu, s-a dus 
şi a scuturat casa - clădirea, palatul unde erau - şi i-a 
omorât pe toţi; şi pe cei de la masă şi pe feciorii lui 
Iov. N-a rămas decât unul, care a venit la Iov şi a zis: 

- Stăpâne, doamne, iată feciorii tăi şi fetele tale 
erau la casa celui mai mare, la un praznic, şi s-a 
cutremurat casa din temelii şi i-a omorât pe toţi, şi 
am scăpat eu din întâmplare - că aşa, prin iconomie 
dumnezeiască, numai unul scăpa - şi am venit să-ţi 
spun. 

Şi Iov, când a văzut că Dumnezeu i-a luat şi 
feciorii, fiind acolo în faţa casei lui, a apucat 
veşmintele de sus de la gât - că-n Orient hainele-s 
până jos la pământ, aşa poartă bărbaţii, cum purtăm 
noi, călugării - şi şi-a rupt haina sa până jos. S-a 
dezbrăcat şi s-a aruncat cu faţa la pământ şi a filoso- 
tiil pentru moarte, şi a zis: 

- Nu-i nimica, fiule, gol am ieşit din pântecele 
maicii mele, gol mă voi duce în groapă. Nimic n-am 
adus în lumea aceasta, arătat este că nimic nu pot 
scoate. Domnul a dat, Domnul a luat, precum I s-a 
părut Domnului aşa a făcut! Fie numele Domnului 
binecuvântat de acum şi până în veac! 

Şi întru toate ce i s-au întâmplat lui Iov, n-a zis 
un cuvânt de rău împotriva Ziditorului său. Atât de 
tare se temea Iov de Dumnezeu. 

Atunci satana, văzând că nu 1-a biruit, că i-a luat 
totul, s-a dus iar la Dumnezeu. Fost-a întru una din 
zile şi au venit îngerii Domnului şi iată a venit şi 
satana înaintea Sa. Şi iar îl întreabă: 

- De unde vii tu? 

- Doamne, cutreierat-am pământul şi toate cele 
de sub cer şi iată sunt de faţă! 

Şi 1-a întrebat Dumnezeu a doua oară: 

- Dar ai fost pe la robul meu, Iov? 

- Da, Doamne, am fost şi i-am făcut câte am 
vrut eu! 

- Ei! A zis ceva împotriva Mea? 

- Nu, Doamne; dar am să-Ţi spun ceva. Cer un 
război mai mare contra lui Iov. 

- Ce vrei, mă? 

- Piele pentru piele. 

- Ce vrei să spui? 

- Da. I-am luat toată averea şi copiii, dar el este 
sănătos şi soţia lui a rămas sănătoasă. Insă dă-mi 
voie să mă ating de carnea lui şi de oasele lui şi, să 
vedem, nu te va blestema în faţă? 

Adică a cerut să-i dea boală grea. Ce zice? Omul 
a rămas sănătos, măcar cu zilele. 

- Du-te, i-a zis Dumnezeu, dar de sufletul lui să 
nu te atingi! 

Ai văzut ce este mai scump la om? Sufletul. „De 
sufletul lui să nu te atingi". Că sufletul este mai 
scump decât tot ce există în lumea asta. £1 este 
mai scump decât toate. De aceea îi atâta luptă pentru 
mântuirea sufletului. 

Şi a venit satana, cu voia lui Dumnezeu, cu 
îngăduinţa Lui, şi 1-a lovit pe Iov, din talpa picio- 
rului până-n creştet, cu lepră. Boală care n-aţi văzut, 
ferească Dumnezeu; crapă carnea omului şi se face 
albă ca zăpada şi curge sânge şi face viermi; 
pătrunde până la os şi n-are leac în veacul veacului. 
Numai Mântuitorul a vindecat leproşi, cum aţi auzit. 

Atunci Iov, când s-a văzut lepros din creştet 
până-n talpă, a căzut la pământ de durere; şi era nişte 
gunoi înaintea casei lui şi el zăcea în gunoi. Şi, 
fiindcă rănile îl usturau şi viermii îi provocau 
mâncărime, a găsit un ciob de oală, un hârb, şi cu 
hârbul acela scotea viermii din răni. 

Şi n-a fost bătaia lui Iov o zi, o lună sau un an. 
N-aţi citit Hronograful lui Chedrinos şi alte cărţi? 
Şapte ani .şi jumătate l-au mâncat viermii de viu pe 
Iov! Aşa a răbdat. Şi nu zicea nimic şi răbda; un 
schelet în gunoi mâncat de toate jivinele. 

Iar soţia lui, rămânând sănătoasă, că pe ea n-a 
lovit-o, că era mai slabă în credinţă, se ducea cu 
traista prin sat la cerut şi îi aducea câte ceva de 
hrană. Singurul ajutor îi era soţia lui, singura 
mângâiere, ca să nu moară de foame. 

Văzând diavolul că nu 1-a biruit pe Iov, a 
încercat prin femeie, cum zice dumnezeiescul Ioan 
Gură de Aur: „Când a văzut că pe stâlpul cel de 
diamant al credinţei, pe Iov, nu-1 biruieşte, la arma 
cea veche a alergat". La care? La femeie, cu care 
biruise în rai pe Adam. Ştia că femeia e mai slabă. 

Şi femeia, când 1-a văzut că-1 mănâncă viermii, 
un an, doi, trei, şi toată lumea spunea că-i blestemat 
de Dumnezeu, că 1-a uitat Dumnezeu şi a făcut multe 
rele înaintea Domnului - că aşa judecă oamenii, că 
judecăţile lor nu-s ca ale lui Dumnezeu - atunci 
femeia a început să creadă, şi vine la el şi-i spune: 

- Măi, omule; iată ce ţi-a făcut ţie Dumnezeul 
tău. Tot ai spus că Dumnezeu ţi-ajută, că Dumnezeu 
îi drept. Iată acum te mănâncă viermii de viu în 
gunoi, ţi-a luat toată averea şi copiii de atâţia ani şi 
tu nu zici nici un cuvânt de hulă împotriva Lui şi nu-ţi 
pierzi răbdarea! 

Atât se temea Iov de Dumnezeu. 

- Ce este, femeie? 

- Zi un cuvânt de hulă împotriva lui Dumnezeu; 
ocărăşte-L de ce te-a necăjit aşa, şi vei muri! 

Ai auzit acest tovarăş de viaţă, cum s-a făcut 
unealta satanei în vremea necazului bărbatului său? 
Iar Iov îi spunea cu blândeţe, că vedea că diavolul 
vorbeşte prin gura ei: 

- Femeie hăi, femeie! Ca o nebună vorbeşti şi ca 
o fără de minte. Nu sunt eu Iov care eram ca 
împăraţii de bogat şi cinstit în lume? Nu-ţi aduci 
aminte ce cinste am avut noi pe pământ şi câtă avere 
şi câte slugi aveam? Apoi, cum am primit cele bune 
din mâna Domnului, să nu primim şi cele rele? 

Auzi om care se teme de Dumnezeu, când dă de 
necaz? Da! „Dumnezeu m-a ajutat atâta vreme; 
trebuie să rabd acum, ca mulţumire lui Dumnezeu că 
m-a ajutat altă dată". Şi a văzut diavolul că nu-1 
poate birui. Atunci au venit la el trei prieteni: 
Bildad, Ţofar şi Elifaz Ameneul. Aceştia erau ca 
nişte împăraţi de bogaţi, boieri mari din alte ţări, 
care cumpărau mii de vite de la Iov, miei şi lână. 

Când au venit, au întrebat: 

- Unde-s curţile lui Iov? Unde este Iov? 
Iar oamenii le arătau: 

- Uite colo în gunoiul acela un schelet; îl 
mănâncă viermii. 

Barba lui era până la pământ şi părul încâlcit de 
gunoaie. Ei auziseră de bătaia lui Iov, dar nu credeau 
că-i chiar aşa. Şi au venit din altă ţară. Când au venit 
Ia Iov, cum îl ştiau ce om cinstit era, ce palate şi ce 
slugi avea, au stat acei trei prieteni lângă Iov şapte 
zile şi şapte nopţi şi n-a putut vorbi unul. Numai se 
uitau la el. Şi gândeau ce va fi asta? Ce fel de bătaie 
a lui Dumnezeu este asta? Şi la şapte zile a deschis 
cuvântul Elifaz Ameneul şi, în loc să-1 mângâie pe 
Iov în rănile şi în durerea lui, în loc să-1 îmbărbă- 
teze, că erau prieteni de altădată, a început să-1 
rănească cu cuvântul: 

- Iov, mi se pare că te-a retezat Dumnezeu pe 
tine ca pe un copac tomnatic, care nu face roadă. De 
ce-ai ajuns tu aşa? Ai oprit plata văduvelor şi 
simbria lucrătorilor! Ai fost nemilostiv şi aspru! Ai 
fost mândru! Ai uitat de Dumnezeu! Ai făcut 
fărădelegi înaintea Lui! 

Şi aşa mereu 1-a mustrat. La fel şi al doilea 
prieten şi al treilea. Şi a venit al patrulea, unul Elihu. 
Acesta a vorbit puţin mai drept, că se temea: „Măi, 
nu cumva să fie o certare a Domnului pe drept şi mă 
tem să vorbesc pe omul acesta". Iar Iov a început a 
le spune lor cu blândeţe: 

- Dragii mei, prietenii mei, spre dosadă aţi venit 
aici şi spre rană mie. Mai bine ziceam eu gropii, 
„mama mea", şi viermilor, „voi sunteţi fraţii şi 
surorile mele", decât să vină prietenii mei şi să mă 
rănească cu cuvinte; adică mai bine mă mângâiam 



22 



NE VORBEŞTE 



cu viermii şi cu gândul la groapă, la mormânt, decât 
să aud din gura voastră acestea. 

Şi le-a spus: „Voi mă învinuiţi că am oprit plata 
slugilor şi că am făcut nedreptate. Eu nu mă laud, 
dar adevărul voi vorbi. Eu am fost tatăl sărmanilor şi 
maica văduvelor, eu am fost ochiul orbilor şi urechea 
surzilor şi piciorul şchiopilor şi mâna ciungilor. Tun- 
sura mieilor mei a încălzit umerii săracilor; că lâna 
de pe şapte mii de oi toată o dădeam pentru îmbră- 
căminte la săraci. Uşa mea nu s-a închis la tot străinul 
şi toată averea mea am socotit cu putere s-o' împart 
la cei necăjiţi. Deci nu-i adevărat ce vorbiţi voi. Ade- 
vărat că mâna Domnului mă ceartă pentru păcatele 
mele, dar ceea ce mă învinuiţi voi nu este adevărat". 

Văzând Dumnezeu răbdarea lui Iov, după ce-au 
plecat cei trei prieteni şi Elihu s-a dat puţin în lături, 
a apărut Dumnezeu în nori şi în vifor deasupra lui. 
Iov zăcea acolo de şapte ani jumătate, numai oasele 
şi inima rămăsese - căci carnea lui era mâncată de 
viermi. Şi când a venit Ziditorul cerului şi al 
pământului, Iov era acum rănit şi de prietenii lui 
ocărât şi defăimat şi de soţia lui şi de toţi. Deodată 
aude glasul lui Dumnezeu din nori: 

- Iov, scoală-te ca un bărbat, ia veşmântul tău - 
că i-a trimis un veşmânt din cel mai alb ca zăpada - 
încinge-te şi să stăm de vorbă amândoi! 

Cine a zis scoală-te? Acel ce va scula toţi morţii 
la judecată într-o clipeală de vreme! S-a sculat ca 
fulgerul Iov, sănătos ca la 30 de ani şi frumos şi 
vesel, s-a îmbrăcat cu veşmântul dat de Dumnezeu. 
Şi a spus Dumnezeu către el: 

- Iov, unde erai tu când am întemeiat pământul? 
Spune-mi Mie care-i lăţimea cea de sub cer? In ce 
loc locuieşte întunericul şi ce loc are lumina? Unde 

erai tu când am măsurat Eu munţii cu aşezământul 
cunoştinţei, văile cu cumpăna şi dealurile; când am 
pus mării hotar nisipul şi am îngrădit marea cu nisip 
şi l-am spus: până aici să stai şi întru tine să se 

sfărâme valurile tale? 

Eu am întins crivăţul pe uscat. Eu am făcut 

cuvântători pe pământ. Eu am măsurat greutatea 
vânturilor. Eu am însemnat calea fulgerelor sub cer. 
Eu am rânduit naşterile fiarelor din codri, naşterea 
dobitoacelor pământului şi a oamenilor. Eu am făcut 
orionul şi rariţa cea de miazănoapte şi am împodobit 
cerul cu stele, cu soare şi lună şi lumină am dăruit 
zidirii Mele. Spune-Mi: unde erai tu atunci? 

Eu pe tine, Iov, te-am turnat ca laptele în pân- 
tecele maicii tale, te-am închegat ca brânza, te-am 
ţesut ca pânza, ţi-am făcut inimă şi oase şi te-am 
făcut făptura Mea în pântecele maicii tale şi Eu am 
zidit inima ta şi am ştiut că nu-ţi vei pierde răbdarea. 
Eu am întemeiat inima ta întru tine şi credinţa şi 

răbdarea ta. 

Şi acum, Iov, fiindcă ai aşteptat cu răbdare 
venirea Mea şi n-ai zis vreun cuvânt rău în atâtea 
scârbe şi necazuri şi boli, iată, Eu îţi dăruiesc ţie de 
acum înainte 140 de ani de viaţă; şi vor fi averile 
tale îndoite. în loc de şapte mii de oi, paisprezece 
mii de oi; în loc de trei mii de cămile, şase mii de 
cămile, şi celelalte la fel. Şi vei ajunge să trăieşti 
până la al cincilea şi al şaselea strănepot şi vei 
adormi plin de zile şi vei veni la Mine să te veseleşti 
cu Mine în veci. 

Atunci s-a făcut nevăzut Dumnezeu. Şi soţia lui, 
când a venit de unde era dusă, 1-a găsit sănătos şi 
vesel foarte. Şi a plouat Dumnezeu în curtea lui Iov 
trei zile şi trei nopţi cu galbeni de aur, cum spune în 
tradiţie. A luat Iov moşii şi vite. 

Soţia lui a stat cu faţa la pământ trei zile şi trei 
nopţi, cerând iertare de la el. Şi i-a zis Dumnezeu lui 
Iov: „Iartă pe soţia ta, că nu-i vinovată ea, ci 
diavolul care a ispitit-o!" Şi a iertat-o el şi a luat-o, 
şi a născut iar şapte feciori şi trei fete şi nu era fru- 
museţe sub cer asemenea feciorilor şi fetelor lui Iov. 
Nu se găseau mai frumoşi copii ca aceia pe pământ. 

Şi au fost zilele lui Iov după bătaia aceea, cum s-a 
spus, o sută patruzeci de ani, şi a adormit plin de zile 
şi s-a dus la Ziditorul său, la veselia cea veşnică. 

Aţi auzit ce a făcut la Iov frica lui Dumnezeu? 
Dacă a avut frica lui Dumnezeu, nici când era bogat 
nu s-a mândrit, n-a fost aspru şi nemilostiv; nici 
când i-a luat Dumnezeu averea, n-a zis un cuvânt 
împotriva lui Dumnezeu. 

Iată om cu frica lui Dumnezeu, care aducea 
jertfă un bou în fiecare seară, ca nici copiii lui să nu 
fi greşit lui Dumnezeu cu gândul. Aţi auzit om cu 
frică de Dumnezeu, cum 1-a încununat Dumnezeu? 
Prin câte 1-a trecut în veacul de acum şi s-a dus să se 
odihnească în sânul lui Avraam, al cărui strănepot 
era. Iată, deci, cum 1-a binecuvântat Dumnezeu! 

Fraţii mei, omul care are frica de Dumnezeu nu 
trebuie să-1 păzească nimeni să nu fure, sau să nu fie 
curvar, sau beţiv, sau hoţ, sau să nu facă rău. Cel ce 
are frica lui Dumnezeu şi ziua şi noaptea pururea 
veghează asupra lui: să nu gândesc ceva rău asupra 
omului, să nu vorbesc ceva rău că-i păcat, să nu fac 
ceva rău că-i păcat! Cine are frica lui Dumnezeu, 
acela se face santinelă întregii înţelepciuni, îşi 
păzeşte sufletul şi mintea sa de gânduri rele, limba 
sa de cuvinte rele şi toată aşezarea sa de a lucra 
împotriva lui Dumnezeu. 



O ISTORIOARĂ 
CU FRICA DE DUMNEZEU 



îmi aduc aminte de un filosof, care a venit la 
Socrate, alt filosof. Şi acela avea o femeie foarte 
talentată. Şi a început să spună: „Domnule, am o 
femeie aşa de frumoasă!" Celălalt era la o masă cu 
un creion în mână şi hârtie şi a tras un zero. „Femeia 
mea-i de neam mare; taică-său a fost ministru". 
Celălalt a mai tras un zero. 

„Femeia mea îi sănătoasă ca oul, n-a fost 
bolnavă şi nu-i bolnavă". Acela a mai tras un zero. 
„Femeia mea îi foarte învăţată". Acela a mai tras un 
zero. „Femeia mea ştie să lucreze lucruri de menaj, 
să facă prăjituri de tot neamul, bucate la mese mari". 
Acela a mai tras un zero. „Femeia mea ştie să coase 
broderii artistice, coase flori, împleteşte, face flanele 
cu maşina sau cu mâna. Uite câte talente are femeia 
mea!" Acela a mai tras un zero. 

La urmă a adăugat: „Femeia mea are frica lui 
Dumnezeu şi este credincioasă!" Acela a pus un unu 
înainte, pusese şase zerouri. Unu urmat de şase 
zerouri face un milion. Şi a spus: „Ia, acum i-am dat 
valoare femeii tale. Nu când ai spus că-i frumoasă şi 
învăţată şi sănătoasă şi ştie multe să facă, pentru că 
dacă îi lipsea frica lui Dumnezeu, toate erau la dânsa 
egal cu zero, nule, nimic!" 

Aşa se întâmplă şi cu bărbatul, ca şi cu femeia 
aceea şi cu orice om. Poate să aibă toate talentele, 
poate să ştie toate meseriile din lume, poate să 
cunoască toate ştiinţele lumii, dacă îi lipseşte frica 
li n Dumnezeu, îi lipseşte şcoala înţelepciunii şi omul 
acesta nu-i bun de nimic. 



ALTA ISTORIOARA DESPRE 
FRICA DE DUMNEZEU 

Era un om deprins să fure, măcar de-ar fi fost 
sărac. Da de unde! Era om gospodar, avea femeie 
bună, credincioasă şi copii, avea boi, avea oi, cai, 
porci, vite, păsări, pământ, livezi, vii, dar a fost 
crescut rău la părinţii lui, că nu era sătul până nu 
mânca ceva de furat. Omul acesta de multe ori avea 
discuţii cu soţia lui. Soţia lui bună îi spunea: 

- Măi, omule, ulciorul nu merge de multe ori la 
apă. Căci îi ruşine în sat, dacă te-o prinde pe tine că 
furi; toţi or să te judece pe tine de ce ai furat, că ai 
tot ce-ţi trebuie. De ce furi, mă? 

- Femeie, eu nu pot. Până n-oi mai lua eu de la 
cutare boier, de 'la cutare om, de la cutare proprietar! 

Odată era în luna lui iulie, luna era plină pe cer 
şi era senin ca ziua. El venise din ţarină şi a văzut 
lanurile pline de clăi de grâu, jumătăţi de grâu, cum 
se cheamă în alte părţi. Ce s-a gândit el? „Ce bine ar 
fi să aduc eu o căruţă de grâu din acesta la mine", că 
era grâu frumos. A venit acasă, a pregătit căruţa şi 
caii, drugul de legat snopii; a pus nişte fân pentru cai 
şi iarbă verde în căruţă şi-n puterea nopţii, când 
doarme şi pasărea - cum zice ţăranul - a luat o 
copilită numai de trei-patru ani cu el. Copilei îi 
plăcea să meargă cu tată-său cu căruţa totdeauna. 

- Tătăică, mă iei cu căruţa? 
-Te iau! 

Dar mă-sa a zis: 

- Stai acasă! 

- Nu! şi a început a plânge copila. 

- Dă-i drumul! Copila vrea să audă cum merg 
caii, s-o plimbe tată-său cu căruţa. 

Dar a fost o pronie dumnezeiască aceasta şi 
purtare de grijă a lui Dumnezeu. A venit omul acela 
la furat snopi în ţarină. Un lan de grâu era lângă o 
pădure mare şi un drum de ţarină pe marginea 
pădurii. El a tras caii cu oiştea pe unde trebuia să 
iasă de pe lan, a luat din gură la cai zăbala şi le-a dat 
să mănânce. 

Copilita a rămas la căruţă. Era lună, senin şi se 
vedea bine la mare distanţă. Şi s-a dus pe lan omul 
ăsta, de meserie hoţ din copilărie, şi a început să se 
uite în toate părţile: şi la stânga şi la dreapta şi 
înainte şi înapoi. Se uita aşa. De ce se uita? Ca nu 
cumva să fie vreun paznic pe lan. Dar tot el îşi zicea: 
„Chiar dacă ar f\ x acum doarme într-o claie, că acu-i 
puterea nopţii". In acest timp copilita se uita de la 
căruţă cum taică-său se uită în toate părţile, şi încolo 
şi încolo şi se minuna ea în mintea ei - copii naivi - 
de ce se uită taică-său aşa? 

După ce s-a încredinţat el că nu este nimeni şi 
nu-1 vede nimeni, a luat câţiva snopi de grâu şi a 
venit la căruţă. Copilita, prin care a vorbit Duhul 
Sfanţ, întreabă pe taică-său: 

- Tătăică, mata ai uitat ceva! 

- Dragul tatei, dar ce-am uitat? 

- Mata ai uitat ceva! Te-ai uitat în toate părţile, 
dar ai uitat să te uiţi şi în sus! 

- Cum ai zis? 

- Mata în sus de ce nu te-ai uitat? 

Dar copila n-a zis ca să-1 mustre pe tatăl ei. Ea a 
crezut că poate asa-i bine, dacă se uită în toate părţile, 
Bă se uite şi în sus. Dar 1-a costat pe om foarte mult. 

- Cum, cum ai zis? 

- Tătăică, eu am crezut că trebuie să te uiţi şi în 

us! 



28 



NE VORBEŞTE 



Şi atâta 1-a certat frica lui Dumnezeu pe om, că a 
luat snopii, i-a dus înapoi şi a făcut claia; a venit, a 
întors caii, a pus zăbală la cai, a pus copilita în 
căruţă şi cu căruţa goală s-a întors acasă. Când vine 
acasă, femeia ştia că nu vine niciodată cu golul. Ori 
fura bostani, ori popuşoi, ori grâu, ori altceva, el 
venea încărcat. îl vede, de data asta mai erau două- 
trei ceasuri pân-la ziuă, că vine cu golul: 

- Măi, omule, dar ce ai păţit? Ce-ai păţit? 

- Femeie, câte zile voi avea nu mai fur! 

- Ce-ai păţit? Bine ţi-a făcut! Te-a prins! - ea 
credea că 1-a prins. Ţi-am spus eu ţie. Aşa gospodar 

la furat! 

- Măi femeie, nu m-a prins nimeni. 

- Nu cred. Te-a prins! De ce-ai venit cu golul? 

- Nu mai fur câte zile oi avea! 

- Dar ce-ai păţit? 

El arată copilita şi zice: 

- Din cauza copilei. 

- Dar ce ţi-a făcut copila? 

- Din cauza ei nu mai fur în veacul veacului. 
Căci a vorbit Duhul Sfânt prin gura ei. 

- Dar ce-a zis copila? 

- Eu m-am dus pe lan - cum îi obiceiul meu -, 
şi-nainte de a începe a căra snopii mă uitam: în 
stânga, în dreapta, încoace-ncolo. Copilita mă vedea 
de la căruţă şi când am venit m-a întrebat: „Tătăică, 
mata ai uitat ceva; ai uitat să te uiţi şi în sus". 

Atunci m-am gândit cât sunt eu de nebun. 
Dumnezeu îmi vorbeşte prin gura copilei, că trebuia 
să mă uit mai întâi în sus; că dacă mă uitam în sus, 
nu mai era nevoie să mă uit la dreapta, la stânga, sau 
înainte, că de ochiul cel de sus nimeni nu se poate 
păzi. Ochii lui Dumnezeu - cum spune Solomon - 

sunt de milioane de ori mai luminoşi decât soarele şi 
nu este loc unde nu cercetează atotştiinţa lui 
Dumnezeu. Cum zice şi Apostolul: Ştiinţa lui 
Dumnezeu străbate până la despărţirea duhului de a 
sufletului, nu numai până la despărţirea trupului de a 

sufletului". 

Omul este icoana Preasfintei Treimi. El are 
minte, cuvânt şi duh. Duhul cel în chip de raze de 
lumină, care-i în inimă, cu acesta omul îi mai mare 
decât îngerii; că îngerii nu s-au făcut după chipul şi 
asemănarea lui Dumnezeu, ci numai omul. Omul 
este icoană vie a Sfintei Treimi pe pământ, are 
minte, cuvânt şi duh. Mintea este chipul Tatălui, 
cuvântul este chipul lui Hristos, iar duhul cel de 
viaţă făcător este chip al Duhului Sfânt. 

Acest duh de viaţă nu-i duhul cu care vorbim, 
acesta este sluga minţii şi are altfel de cuvânt. Iar 
acela este un dor gânditor, stă între minte şi între 
cuvânt şi circumscrie - are în sine - şi pe minte şi 
cuvânt, după Sfântul Grigorie Palama, preaîndum- 
nczeitul la minte. Deci până acolo străbate ştiinţa lui 
Dumnezeu, până la despărţirea duhului de a 
sufletului şi nimeni nu poate să se ascundă cu vreun 
gând de la atotştiinţa Ziditorului. 

Acest Duh Sfânt 1-a cercetat pe acest om cu frica 
lui Dumnezeu şi s-a gândit: „De acum înainte nu voi 
mai fura în veci, cât voi trăi. Ba, am să mă duc să 
mă mărturisesc şi să-mi fac canonul pentru câte am 
ftcut în viaţă, că dacă mă mai duc la furat trebuie 
mai întâi să mă uit în sus. Şi dacă mă uit în sus mi-e 
destul atât, ca să nu mai pot fura în vecii vecilor, că 
de ochiul cel de sus nimeni nu se poate păzi". 

Iarăşi vă spun: începutul înţelepciunii este 
frica Domnului. Ea este temelia tuturor faptelor 

bune. înţelepciunea are două capete: primul este 
frica de Dumnezeu şi cel mai de sus este dragostea 
de Dumnezeu, că toată fapta bună se începe din frica 
lui Dumnezeu şi se termină în dragostea lui 
Dumnezeu, care este legătura desăvârşirii şi cea mai 
înaltă faptă bună. 

Dumnezeu cel închinat în Treime, Părintele, 
Cuvântul şi Duhul Sfânt, Treimea cea de o fiinţă şi 
nedespărţită şi Preacurata Lui Maică şi toţi sfinţii să 
ne fie în ajutor, să nu uităm frica lui Dumnezeu şi să 
păzim poruncile Lui. Amin. 



SFATURI DESPRE 
FRICA DE DUMNEZEU 



Frica de Dumnezeu nu te lasă să mănânci mult. 
Frica de Dumnezeu nu te lasă să mănânci de frupt în 
zilele oprite. Frica de Dumnezeu nu te lasă să faci 
vreun păcat în posturi sau la zile mari, sau să nu 
păzeşti curăţia, care este rânduită şi pentru cei 
căsătoriţi. 

Frica de Dumnezeu nu te lasă să înjuri. Frica de 
Dumnezeu nu te lasă să te răzbuni pe cineva. Frica 
de Dumnezeu nu te lasă când ai văzut omul sărac, 
să-1 laşi, să nu-1 ajuţi. Frica de Dumnezeu îţi aduce 
aminte de moarte, de judecată, de gheenă, de iad, de 
rai, de împărăţia cerului, de slava drepţilor. Frica de 
Dumnezeu nu te Iasă să vorbeşti de rău, nu te lasă să 
cleveteşti, nu te lasă să spui minciuni. Frica de 
Dumnezeu nu te lasă să te mândreşti, să te trufeşti. 

Frica de Dumnezeu nu te lasă să ai zavistie. 
Frica de Dumnezeu nu te lasă să ai ură pe cineva, 
sau pizmă, sau invidie, sau râvnă rea. Frica de 

Dumnezeu nu te lasă să te răzbuni pe altul, să-i faci 
rău. Frica de Dumnezeu nu te lasă să vorbeşti de rău, 
să cleveteşti, să spui minciuni, să glumeşti, să râzi 
sau să osândeşti pe altul. 

Frica de Dumnezeu nu te lasă să fii iubitor de 
arătare, să ai dorinţă de a plăcea oamenilor, să ai 
slavă deşartă, să ai făţărnicie, să ai viclenie în tine. 
Frica de Dumnezeu nu te lasă să fii iubitor de sine, 
să trăieşti în nesimţire. Frica de Dumnezeu nu te lasă 
să păcătuieşti nici cu vederea, nici cu auzul, nici cu 
mirosul, nici cu gustul, nici cu pipăirea, nici cu 
închipuirea. Frica de Dumnezeu te păzeşte de uitare, 
de neştiinţă, de trândăvie, n-am când vă spune tot 
alaiul întunericului. 

Frica de Dumnezeu este aceea care te păzeşte să 
fii sfânt cu trupul şi cu sufletul. Şi aceasta nu-i 

numai la călugări, frica de Dumnezeu deopotrivă 
lucrează şi la creştinii din lume şi la cei afierosiţi lui 
Dumnezeu în slujba călugăriei. 

Frica de Dumnezeu pe preot în Sfântul Altar îl 
face serafim. Slujeşte cu frică de Dumnezeu, bagă 
de seamă să nu greşească o ectenie, cu Sfintele 
Taine, cu mâinile, la Sfânta Proscomidie, să nu 
cumva să aibă vreun gând în timpul Liturghiei. 

Frica de Dumnezeu, când ai văzut omul necăjit, 
te duci şi-1 ajuţi, te duci şi-1 mângâi, te duci şi-I 
s intuieşti. întotdeauna frica de Dumnezeu îţi este 
povăţuitorul cel mai bun. Şi de aceea toţi Sfinţii 
Părinţi laudă frica de Dumnezeu. 

Deci cel mai înţelept om din lume este acela 
care se teme de Dumnezeu. Ai auzit ce spune 
Psalmistul: Fericit bărbatul, care se teme de 
I >omnul, că întru poruncile Lui va voi foarte. 

DESPRE PAZA MINŢII 

(sfaturi date unor studenţi teologi) 

Fiindcă a fost vorba, să vorbim ceva despre paza 
minţii. Eu, păcătosul, când încep să vorbesc de 
rugăciunea minţii sau de paza minţii, mi-i ruşine şi 
mi-i greu să vorbesc, că vorbesc despre ceea ce nu 
am. Că zic Sfinţii Părinţi că nimic nu-i mai sărac 
decât mintea aceea care filosofează pentru fapta 
bună, neavând lucrare. Eu sunt acela cu musca pe 
căciulă, că vreau să vorbesc cele ce nu fac şi 
niciodată nu am făcut. 

Dar eu cred că vă vor fi de folos acestea în 
drumul pe care veţi merge. Fiindcă viaţa aceasta este 
o luptă, cum spune la Iov: O luptă şi o ispită este 
viaţa omului pe pământ şi în această luptă şi ispită, 
în fiecare clipă este nevoie de iscusinţă. Cum a spus 
şi marele Apostol Pavel: în lupta aceasta grea şi 
mare, aveţi nevoie de răbdare şi celelalte. 

Şi este prea de nevoie, pentru că vă duceţi între 
străini, acolo unde vă duceţi, întâlnindu-vă cu 
oameni de altă credinţă: protestanţi şi catolici şi 
cutare... Şi ca ortodox, pentru ca să-ţi păzeşti 
sufletul curat, o lucrare mai prezentă şi mai 
puternică decât paza minţii nu va fi. 

Paza minţii are atâta legătură cu rugăciunea 
minţii, ca şi trupul cu sufletul. De la paza minţii 
putem trece imediat la rugăciunea minţii. Şi 
totodată, în paza minţii intră multe lucrări 
duhovniceşti. 

Sfântul Isihie Sinaitul spune aşa: Nimeni nu va 
scăpa de căpeteniile tartarului - mi-aduc aminte 






din Filocalie - fără de paza minţii, măcar de ar fi 
cflt de mare filosof şi cât de mare înţelept în lume. 

Ce este paza minţii, după învăţătura Sfinţilor 
Părinţi? Este o lucrare prezentă, foarte uşoară şi n-are 
nevoie de mare osteneală, decât numai de frica lui 
1 )umnezeu. Ea se naşte chiar din frica lui Dumnezeu! 
tar frica de Dumnezeu se naşte din credinţa în 
I )umnezeu. Că dumnezeiescul Părinte Maxim spune: 
< ci ce crede, se teme. Eu nu am nici o pricină să 
mă tem de cineva, dacă nu cred că-i de faţă. Iar când 
pred că Dumnezeu este de faţă, mă tem! 

Deci, iată cum din credinţa în Dumnezeu se 
naşte frica de Dumnezeu. Iar din frica de 
Dumnezeu se naşte trezvia atenţiei, sau paza minţii, 
sau ferirea minţii de la păcat, sau privegherea minţii. 
Când auzim la Sfinţii Părinţi: paza minţii, trezvia 
atenţiei, liniştea minţii, ferirea minţii, privegherea 
minţii sau toate acelea, este acelaşi lucru. Este aşa 
Dum am zice: pâine, bucată de pâine, felie de pâine; 
dar tot de pâine este vorba, numai sub alte cuvinte. 

Paza minţii, după învăţătura Sfinţilor Părinţi, 
constă în aceasta: în a ne trezi cu mintea, în a ne 
împotrivi păcatului cu mintea şi în a chema pe 
„Doamne Iisuse...", prin rugăciunea minţii. 

Vezi câtă legătură are rugăciunea minţii cu paza 
minţii? Că nu-i de-ajuns să mă trezesc eu: „Ce fac 
cu acum este bun? Ce gândesc eu acum este bun? 
( \t intenţionez eu acum este bun? Ce cuget eu acum 
ftste bun?" Sau: „Ce alegere fac eu asupra acestui 
| uget este bună?" N-ajunge atât! Ci îndată mi-a dat 
piliere Preasfântul Dumnezeu să-mi stăpânesc 
pornirile prin volnicia de sine sau de sine stăpânirea. 
Nu vezi ce spune în Psaltire? Doamne, căci cu arma 
huneivoiri ne-ai încununat pe noi. 

îndată, ce ne-am trezit, simţim cu mintea dacă se 
apropie un păcat de minte sau un gând rău; că orice 
gând rău este un şarpe gânditor, adică un diavol. Şi 
îndată ce l-am simţit că se apropie, să ne împotrivim; 
cu arma buneivoiri (cu voinţa) ne împotrivim să nu-1 
primim, căci avem această putere. 

Dar puterea noastră este slabă şi tăria noastră 
neputincioasă, cum spune la hirotonie. Şi atunci ce-i 
de făcut? Ne trezim, după puterea noastră; să vadă 
Dumnezeu că voinţa noastră se mişcă spre bine şi ne 
împotrivim păcatului. Şi negreşit să ţinem legătura 
cu Domnul, chemându-L prin rugăciunea „Doamne 
Iisuse...". 

Dar nimeni să nu se bazeze pe trezvia sa sau pe 
voinţa sa, că-i tare împotriva păcatului, că rămâne 
foarte, foarte înşelat! Pentru că, negreşit, voinţa 
noastră şi trezvia noastră trebuie să fie întărite de 
Domnul nostru Iisus Hristos. De aceea ne trezim, 
ne împotrivim cu voia de sine stăpânitoare şi 
chemăm pe „Doamne Iisuse...". 

Acestea trei stau nedezlipite una de alta. Pentru 
că dacă nu chemăm pe „Doamne Iisuse...", nu 
reuşim să ne despătimim în nici un fel cu mintea. Că 
El ne-a spus în Evanghelie: Rămâneţi întru Mine şi 
Eu întru voi, că fără de Mine nu puteţi face nimic. 
Clar! Cheamă pe Domnul în ziua necazului şi te va 
izbăvi, cum spune Psalmistul. Sau: Auză-te Domnul 
în ziua necazului şi celelalte. Dacă-L chemăm pe 
Dumnezeu, El ne ajută. 

Aşa şi tu. Şi trezvia noastră-i bună şi voinţa 
noastră care se împotriveşte răului, dacă este ajutată 
de darul şi puterea lui Dumnezeu. Chemarea 
numelui Domnului să au înceteze, că zice apostolul: 
Tot cel ce va chema numele Domnului se va mântui. 

Acum mai este şi a patra lucrare: Ne trebuie 
smerenie! Să ne trezim cu mintea, să ne împotrivim 
păcatului cu mintea, să chemăm pe „Doamne 
Iisuse..." şi să avem mare smerenie a inimii şi 
uinoştinţă de sine, fiindcă ne luptăm cu demonii cei 

dri. Da! Că îndată ce se ridică în noi părerea de 
mc, sau îngâmfarea, sau cinstea de sine, îndată ne 
părăseşte Domnul şi ne lasă în propriile noastre 
puteri: „Ia să vedem ce ai să faci tu fără Mine?" Că 
i ;i spus oarecând lui Israel: Să nu ieşi la război fără 
ft line! Ştii ce-a păţit când a ieşit la război cu amoreii, 
Rlră să cheme ajutorul lui Dumnezeu! 

Această îndrăzneală - să zicem aşa -, sau 
scmeţie de cuget, sau cutezanţă de sine a omului de 
I sc bizui pe trezvia lui şi pe puterea lui de voinţă, 
Bte izvorâtă din iubirea de sine. Egoismul! Adică, 
după cum arată dumnezeieştii Părinţi, din mama 
tuturor păcatelor, care este iubirea de sine. Că din 
iubirea de sine se naşte şi mândria şi trufia şi 
lemeţia şi celelalte. 

Din iubirea de sine se naşte mai întâi: mila de 
line, cruţarea de sine, îndreptăţirea de sine, mulţu- 
mirea de sine, trâmbiţarea de sine, lauda de sine, 
plăcerea de sine, părerea de sine. Apoi: închipuirea 
de sine, simţirea de sine „că sunt ceva!", îngâmfarea 
sine, cinstea de sine, încrederea în sine, 
ir/.cmarea pe sine, bizuirea pe sine şi, dacă vreţi să 
\ a tâlcuiesc, acestea au o mulţime de ramificaţii. 

Apoi vine moartea minţii şi omorârea sufletului, 
mai înainte de moartea trupului - adică nesimţirea 
Inimii -, după care a plâns Sfântul Simeon Noul 
Teolog toată viaţa, precum am găsit-o la „Scară". 
Nesimţirea nu numai că omoară sufletul, ci omoară 
mai întâi partea privitoare, adică pe minte; 

nesimţirea este moartea minţii şi omorârea 
sufletului mai înainte de moartea trupului. 

Dacă i-ai omorât ochiul, ai întunecat trupul. Aşa 
şi sufletul, prin minte moare; şi de aici înainte 
diavolul a pus stăpânire peste toate puterile sufle- 
tului. Aceasta se întâmplă când omul are încredere în 
sine şi în puterea lui de trezvie şi când zice: „A! eu 
sunt om înţelept. Ce să mă mai rog, ce să mai stau în 
genunchi, ce să mai chem pe Iisus, doar eu ştiu să 
mă păzesc de păcat! Păi eu nu ştiu că-i păcat?" 

Când vede Dumnezeu în sufletul nostru această 
încredere şi rezemare pe sine şi cutezanţă de sine, ne 
lasă în mâna diavolilor. Atunci ispita ne arată cât 
putem, fără darul lui Dumnezeu şi fără mila Lui. De 
aceea, sufletul nostru în toată clipa greşeşte iui 
Dumnezeu. Să aveţi convingerea aceasta că nu 
există clipă când nu mâniem pe Dumnezeu. Şi 
pentru că nu este clipă când nu mâniem pe Dumnezeu, 
nu este clipă când nu avem nevoie de ajutorul Lui. 

Sufletul, negreşit, îndată ce greşeşte cu mintea şi 
cu orice pornire spre păcat, trebuie să alerge cu 
umilinţă la ajutorul lui Dumnezeu, să ceară milă, 
iertare şi ajutor împotriva ispitei. Că, dacă cutează 
pe deşteptăciunea lui, zicând: „A! eu ştiu multe, eu 
pot multe!", auzi ce spune Scriptura, la Solomon: 
Cel ce se încrede în sine, va cădea cădere jalnică. 
Pentru ce? Te-ai încrezut în sine; nu mai ai nevoie de 
Dumnezeu! „Pot şi eu ceva!" Şi atunci Dumnezeu îţi 
arată ce poţi! Că fără de El nu putem nimic. Şi la 
trezvia atenţiei este mare nevoie să simţim în jurul 
nostru ajutorul lui Dumnezeu, de care avem nevoie 
în fiecare clipă. 

In Sfânta Scriptură se spune aşa: Fata 
Babilonului, ticăloasa — şi spune mai departe, cum 

|ităm „La râul Babilonului" — fericit este care va 
apuca şi va lovi pruncii tăi de piatră (Psalm 136, 8-9). 
lata pe cine fericeşte Duhul Sfânt! Pe cel ce ia fiii 
Ic Ici Babilonului şi-i trânteşte de piatră. 

I alcuirea Sfinţilor Părinţi din Filocalie este aşa: 
I mi a Babilonului este mintea noastră. Cuvântul 
babilon înseamnă „amestecare". Fiindcă mintea 
moşiră pururea este amestecată cu gânduri bune şi 
itlc, o numeşte „fata Babilonului", născută din 
.imestecare, combinată cu amestecarea. Iar fiii fetei 
i '.ihilonului sunt gândurile minţii, care le naşte ea. 

Şi cine-i fericit? Acela care-i treaz cu mintea şi, 
I mu vede că s-a născut din minte un copil - un gând 
i.iu , îl ia de picioare şi-1 dă de piatra Hristos. Cum 
\\ ;i venit un gând rău în minte - înţelegi? — , dă-1 de 
piatra Hristos: „Doamne Iisuse Hristoase, Fiul lui 
I iimmezeu, miluieşte-mă pe mine, păcătosul!". Vine 
un gând de curvie: „Doamne Iisuse...", dă-1 de piatră! 
Vine un gând de mânie, dă-1 de piatră! Vine un gând 
ilc trufie: „Doamne Iisuse..."; un gând de viclenie: 
i >oamne Iisuse..."; un gând de zavistie: „Doamne 
li .usc...". Trânteşte-i de piatră pe pruncii aceştia ai 
„fetei Babilonului" - adică cugetele rele ale minţii - 
de când sunt prunci. Adică ucide patimile din tine 

ti sunt mici, că pe urmă este mult mai greu! 
Pe aceşti prunci ai fetei Babilonului îi omoară 
ilarul şi puterea lui Hristos! Hristos S-a numit în 
Slanta Scriptură de trei ori piatră: Piatra cea din 
capul unghiului, pe Care n-au băgat-o în seamă 
iditorii; Piatra cea nefăcută de mână. Care se taie 
din munte, despre care se spune la Daniil; şi Piatra, 

tnca din care a ieşit apă, când a fost lovită de 
Moise, simbolizând coasta lui Hristos din care a ieşit 

ngc şi apă. 

In Hronograful evreiesc am citit viaţa lui Moise, 
tradusă de Isaia Răcăciune, un mare rabin care a trăit 
în secolul trecut A murit demult! Şi la dânşii se scrie, 
măcar că ar trebui să treacă şi în tradiţia ortodoxă, ca 
o teologumenă - ştiţi, nu ca o dogmă -, că Moise, 
când a lovit stânca la Rafidim - am fost acolo la 
Sinai şi am băut apă - întâi a ieşit sânge, fiindcă a 
lovit-o cu îndoială. 

Pentru îndoiala pe care a avut-o Moise atunci, 1-a 
mustrat Dumnezeu şi nu a murit în pământul făgă- 
duinţei. El nu a zis: „Ascultă, Israele, din piatra 
aceasta ai să bei apă!", ci a zis astfel: Au doar din 
piatra aceasta am să vă scot apă? Dumnezeu i-a 
spus imediat: „Moise, de ce nu M-ai preaslăvit 
înaintea fiilor lui Dumnezeu? Au doar din piatra 
asta...?" „De ce n-ai zis: din piatra asta Dumnezeu 
vă va adăpa pe voi?" Apoi Moise, fiind certat de 
Domnul, a lovit a doua oară, zicând: „Ascultă 
Israele! Din piatra asta...!" A lovit şi a ieşit apă. 

Dar este şi-o taină mare aceasta, că întâi a ieşit 
sânge şi apoi apă. Căci şi din coasta lui Hristos a 
ieşit întâi sânge şi apoi apă. Iată cum a închipuit 
stânca Rafidim, coasta lui Hristos. 

Acum să revenim la trezvie, ca să nu ne pierdem 
în discuţie, că cuvântul nostru trebuie să tragă către 
mijloc. Noi, dacă ne încredem în sine şi în puterea 
noastră de virtute, de înţelegere şi de friosofie, mai 
întâi mireasma Duhului Sfânt nu mai este cu noi. 

îndată ce Duhul Sfânt simte o mică licărire a 
mândriei, se fereşte şi-1 lasă pe om în propriile sale 
puteri. Şi atunci vedem că am ajuns la cădere. Ori cu 
mintea, ori cu cuvântul, ori cu lucrul, ori - Doamne 
fereşte - cădere care ne desparte prea tare de 
Dumnezeu. Iar cine are lucrarea trezviei, trebuie să 

i Ircaz şi în privinţa asta. Nu-mi încape mie în 
pulcrc să mă trezesc, ca să mă lupt cu păcatul. Mă 
ii. i-a-, dar îl chem pe „Doamne Iisuse...!" 

I .egea sobornicească a Bisericii aceasta este: să 
M i.i trezesc, să mă împotrivesc, să chem pe „Doamne 
li. usc..." Asta este lucrarea trezviei atenţiei. Că 
Iutii Babilonului" - adică mintea noastră, de care 
.mm ;miintit mai înainte - naşte mereu prunci. Şi 
nuytc prunci răi - gândurile rele! Noi să-i luăm, să-i 
n intim de piatra Hristos şi să-i sfărâmăm! 

Duhul Sfânt atunci ne fericeşte: Fericit este care 
W apuca şi va lovi pruncii tăi de piatră. în momen- 
nil când un gând rău l-am lovit de piatra Hristos, am 
in i ■. un prunc al fetei Babilonului. Ne fericeşte 
pi nii n aceasta Duhul Sfânt, că nu am nădăjduit să-1 
ui idem noi, ci l-am dat de piatra Hristos. 

Ai auzit că spune în Scriptură aşa: In dimineţi 
am ucis pe toţi păcătoşii pământului, ca să pierd din 
1 1 (a feti Domnului pe toţi cei ce lucrează 
i. u, ni '«■ legea! Ai auzit când trebuie ucişi păcătoşii - 
utlicfl gândurile rele? în dimineţi! Gândurile păcă- 
toase răsar din minte, ca mai înainte pruncii fetei 
lliihilonului care se nasc dintr-însa. Şi nu arată 
nptiira să-i ucidem când ar fi pe la amiază sau 
ura. Ci, când au răsărit, în dimineţi ucide pe 
\'.u Atoşîi pământului! 

(iândurile păcătoase, cum au răsărit în minte şi 
un irinaţie, trebuie ucise prin rugăciunea lui Iisus, ca 
pierzi din cetatea Domnului - cetatea este sufletul 
toţi cei ce lucrează fărădelegea. 

I tacă am ucis pe păcătoşii pământului, adică 
y liulurilc păcătoase, când răsar din minte, am 

i lut din cetatea Domnului pe toţi cei ce lucrează 

i.ii.u li- legea. Că doar prin gândurile pătimaşe vin 

faptele pătimaşe. Că zice dumnezeiescul Părinte 
Maxim: Stăpâneşte-ţi gândurile, o, monahule! Că 
dacă nu-ţi vei stăpâni gândurile, îndată vei ajunge 
să nu poţi stăpâni lucrurile! 

Tot păcatul de la gânduri vine. Şi atunci, dacă 
ucidem pe păcătoşii din cetatea Domnului în 
dimineţi, am curăţit cetatea, care este sufletul nostru. 

Sfanţul Diadoh al Foticeii zice aşa: „Mintea cea 
iubitoare de Hristos, primele răsăriri ale păcatului nu 
le primeşte". Cine iubeşte pe Dumnezeu, cum se 
atinge de mintea lui un gând pătimaş, zice: 
„Doamne Iisuse.. .". Cheamă pe Mântuitorul! Pentru 
că, dacă nu L-ar chema, stă de vorbă cu gândul cel 
pătimaş, se îndulceşte cu el şi, după ce s-a săturat de 
îndulcire, îşi aduce aminte: „Măi, dar gândurile 
acestea sunt păcătoase, trebuie să zic „Doamne 
Iisuse...", că uite, m-au scos din aşezarea cea bună şi 
m-au aruncat în gânduri spurcate". 

Dumnezeiescul Părinte Efrem Şirul zice aşa: 
Când stai la rugăciune şi primeşti gânduri spurcate, 
eşti asemenea unei mirese care curveşte de faţă cu 
mirele său. S-a logodit cu mirele, şi pe urmă, 
poftim! Stă şi se împreună cu altul de faţă cu mirele. 
Cât de urâtă este mireasa aceasta mirelui său, când 
vede că ea îl trădează chiar în faţa lui. 

Iar Dumnezeu, Care vede toate, vede că noi, în 
vremea rugăciunii, primim gânduri spurcate, şi 
sufletul nostru, în loc să se împreune prin rugăciune 
cu Hristos, se împreună cu diavolii şi curveşte în 
faţa Lui. Şi atunci Apostolul Pavel ne spune: V-am 
logodit pe voi mireasă unui Mire fără de moarte; şi 
tare mi-e frică de voi să nu se poticnească inimile 
voastre, precum a Evei de satana în rai. Clar! Dacă 
ne-am împreunat cu păcatul în faţa lui Dumnezeu, cu 

diavolii ne-am împreunat, nu cu Hristos! Şi atunci. 
Mirele Hristos zice: „Iată, mireasa Mea - sufletul 
nostru - s-a împreunat cu diavolii şi i se pare că se 
in.iitf Mie! Stă la rugăciune şi curveşte cu diavolii!" 
( a tot gândul pătimaş dacă-1 primim, suntem ames- 
tecaţi cu diavolul acelei patimi şi ne duce în gheena. 

Zice şi Sfântul Isihie: In vremea rugăciunii 
minţii, se încaieră la luptă trei minţi: mintea 
Sfintelor Puteri, mintea drăcească şi mintea 
omului. Mintea omului stă în mijloc şi el are atâta 
putere de stăpânire de sine, încât, toate puterile 
întunericului dacă ar veni, nu pot să-1 clatine. 

De aceea a zis Scriptura: Dumnezeu l-a zidit pe 
om .şi l-a lăsat în mâna sfatului său. Iar în ziua 
judecăţii ne va cere socoteală. Noi vom zice: „N-am 
pulul. Doamne!" „N-ai vrut! Eu te-am înzestrat cu 
putere". Că nici îngerii nu-1 silesc pe om la fapta 
bună şi nici diavolii nu-1 pot sili la cele rele. Atâta 
putere a luat satana în rai, când a înşelat pe Eva, să 
Clatine puţin puterea cugetătoare a omului, adică să-1 
îmboldească prin gând să facă răul, dar nu să-1 
ilească. 

1*0316 vom zice în ziua judecăţii: „Doamne, 
diavolul m-a dus la femeia cutare!" Diavolul poate 

' iv ;i atunci: „Doamne, să-mi aducă martori! Cine 
m .i văzut că-1 duceam de mână pe om?" „M-a dus 
diavolul la crâşmă", zice altul. Atunci diavolul răs- 
punde: „Doamne, să-mi arate martori! A văzut cineva 
vreun diavol ducând pe om la crâşmă?" „Doamne, 
m-n dus diavolul în cutare loc". Iar diavolul îi poate 

n c: „Doamne, el a fost prost şi a fost iubitor de 
«inc, iubindu-şi fiinţa lui şi s-a lăsat biruit de patimi. 
I ii i am dat în gând şi el s-a dus. Şi Sfintele Puteri 
I ni dat în gând să facă bine şi nu a ascultat". 

Deci mintea omului stă între Sfintele Puteri şi 
cetele diavoleşti. Şi îndată ce el simte că-1 ispitesc 
diavolii din stânga, aleargă la Iisus prin rugăciune şi 
atunci se bucură Sfintele Puteri şi biruinţa-i de partea 
noastră. Iar dacă vom sta de vorbă cu gândurile şi ne 
îndulcim de ele, tot timpul stăm de vorbă cu 
diavolul. De aceea, în Pateric nici nu se mai spune 
patimă, ci: „Cutare s-a luptat cu diavolul curviei, sau 
cu diavolul mâniei, sau cu diavolul leneviei", că tot 
păcatul este un diavol. 

Sfântul Ioan Gură de Aur zice: „Mare poftă, 
mare diavol este păcatul". Şi Sfântul Efrem spune: 
„Câte păcate are omul în minte şi în inimă, atâţia 
diavoli are într-însul". Iar Sfântul Marcu Ascetul: 
„Foarte se silesc diavolii să ne înveţe să nu credem 
că avem diavoli în noi", dar zice: „Câte patimi 
avem, atâţia diavoli avem!" 

Fiecare patimă este un diavol. Adică: mândria, 
semeţia, slava deşartă, făţărnicia, trufia, viclenia, 
zavistia, pizma, invidia, râvna cea rea, mânia, 
iuţimea, nerăbdarea, nerecunoştinţa, cârtirea, răpirea, 
nemulţumirea faţă de binefacerile lui Dumnezeu sau 
ale aproapelui, ţinerea de minte a răului, vorbirea de 
rău, clevetirea, minciuna, gluma, râsul. 

Sau mai departe: iubirea de arătare, dorinţa de 
răzbunare, slava deşartă, lăudăroşenia, iubirea de 
sine cu tot alaiul ei, şi pot să spun ceasuri întregi şi 
nu termin nici ceea ce mai ţin minte din mulţimea 
păcatelor întunericului. 

Şi iată, atâţia diavoli avem în noi! Cineva poate 
zice: „A! Dar nu sunt aşa păcătos! Sunt de atâţia ani 
în mănăstire, cu muieri n-am trăit, nici n-am ştiut ce-i 
femeia". Şi noi suntem preacurvari în toată clipa, 
căci cu gândul şi imaginaţia greşim ziua şi noaptea! 

Pentru ce zice dumnezeiescul părinte Efrem 
Sinii: Nu mă aruncaţi în negrijă, fraţii mei, pentru 
păcatele cu gândul, că ar fi mici? Nu-s mici! 
Hristos, înţelepciunea şi Cuvântul lui Dumnezeu, 
tu --a arătat şi a socotit preacurvie întru poftă de 
femeie şi ucidere întru ură de frate. Şi acelea se fac 
OU gândul. Iată, mă fac ucigaş şi preacurvar în toată 
ziua. Şi apoi, câtă pocăinţă îmi trebuie? 

Legea Darului, sau a Harului, când a venit, a 
os păcatul din rădăcină, nu a venit să cosească 
picatul pe deasupra, cum dăm cu coasa şi rădăcina 
i. ii nane. 

Aşa a fost Legea Veche: să nu furi, să nu desfrâ- 
nezi, să nu ucizi, să nu fii mărturie mincinoasă... 
I »egea Veche oprea păcatul din lucrare. 

Legea Harului, când vine, scoate păcatul din 
rădăcină, că pofta-i rădăcina păcatului. Să nu 

'/ieşti femeia aproapelui..., cum spune porunca a 
i cea, că eşti preacurvar. Şi atunci smulgi păcatul 
din rădăcină! Că de la poftă vine păcatul. Scoate 
buruiana de unde porneşte ea! Şi cu cât Legea 
li. irului este mai desăvârşită, cu atât trezvia atenţiei 
livbuic să dea seamă omului să-şi păzească mintea. 

' omului i se pare că este curat, dacă n-a făcut 
pfiratul cu lucrul. Cea mai mare înşelare este asta! 
* i tocmai atunci suntem în cel mai greu păcat, adică 
ni nesimţire, după Sfântul Maxim. 

< and nu avem simţirea păcatului, suntem în 
cel mai greu păcat; că arunci mintea noastră-i 
oiirhă, iar nesimţirea este moartea minţii. Mintea 
HU unte păcatul şi omorârea sufletului, mai înainte 
tli moartea trupului. Şi nesimţirea se naşte şi ea tot 
din iubirea de sine. N-am avut timp să vă spun şi 
Oiitc fiicele ei, aşa cât le mai ţin minte. 

Nu este clipă şi nu este vreme în care nu mă 
aflu mâniind pe Dumnezeu; să avem încrederea 
aceasta şi să ştim, şi chiar de n-am simţit şi n-am 
ajuns la convingere, să ajungem de-acum. Aşa trebu- 
ie mărturisit. Pentru că am ajuns la convingerea asta 
cu zeci de ani în urmă, că nu există clipă şi mai puţin 
decât aceasta, când nu ne aflăm mâniind pe Dumnezeu. 

Aceasta ştii când o simţi? Când ajunge omul în 
treptele cele mai înalte ale rugăciunii inimii şi când 
vine Duhul Sfânt în inima omului, cu darul lui 
Hristos, atunci abia vede el milioanele de neputinţe, 
care-1 robesc simţitor şi gânditor. 

Vezi în camera asta ce curat este? Nu-i praf, nu-s 
gunoaie. Dacă o rază a soarelui ar intra aici şi noi am 
sta deoparte, am vedea milioane de microbi ce se 
învârt şi cât praf este. „la uită-te ce era în camera 
asta!" Dar până ce n-a intrat raza soarelui, nu vedeam. 
Dar dacă am avea nişte aparate speciale care măresc, 
ele ar face şi mai mari corpurile acelea care le 
vedem cu ochiul liber. Aşa este şi cu sufletul nostru. 

Deci, în timpul rugăciunii celei curate, când se 
scaldă inima noastră în lacrimi şi fierbe în clocotul 
plânsului, după ce au trecut momentele acelea, 
atunci o să vezi câte milioane de neputinţe zac în 
mintea şi inima noastră. Şi acestea nu le simţim. 
Petrecem în nesimţire, în somn, în răspândire, în 
învârtoşare, în împietrire. Ni se pare că noi, „slavă 
Domnului, n-am făcut cutare păcat!" Dar noi le 
avem pe toate şi suntem izvorul a tot păcatul şi 
fabrica a toată fărădelegea, în toată clipa. 

De aceea, pentru că în fiecare clipă greşim, în 
fiecare clipă este nevoie de trezvie, de paza minţii, 
de rugăciune şi de umilinţă în faţa lui Dumnezeu. Asta 
este ce spunea marele prooroc David: că fărădelegea 

mea eu o cunosc şi păcatul meu înaintea mea este 
pururea. 

Uite un alt caz. Ţi se întâmplă uneori că ştii că 
eşti păcătos şi vrei să te rogi, dar nu ai stare de 
umilinţă, adică simţi o învârtoşare a inimii. Ce 
ebuie să facem atunci? 

Această învârtoşare a inimii în timpul rugăciunii 
se cheamă răceală, secetă sau uscăciune. Şi asta este 
obişnuită la Sfinţii Părinţi. Eu deja, când mă 
mărturisesc, zic: „Părinte, rugăciunea am facut-o cu 
mintea îmbrobodită, plină de uitare, plină de 
răspândire, cu secetă, cu uscăciune, cu răceală, cu 
părăsirea darului...". Răceala vine mai totdeauna 
din uitare. Pricina răcelii sufletului - că eu, 
păcătosul, sufăr în toată clipa de ea - este uitarea. 
Dar uitarea ce este, după Sfinţii Părinţi? Este primul 
păcat din partea raţională a sufletului. 

Sufletul se împarte în trei părţi: partea raţională, 
a mânioasă şi cea poftitoare, după Sfântul 
Grigorie de Nyssa. Aşa le rânduieşte în Pidalion. El 
canoniseşte exact păcatul după cele trei părţi ale 
sufletului. Vezi în canoanele lui din Pidalion. 

Din partea raţională primul păcat este uitarea. 
Apoi neştiinţa, nedreapta socoteală, nechibzuinţa, 
nemulţumirea pentru binefacerile lui Dumnezeu şi 
ale aproapelui, nediscernământul, credinţa strâmbă, 
hula, nebunia, eresul şi celelalte. Dar primul pas 
spre răceală, ţine minte, este uitarea. 

Când uităm binefacerile lui Dumnezeu, când 
uităm că Dumnezeu este de faţă, când uităm 
prezenţa lui Dumnezeu, cădem în aşa numita 
„acedie". Acedia este moleşeala sufletului şi a 
minţii. Marele Vasile şi alţi Sfinţi Părinţi numesc 
acedia caracatiţa sufletului. Când s-a lâncezit omul 

şi când zace în acedie, în moleşeală, atunci vin toate 
patimile şi răutăţile în sufletul lui. 

Aşa o numeşte şi pe imaginaţie. Aristotel o 
numea simţire de obşte în filosofia lui. Pentru că 
imaginaţia nu prinde numai un păcat şi nu dă război 
sufletului numai cu unul. Ai citit Paza celor cinci 
simţiri scrisă de Sfântul Nicodim Aghioritul? 

Ei, câte sunt de vorbit! Vezi cum se leagă una de 
alta, vorbind? De cinci ori am citit-o în viaţă, la 
linişte. Straşnică şi sfătuitoare carte. Şi când o 
termini, autorul ei zice: Această puturoasă carte ce 
am scris. Ai văzut câtă smerenie? „Tu te-ai făcut ca 
un amnar şi eu ca o cremene. Ai lovit o dată şi de 
două ori într-o inimă a mea ca de cremene şi au 
izvorât aceste puţine scântei". Cartea aceea toată are 
mare înţelepciune! 

Ai văzut ce spune acolo? Ne arată cum să 
mergem pe drumul acesta. Din cauză că mintea a 
căzut în răceală, datorită uitării, după ce-am uitat noi 
frica lui Dumnezeu, începe omul să-şi permită orice. 
Şi prima dată, când omul a uitat de frica Iui 
Dumnezeu, începe să-i aducă diavolul tot felul de 
gânduri prin imaginaţie. 

Imaginaţia, după Sfântul Vasile cel Mare, este 
pod al diavolilor, prin care intră în sufletul omului. 
De aceea trebuie o mare atenţie la rugăciune să nu 
ne închipuim nimic, căci prima vamă pe care o întâl- 
neşte mintea înspre inimă este imaginaţia. Nici o 
faptă rea, nici un diavol, nici o patimă nu trece de la 
minte la simţire decât prin imaginaţie. Că nu poţi să 
faci păcatul până nu ţi-1 închipui. N-ai văzut când te 
lupţi cu mintea? Ori apare chipul aceluia care te-a 
supărat şi asupra căruia ai fost pornit. Parcă ţi-1 aduce 
aminte şi parcă te-ai răzbuna. „Ei, dacă ar fi aici! Ce 

i-aş drege, ce i-aş face!" Şi aceia sunt diavoli. Dar 
prin imaginaţie îţi dau război. „Măi, dar mi-a zis, 
^i-am să-i zic!" 

Diavolii iau faţa aceluia care te-a supărat şi o 
aduc în suflet prin imaginaţie şi ţi-o arată: „Uite, 
acesta ţi-a zis şi acesta te urăşte!" Apoi vin şi 
minciunile minţii, cu presupuneri că acela te urăşte, 
şi acela zice aşa şi acela, cutare. 

Un duhovnic mare spunea: „Nu le crede, părinte, 
că-s minciunile minţii şi ai să vezi mai târziu că nici- 
una din câte ţi-a spus mintea nu-i adevărată". Astea-s 
minciunile minţii, pe care le bagă diavolii în suflet 
în vremea ispitei, prin imaginaţie, să-1 dărâme. Sunt 
prepusuri, păreri greşite. Prepusuri că cutare îţi zice, că 
cutare are ciudă şi cutare altceva. Şi niciuna nu-i aşa. 

Demonii, când văd că tulbură pe om bănuielile 
acelea, bat război şi cu acestea. Că zice în Psaltire: 
Mulţi sunt acei care bat război cu noi de la înălţime. 
$\ Sfântul Apostol Pavel zice: Lupta noastră nu-i 
împotriva trupului şi a sângelui, ci împotriva 
duhurilor răutăţii, domnii puterii văzduhului, a 
duhurilor răutăţii răspândite în aer. Iată, cu 
căpeteniile văzduhului se luptă biata minte! 

Ce se întâmpla? Un păcat întâi l-ai gândit. Dacă 
s-a învoit mintea la gândire, trece la cugetare. Trece 
la alegere. Imediat îl bagă diavolul în imaginaţie. 
i-aduce aminte... N-am vorbit noi despre ispitirea 
din opt părţi? Ca să vezi şi acolo câtă filosofie este 
ta Sfinţii Părinţi! După ce te-a băgat în imaginaţie, 
|i a băgat idolul şi te-a lovit în minte. Gata! Auzi ce 
spune: Când vei vedea urâciunea pustiirii stând în 
locul cel sfânt, cel ce aude să înţeleagă! 

Sfântul Maxim spune: Urâciunea pustiirii în 
locul cel sfânt este păcatul închipuit în imaginaţie. 

Că locul cel sfanţ este inima, pentru că noi suntem 
Biserica Dumnezeului Celui viu, şi Duhul lui 
Dumnezeu locuieşte în inima noastră. Diavolul, dacă 
a reuşit să bage idolul prin imaginaţie în minte, de 
aici îl bagă în inimă! Apoi, în inima şi în mintea ta, 
numai faţa aceea o ai, ori care te-a supărat, ori care o 
iubeşti cu patimă! După ce ţi-a băgat idolul, îţi dai 
seama: „Da! Eram treaz mai înainte de prima 
momeală" - că aicea trebuie să vorbim de cele două- 
sprezece trepte ale păcatului. Dacă eram treaz la 
prima momeală, imediat ziceam: „Doamne Iisuse..." 
şi cu trezvia atenţiei idolul nu intra. 

Dacă n-am fost atent, a intrat idolul: cutare fată, 
cutare femeie cu care ne-am întâlnit, sau bani sau 
slavă, ori de ce nuanţă ar veni. L-a băgat în inimă 
prin închipuire. Acesta-i idolul, asta-i „urâciunea 
pustiirii în locuit cel sfânt". Şi dacă era trezvia 
atenţiei, nu intra. îl dădea jos de la început. A venit? 
„Doamne Iisuse...!" îl izbeşti de piatra Hristos. Şi 
ştii ce se obişnuieşte mintea cu acest nevăzut război? 
Precum scrie în „Războiul nevăzut". 

Ai văzut că mintea acelui ce este treaz, care are 
trezvia atenţiei, nu numai că nu se teme de năvălirile 
astea. Ştii ce face? Anume le cheamă. Le dă drumul 
oleacă, apoi cu rugăciunea îl cheamă pe „Doamne 
Iisuse..." în ajutor. Precum face pisica cu şoarecul. îl 
prinde şi apoi îi dă drumul, şi aşa se joacă cu el. Dar 
această lucrare este pentru cei sporiţi. 

Aşa face mintea trezvitorului cu păcatul. îi dă 
drumul să intre oleacă înăuntru; şi numai ce-1 vede 
că trece în imaginaţie şi începe a-i tulbura firea. „A! 
Mi-ai venit? «Doamne Iisuse»...". Şi-1 mai cheamă o 
dată la luptă: „Mai vină, măi, şi mai intră!" Şi el mai 
vine. Şi iar îl izbeşte de piatră cu „Doamne Iisuse...". 



Ştii ce zice apoi diavolul? „Aista nu-i prost! Mă 
i li camă întâi şi-mi dă drumul şi apoi mă arde cu 
Hristos. Stai, că acum îi treaz cu mintea. Vin mai 
târziu, când îl stăpâneşte uitarea". Şi când îl mai 
Cheamă, nu mai vine. Nu uită el să ne ispitească. 
„Acum nu vin, că-i treaz cu mintea şi mă arde cu 

Doamne Iisuse...». Dă-i pace. Când va dormita el 

ii mintea şi n-o să fie stăpân pe simţuri, atunci vin! 

!ând este răspândit cu mintea, atunci îi dau război. 
Acum, când este treaz, n-am nevoie să mă lupt cu el. 
I a ştii ce face acum? Cheamă numele Domnului şi 
mă arde!" 

Aşa face trezvitorul, precum face mâţa cu 
..< grecele. îi dă drumul şi iar îl prinde. Ferice de cel 
ce are trezvia minţii! De aceea a zis dumnezeiescul 
l'imen cel Mare în Pateric: Nu avem nevoie pentru 
_me mântui decât de minte trează. Clar! Atât. Cu 
mintea trează şi cu lucrarea asta a trezviei atenţiei ne 
putem mântui cel mai uşor. 

Pe aceasta o numeşte Sfântul Isihie din Sinai 
, .lucrare preacuprinzătoare de toată fapta bună şi de 
loată virtutea" - citiţi în Filocalie, că de acolo 
vorbim, şi în Pateric. Primul păcat care se naşte 

lin partea raţională a sufletului este uitarea. Din 
iniare se naşte răceala sufletului. Zice Marcu 

scetul că trei sunt uriaşii care ucid sufletul: 
uitarea, neştiinţa şi trândăvia. 

Vezi? S-ar putea ca unul să fie treaz cu mintea, 
dar să fie orbit de neştiinţă. Şi iarăşi n-are trezvia 
nlcnţiei nici acesta. Auzi, că neştiinţa este orbirea 
mi Hetului. Sfântul Maxim zice: Viaţa minţii este 
lumina cunoştinţei, iar neştiinţa este orbirea 
sufletului. Şi atunci se poate orbi unul nu numai de 
miare, ci şi din neştiinţă. Şi dacă a spus şi de 

trândăvie, dar ai auzit pe cine a pus întâi? Tot pe 
uitare. Că şi neştiinţa şi trândăvia vin după uitare. 

Sfanţul Grigorie de Nyssa clasifică în Pidalion 
toate păcatele după cele trei părţi ale sufletului, şi 
primul păcat care vine din partea raţională este 
uitarea. Şi cauza răcelii noastre în cele duhovniceşti, 
chiar în vremea rugăciunii, tot de la uitare porneşte. 

Iar cine are trezvia atenţiei, înainte de a veni 
uitarea, o simte. Pentru ce? Trezvia se naşte din frica 
de Dumnezeu. Şi frica lui Dumnezeu din credinţa în 
Dumnezeu. 

Sfântul Maxim Mărturisitorul zice: Cine crede, 
se teme şi cine se teme, se trezeşte! Uite, a venit un 
gând! De-acum trebuie să discern: ori îi rău, ori îi 
bun! Ce-i de făcut? Şi cine se trezeşte, imediat 
trebuie să cheme pe „Doamne Iisuse...", căci trezvia 
atenţiei stă în trei lucruri: în a ne trezi cu mintea, 
a ne împotrivi păcatului de când este în minte, şi 
a chema pe „Doamne Iisuse...". Trezvia noastră nu 
are nici o putere fără Iisus. 

Dar uitarea este primul pas spre răceală, cum 
arată dumnezeieştii Părinţi. Iar dacă noi luptăm 
împotriva uitării, mintea totdeauna îi trează şi scapă 
de celelalte lupte în celelalte trepte ale păcatului. Ai 
văzut cum a fost numit satana la Iov în Sfânta 
Scriptură? Furnico-leu. Frumos comentariu face la 
aceasta Nil Ascetul, iar mai târziu Nicodim 
Aghioritul îl pune în Paza celor cinci simţiri. 

De ce s-a numit satana şi păcatul furnico-leu? 
Iov zicea: „Furnico-leul a murit de foame că n-avea 
de mâncare!" Dar la cine? La Iov n-avea de mâncare, 
nu la mine păcătosul! Eu îl hrănesc în toată ziua şi-1 
fac leu. Că de ce Iov nu-1 hrănea pe furnico-leu? Auzi 
ce spune Scriptura? Acest om aducea în fiecare seară 



câte un bou jertfă pentru copiii săi: „Doamne, nu 
i'iimva copiii mei, fiind tineri, să fi greşit cu gândul lui 
Dumnezeu!" Care din tata şi din mama de azi mai au 

•ijă ce greşesc copiii lor cu gândul lui Dumnezeu? 
Nu 1-a numit degeaba Dumnezeu pe Iov, drept şi 
lemător! Aducea un bou jertfă în fiecare seară, nu 
pentru păcatele lui, ci pentru ale copiilor lui. Că el a 
spus că furnico-leul a murit de foame că n-avea de 

lâncare, adică el nici în gând nu hrănea păcatul. Şi 
/ice Sfanţul Ioan Gură de Aur: „N-ar fi pierit copiii 
lui aşa, dacă nu i-ar fi găsit la masă şi la beţii. Că ei 

rau la praznic la fratele cel mai mare şi petreceau. 

>e aceea a putut satana să dărâme casa. Dacă îi 

;ăsea în rugăciune nu se putea întâmpla aşa". Dar 
aceasta a lăsat-o ca pildă Dumnezeu. 

Dar acest Iov, care era atât de tare treaz cu 
mintea înaintea lui Dumnezeu, zice că furnico-leul a 

iurit de foame că n-avea de mâncare; şi Sfinţii 
Părinţi fac comentariu mai ales la lucrul acesta. 
ratatul, când vine în mintea noastră, este mic ca 
o furnică. Că prima treaptă a păcatului este a face 
l.ipta bună cu scop rău. Pentru că fapta bună făcută 

u scop rău n-are plată, ci ea trece de partea scopului 
fi se pierde. Sufletul şi viaţa faptei bune este scopul. 

ic aceea a zis dumnezeiescul părinte Maxim: Este 
feciorie şi milostenie şi priveghere şi post şi 

iteneală, care sunt urâciune înaintea lui Dumnezeu, 
i ;t nu cu scop adevărat se fac acestea! 

Dacă fapta bună este făcută cu scop rău, ea trece 
de partea scopului şi se face una cu el. Scopul este 
■.ufletul şi mireasa faptei bune. 

Noi, dacă ne-am trezi cu mintea, atunci când 
i.icem o faptă bună, trebuie să vedem dacă-i cu 
■copul de a plăcea lui Dumnezeu, de a mă mântui 

sau dacă nu cumva mintea mea priveşte în altă parte. 
Dumnezeiescul părinte Efrem zice: Când mintea va 
părăsi scopul blagocestiei, adică al evlaviei, toate 
faptele bune nu mai folosesc. 

Că scopul este ori al iubirii de slavă, ori al iubirii 
de treaptă, ori al iubirii de câştig, cum zice Sfântul 
Ioan Scărarul. Auzi ce zice el, arătând aici cât este 
de rea chiar şi lepădarea de lume cu scop rău: „Cel 
ce pentru iubirea de câştig a făcut lepădarea de 
lume, este ca piatra de moară, care întru aceleaşi se 
învârteşte", vorbind despre cele trei feluri de 
lepădări de lume. 

Al doilea scop. „Cel ce pentru iubirea de treaptă 
pe lepădarea de lume o a făcut, ca tămâia este, care 
la început miroase şi pe urmă scoate fum". Eheei! 
Dai de Sfântul Ioan Scărarul! Acolo la Sinai îi zice 
Sfântul Ioan Sinaitul. Noi îi zicem „Scărarul", după 
cartea lui numită Scara. Ce zice? „Cel ce pentru 
iubirea de Dumnezeu lepădarea de lume o a făcut - 
adică din dragostea lui Dumnezeu - adaugă dor peste 
dor şi foc peste foc, aprinzându-se de dragostea lui 
Dumnezeu, slujind cu frică Lui şi cu cutremur". 
Acela iubeşte pe Dumnezeu până în sfârşit! Şi iată 
mintea noastră la trezvia atenţiei nu trebuie să pri- 
vească numai asupra gândurilor care vin, ci şi asupra 
scopurilor cu care ne nevoim şi urmăm lui Dumnezeu. 

S-ar putea să ne nevoim şi să rămânem cu 
mâinile goale la urmă, dacă scopul este altul. Deci, 
scopul faptelor bune totdeauna să fie spre slava 
lui Dumnezeu. De aceea ne învaţă şi marele Apostol: 
Sau de mâncaţi, sau de beţi, sau altceva de faceţi, 
toate să le faceţi spre slava lui Dumnezeu. Deci, 
dacă omul este treaz cu mintea, ucide păcatul de 
când li furnică! 




PĂRINTELE CLEOPA 



53 






V-am vorbit mai înainte de fata Babilonului şi 
|e păcătoşii pământului şi acum vă aduc aminte. 
tocă ne-ar ajuta Preasfântul Dumnezeu să fim treji 
u mintea şi să ucidem păcatul de când e furnică; că 
Oi, pe treptele celelalte, se face leu şi nu-1 mai 

iitcm birui! 

Deci, prima treaptă a păcatului este să faci fapta 
una cu scop rău. A doua, să nu faci fapta bună 
peăvârşit, întreagă. Un exemplu: faci milostenie, 
ar o faci din furat! Şi zice Sfântul Ioan Gură de 
ur: Cel ce aduce jertfă din osteneală străină lui 
)umnezeu, aşa-i ca şi cel ce aduce câine împuţit 
i-oi, iată că nu-i cum trebuie! 

\ A treia treaptă a păcatului este momeala. Se 

apropie de minte un gând, dar nu cu patimă. Femeie, 

A zicem, slavă, bani. Să luăm de pildă numai aceste 

i. Dar nu-i nimica rău; că Dumnezeu le-a făcut la 

nceput bune toate; şi femeie şi bani şi slavă. 

Precum iedera şi hameiul se agaţă de orice 
l»lantă care-i mai aproape, aşa şi lângă gândul simplu 
I lucrului se agaţă patima. Şi tocmai asta este lupta 
inului trezvitor - că despre trezvia atenţiei vorbim 
ici! Aceasta este cea mai străvezie (pătrunzătoare) 
uptă a minţii creştinului şi a monahului. 

Toţi ne luptăm pentru mântuire. Dar trebuie să 
cspărţim gândurile simple ale lucrurilor, de cele 
i omplicate cu fapta! Nu-i păcat să gândesc la femeie, 
că şi Evanghelia a spus că Cel ce priveşte la femeie, 
nu spre a o vedea, ci spre a o pofti, preacurveşte cu 
i lansa în inima sa. îndată ce lângă femeie a apărut 
pofta, gata! Este preacurvie! Eu, dacă am privit-o, 
firă să cuget cu patimă, nu-s preacurvar. Pot să 
văd un milion de femei! Dar dacă am poftit una în 
inima mea, atunci imediat eu sunt preacurvar. 

De aceea zice dumnezeiescul Efrem: Nu mă 
aruncaţi în negrijă, fraţii mei, pentru păcatele cu 
gândul că n-ar fi mari! Dacă nu erau mari, nu era 
nevoie ca dreptul acela, Iov, cu 1850 de ani înainte 
de Hristos, să aducă jertfă pentru păcatele cu gândul 
ale feciorilor săi, şi înţelepciunea lui Dumnezeu nu 
socotea preacurvie întru poftă de muiere, şi ucidere 
întru ură de frate. Cu gândul, omul este ucigaş şi 
preacurvar în toată vremea. De aceea zicea Sfanţul 
Efrem Şirul: „Nu vă aruncaţi în negrijă!" Un gând 
venit în minte şi omul trece la imaginaţie; de la gând 
începe tot păcatul. 

Toată lupta noastră şi a fiecăruia dintre noi, care 
vrea să se mântuiască, este să despartă gândurile 
simple ale păcatului de cele complicate cu fapta. Că 
nu ne răneşte pe noi gândul simplu, ci cel ce ne 
complică cu patima. Şi atunci diavolii, văzând că am 
primit gândul pătimaş, care este momeala gândului 
simplu, ne duc mai departe pe treapta următoare a 
păcatului. 

Treapta a patra a păcatului este consimţirea. A 
consimţit sufletul nostru să stea de vorbă cu gândul 
cel simplu! Să stea de vorbă cu gândul olecuţă. 
„Măi, cam cum e cu asta?" Şi gata! Suntem pe 
treapta a patra a păcatului! Starea de vorbă a 
sufletului cu păcatul. 

In treapta a cincea începe lupta. „Nu-i bun 
gândul ăsta; vine cu patimă la mine!" Şi lupta se dă 
pe toate treptele păcatului până la deznădejde şi 
moarte. Mintea începe să lupte. „Nu-i bun gândul 
ăsta! Mi-a băgat patimă în suflet! Uite, poftesc 
femeie sau ban sau treaptă sau urăsc pe fratele". Sau 
cine ştie de ce nuanţă ar fi păcatul, din cele trei părţi 
ale sufletului. Şi atunci eu trebuie să fiu atent, că 

orbim de trezvie. „Ei, diavole, până aici! M-ai adus 
iă aici!" De-acum, lupta! 

Şi în lupta asta, v-am spus, trebuie să chemăm 
„Doamne Iisuse...". Că auzi ce zice Scriptura? Să 
U ieşi, Israele, fără de Mine la război, că vei fi 
., -ânt! Cum ai văzut că au păţit cu amoreii. Şi ziceau 
vreii: Doamne, am căzut! „Păi, nu v-am spus Eu să 
iu ieşiţi la război fără Mine?" Aşa şi noi în lupta cu 
■ăcatul, să chemăm în ajutor numele Domnului. 

Cât de treaz ai fi cu mintea şi cât de mare filosof 
ai fi, te prăpădesc diavolii, dacă nu chemi pe Hristos 
,u „Doamne Iisuse...". Trezvia atenţiei şi rugăciunea 
minţii au legătură, cum are sufletul cu trupul. A ne 
trezi, a ne împotrivi păcatului şi a chema pe 
„Doamne Iisuse...". Asta-i filosofia duhovnicească! 
Atâta legătură are paza minţii sau trezvia atenţiei cu 

rugăciunea minţii. 

în lupta asta cu păcatul, mintea noastră începe 

războiul. La acest război se încaieră trei feluri de 

minţi: mintea diavolească, mintea îngerească şi 

mintea omului. Omul îi dator să se trezească şi să 

cheme pe „Doamne Iisuse...". Rămâneţi întru Mine 

şi Eu întru voi, că fără de Mine nu puteţi face nimici 

\>\ dacă în lupta asta creştinul cheamă pe Iisus, iese 

biruitor! Dacă se bizuie pe sine şi se leneveşte şi uită 

să cheme numele Domnului, iese păcatul biruitor. 

în treapta a şasea vine învoiala. „Ei! Şi dacă m-aş 

învoi oleacă cu gândurile răutăţii, ale păcatului?" 

Dacă eşti tare şi ai căpătat trezvia atenţiei, poţi să te 

învoieşti oleacă, ca să chemi păcatul la luptă, cum 

spune în Războiul nevăzut. Faci ca mâţa cu 

şoarecele. îi dai drumul şi iar îl prinzi. Şi-1 chemi o 

dată şi zici rt Doamne Iisuse..." şi l-ai bătut. II chemi 

a doua oară, aşa cum spune în Războiul nevăzut: 

„Care-i treaz cu mintea, cheamă păcatul". ÎI cheamă 
de câteva ori şi îl ucide. Că diavolii se tem: „Mintea 
asta-i trează; mă cheamă, dar mă omoară cu «Doamne 
Iisuse»...". Şi nu mai vine o vreme. Dar mai încolo 
zice: „Lasă-1, că acum nu este biruit de uitare; acum 
dă-i pace! Când va dormita cu mintea, atunci vom 
veni; nu când ne cheamă el. Acum ne cheamă la 
luptă că-i cu Iisus şi nu se teme. Dar când va dormi, 
venim noi!" Că el nu se osteneşte, nu asudă. 

Aşa spune şi în Pateric; după cum tâlharii, când 
pândesc casa, dacă aud vorbindu-se înăuntru, zic: 
„Măi, sunt treji. Nu putem intra, că acum nu putem 
prăda"; aşa este şi cu tâlharii diavoli. Dacă văd 
diavolii că. sufletul este în vorbă cu Hristos - adică 
are rugăciunea lăuntrică - nu pot intra, că Hristos este 
acolo şi îi arde! Iar dacă nu se mai aude nici un mur- 
mur în inimă, nici o vorbire cu Hristos, arunci intră! 

Deci, în lupta asta, când sufletul a cedat puţin, 
cade în treapta a şasea a păcatului, învoiala. „Mă 
învoiesc. Ei! Şi ce dacă voi sta de vorbă cu 
gândurile curviei, sau ale mâniei, sau ale urii, sau ale 
slavei deşarte?" Şi această învoială vine, după cum 
arată Sfântul Ioan Pustnicul, din iubirea de sine. Ea 
este maica şi rădăcina învoielii şi a tuturor răutăţilor! 
Ca tot să-1 îndulcească pe hoit, măcar cu gândul. 

Din iubirea de sine se naşte mai întâi mila de 
sine, şi apoi cruţarea de sine, pentru care 1-a numit 
Mântuitorul pe Petru, satană. Cruţă-îe pe Tine, 
Doamne! - a zis Petru. Mergi înapoia mea, satano! 
Să mă cruţ? Pentru asta am venit Eu, să mă jertfesc, 
nu să mă cruţ! 

Din cruţarea de sine începe îndreptăţirea de sine. 
„Ei, ce! Dar nu pot; dar sunt neputincios, că sunt şi 
eu om! Trebuie să mă mai las şi eu la cele omeneşti! 






Indreptăţeşte-te, omule!" 

Din îndreptăţirea de sine, vine mulţumirea de 
sine. „Ii mulţumesc lui Dumnezeu că eu numai la 
păcatul cu mintea mă învoiesc, dar nu fac chiar 
păcatul cu lucrul". 

Din îndreptăţirea de sine vine mulţumirea de 
sine şi apoi nemulţumirea. Ce scop are? Sfântul 
Maxim Mărturisitorul spune: Să facă sufletul sătul 
de fapta bună! Fariseul cel dinlăuntru al nostru ce 
zice? Ca cel din biserică: Mulţumescu-Ţi Ţie, 
Doamne, că nu sunt ca toţi oamenii şi nici ca acest 
vameş... Mulţumirea de sine zice: „Mulţumesc lui 
Dumnezeu că eu mă învoiesc numai cu gândul, dar 
alţii fac păcatul cu lucrul!" 

Şi ce-i cu asta? 

Ai văzut diavolul cât este de filosof? Cât este de 
teolog? Ca să te capete pe tine cu mulţumirea asta, 
Bâ zici că păcatul tău, dacă a fost până la învoială 
Bau la consimţire, nu-i nimica! Şi la această mulţu- 
mire, dacă sufletul e mulţumit cu starea lui, iată 
I vanghelia ce spune: Fericiţi cei ce flămânzesc şi 
însetează de dreptate... Mereu această sete şi foame 
după fapta bună! Iar mulţumirea de sine este un 
păcat, o ramură a iubirii de sine, că-1 face pe om 
satul de fapta bună. Mulţumescu-Ţi Ţie, Doamne... 
Fariseul din sine îi spune: „Tot ai tu ceva! Nu eşti 
chiar cel mai rău om!" 

Din mulţumirea de sine se naşte îndată trâmbi- 
|area de sine. Că îi scoate diavolul virtuţile la iveală: 
„Tu ai făcut aşa şi aşa!" Şi pe urmă lauda de sine şi 
pe urmă plăcerea de sine. Se complace cu aşezarea 
lui. Şi din plăcerea de sine se naşte părerea de sine. 
„Măi, eu sunt ceva!" Şi din părerea de sine, 
închipuirea de sine. îşi închipuieşte că el este cineva! 

Din închipuirea de sine se naşte simţirea de sine. 
Se simte. „Eu! Ce? Nu te atinge, că mă sparg! Te 
atingi de mine?" Din simţirea de sine se naşte 
îngâmfarea de sine. Din îngâmfarea de sine vine 
cinstea de sine. „Mi se cade, că eu sunt cineva!" Din 
cinstea de sine se naşte încrederea în sine, apoi 
rezemarea pe sine, apoi bizuirea pe sine şi apoi vine 
nesimţirea şi împietrirea inimii care este moartea 
sufletului şi n-am când a vi le mai spune pe toate. 

Iată cum acţionează iubirea de sine asupra 
noastră. Şi acestea se întâmplă tocmai când mintea 
doarme şi nu are trezvia atenţiei. Că atunci când este 
trează, totdeauna zice „Doamne Iisuse...", sau 
cugetă la alte lucruri duhovniceşti. Şi atunci se 
smereşte, că îşi cunoaşte neputinţa sa. Dar ce se 
întâmplă? 

La învoire, mintea noastră s-a învoit cu gândul 
primit de la diavol, care este acolo. El vede că 
mintea acum ori curveşte, ori se răzbună cu ură pe 
cineva, ori năluceşte slavă deşartă, ori năluceşte 
bani, ori altă faptă bună. Sufletul, dacă s-a învoit, stă 
de vorbă cu orice păcat. 

încheind aceste puţine cuvinte, să rugăm pe 
Preabunul Dumnezeu şi Preaînduratul nostru 
Mântuitor să ne trimită a Sa milă şi îndurare tuturor 
celor ce vieţuim aici şi tuturor dreptcredincioşilor 
care îşi petrec cu grijă viaţa. Să nu uităm 
dumnezeieştile Sale cuvinte, care totdeauna trebuie 
să ne îndemne la trezvie şi veghere, după cum scrie 
în Sfânta Evanghelie: Ca nu cumva, venind fără 
veste, să vă afle pe voi dormind. Iar ceea ce vă zic 
vouă, zic tuturor: Privegheaţi! (Marcu 13, 36-37). 



DESPRE RUGĂCIUNE 
TREPTELE RUGĂCIUNII 



Rugăciunea este maică şi împărăteasă peste 
toate faptele bune. Dar cum este ea maica tuturor 
faptelor bune? Că doar marele Apostol Pavel spune: 
Şi acum rămân acestea trei: credinţa, nădejdea şi 
dragostea; iar mai mare decât toate este dragostea. 
Nu spune aşa? 

Deci iată că cea mai mare faptă bună nu-i 
rugăciunea, după Sfinţii Părinţi, ci este dragostea. 
Dar de ce totuşi Sfinţii Părinţi au spus că rugăciunea 
este maică a tuturor faptelor bune? Pentru că ea 
aduce în sufletul nostru şi pe dragoste. Dragostea de 
Dumnezeu şi dragostea de aproapele nu vin pe altă 
cale în sufletul nostru, decât pe calea rugăciunii! 

Bunăoară să spun: dacă ai supărat pe cineva sau 
ic-a supărat cineva şi începi să-1 pomeneşti la 
rugăciune, numai vezi că, de la o vreme, se ridică 
ura din mijloc. Prin rugăciune se taie vrajba şi îndată 
îl câştigi pe acela şi îl aduci la înţelegere, la unire. 
I >e aceea spune Sfanţul Maxim: Când vei vedea pe 
cineva că te urăşte sau te nedreptăţeşte, fie cu 
dreptate, fie cu nedreptate, începe să-1 pomeneşti 
la rugăciune. Dar să nu-1 pomeneşti să-i fie lui 
vreun rău, că atunci cade pe tine. Să zici aşa: 
Doamne, Iisuse Hristoase, miluieşte-mă pe mine, 
păcătosul, şi pe fratele meu (cutare), că pentru 
picatele mele s-a supărat pe mine. Pentru că fratele 
meu este oglinda mea şi el vede răutăţile mele". 

Aşa spune şi Sfântul Ioan Scărarul: „Să nu 
învinuieşti cumva pe fratele când te rogi pentru el, 
sau să-i ceri pedeapsă", cum îi pun unii în pomelnice 
la vrăjmaşi. Nu-i voie! Chiar dacă îi puneţi pe unii la 
vrăjmaşi, Biserica ştiţi cum se roagă? Biserica se 
roagă pentru vrăjmaşi să-i înţelepţească, să le ierte 
păcatele, să-i aducă la cunoştinţa adevărului, să-i 
facă blânzi şi să-i întoarcă cu bine. 

Aşa se roagă Biserica. Niciodată Biserica nu 
vrea să facă rău la nimeni. Că Dumnezeu vrea ca toţi 
oamenii să se mântuiască... Iar noi, când avem o 
supărare, ni se pare că cutare ne urăşte. Dar Biserica 
nu! Ea nu face deosebire. Ea se roagă deopotrivă 
pentru toţi, ca să fie buni. 

De aceea, vorbind despre sfânta rugăciune, v-am 
spus că ea se numeşte maica tuturor faptelor bune, 
pentru că ea aduce în sufletul nostru pe cea mai 
mare faptă bună: dragostea de Dumnezeu şi 
dragostea de aproapele. 

Auzi ce spune dumnezeiescul Părinte Maxim 
Mărturisitorul - care a fost „vârful teologiei" şi 
„bilanţul teologiei ortodoxe" în secolul VI - în 
Filocalie şi în cartea numită „Ambigua", o carte a lui 
cu care îl întrece uneori în gândire şi pe Sfântul 
Dionisie Areopagitul, numit şi „Pasărea cerului": 
Toate faptele bune ajută pe om să câştige 
dragostea de Dumnezeu, dar nici una ca 
rugăciunea. Că rugăciunea de aceea se cheamă 
„maica faptelor bune", că ea pe cea mai mare faptă 
bună o ajunge, pe dragoste. 

Toate faptele bune apropie pe om de Dumnezeu, 
dar rugăciunea le uneşte. Este ca şi când ai face o 
uşă din tăblii, sau un dulap, şi vezi că se potrivesc 
lucrurile trase la gealău, dar nu se lipesc până nu pui 

;lei. Iar când ai pus clei le-ai făcut dintr-o bucată 

>ate. Aşa este şi rugăciunea. 

| Rugăciunea nu numai că îl apropie pe om de 
Dumnezeu, ci îl lipeşte de Dumnezeu şi îl face un 

duh cu El. Este ceea ce spune marele Apostol 
Pavel: Cel ce se lipeşte de desfrânată, un trup este 
cu ea... şi cel ce se lipeşte de Domnul, un duh este 
Cu El. Sudura aceasta duhovnicească de a se uni 
(unul cu Dumnezeu, se face pe calea rugăciunii. 

Dar când auzim noi de rugăciune, să nu credem 
Că toată rugăciunea noastră este rugăciune. Dacă eu 
/ic cu limba rugăciunea, sau cu gura, iar mintea este 
pc dealuri, eu mă înşel pe mine când mă rog. Că 
Dumnezeu, în vremea rugăciunii, nu caută numai 
buzele şi limba, ci caută mintea şi inima. 

Şi rugăciunea care o facem noi cu gura şi cu 
buzele este bună într-o măsură, căci şi ea are temei 
ni Sfânta Scriptură. Când auzi pe Apostolul Pavel că 
pune aşa: Aduceţi Domnului roadă buzelor voastre, 
rată rugăciunea gurii pe care o zicem; sau când auzi 
Psaltire că zice: Cu glasul meu către Domnul am 
Urigat, cu glasul meu către Domnul m-am rugat, se 
icră la rugăciunea limbii şi a glasului. Când auzi 
ic proorocul că zice: Şi L-am înălţat pe El cu limba 
tai, tot de rugăciunea gurii vorbeşte; sau: Doamne, 
wzi rugăciunea mea şi strigarea mea la Tine să 
ină, tot de rugăciunea buzelor vorbeşte. Sau: Auzi, 
l dumnezeule, rugăciunea mea şi nu trece cu vederea 
Uga mea, iarăşi de rugăciunea gurii vorbeşte şi aici 
Slânta Scriptură. 

Dar să ştiţi că rugăciunea gurii, după învăţătura 
lînnnezeiescului părinte Grigorie de Nyssa, marele 
Uosof şi fratele marelui Vasile, este graniţa cea 
nai depărtată a rugăciunii, sau, mai bine-zis, ca să 

înţelegeţi mai bine, ea este cuiul (treapta) cel mai de 
jos din scara rugăciunii. Ştii că atunci când te urci pe 
scară, pui piciorul pe cel dintâi cui. Dar cât ai de suit! 

Or, scara rugăciunii în urcuşul ei nu are sfârşit. 
Rugăciunea, în creşterea ei, nu are margine, 
pentru că ea se uneşte cu Dumnezeu. Şi precum 
Dumnezeu, fiind nemărginit în sfinţenie prin 
înălţimea însuşirilor Sale, nu are sfârşit în bunătate 
şi în sfinţenie, aşa şi rugăciunea, în creşterea ei 
duhovnicească, se înalţă şi margine nu are! 

Şi nu numai rugăciunea este nemărginită, ci şi 
toate virtuţile care se nasc din Dumnezeu sunt 

9 

nemărginite; tocmai de aceea, că se nasc din 
Dumnezeul' nemărginit. Ori credinţa, ori nădejdea, 
ori dragostea, ori mila, toate sunt nemărginite, pentru 
că ele se nasc dintr-un Dumnezeu care nu are 
margine în bunătate. 

Aşadar, când ne rugăm cu gura, să ştiţi că facem 
bine, căci cu aceasta începe a se învăţa omul a se 
ruga. Cu gura începem să învăţăm întâi rugăciunile 
începătoare: „împărate ceresc", „Sfinte 

Dumnezeule", „Preasfântă Treime", „Tatăl nostru", 
„Crezul", „Psalmul 50"...; şi-i bine să le învăţăm pe 
de rost din cărţi de rugăciune, din Ceaslov şi Psaltire. 

Noi citim rugăciuni cu gura, şi aşa se învaţă 
rugăciunile ca şi cum am fi în clasa întâi. Omul o ia 
de la această rugăciune cu gura şi se ridică în 
rugăciune, până când nu mai este rugăciune, până 
intră în vedere dumnezeiască. Acum, vorbind de 
rugăciune, vom vorbi despre treptele rugăciunii, aşa 
cum ne învaţă Sfinţii Părinţi. 

Când ne rugăm cu limba, cu gura şi cu buzele, 
suntem în treapta cea mai de jos a rugăciunii. 
Trebuie să trecem cu rugăciunea noastră de la limbă 

şi de la gură, la minte, pentru că sufletul nostru are 
două părţi domnitoare, cum arată Sfântul Ioan 
Damaschin în „Dogmatică": mintea şi inima. 

Mintea izvorăşte permanent gânduri. Creierul 
este unealta raţiunii, iar inima este unealta sentimen- 
lelor, a simţirilor celor duhovniceşti. Că unde simţi 
întâi bucuria, scârba, frica? Nu în inimă? Vezi că 
simţirea sufletului se află în inimă? 

Deci, vreau să vă spun un lucru. Când ne rugăm 
ni gura, ne aflăm la începutul rugăciunii. Iar dacă eu 
/ic o rugăciune cu gura: „Doamne, Iisuse Hristoase, 
Fiul lui Dumnezeu, miluieşte-mă pe mine, 
păcătosul", sau „Tatăl nostru", sau „Născătoare de 
Dumnezeu, Fecioară...!" sau oricare şi, dacă o 
înţeleg şi cu mintea, ea atunci nu se mai cheamă 
nigăciunea gurii, ci trece în altă treaptă, şi anume la 
rugăciunea minţii. 

Iar dacă această rugăciune, care o zic cu gura şi 
<» înţeleg cu mintea, o duc până la simţirea inimii - 
|ă o simt şi cu inima -, ea a devenit atunci rugăciunea 
Inimii, altă treaptă mai înaltă. Deci, auzi ce spune 
intui Apostol Pavel: Vreau mai bine să zic cinci 
> uvinte cu mintea în biserică, decât zece mii de 
■ uvinte cu limba. Aţi auzit cu cât este mai înaltă 
iij-ăciunea minţii decât a limbii? Că preferă apostolul 
n iii degrabă să zică cinci cuvinte cu mintea în 
biserică, decât zece mii de cuvinte cu limba; fiindcă, 
ii ic ruga cu mintea este rugăciune mult mai înaltă 
lecât a limbii. 

Dar rugăciunea minţii este desăvârşită? Nu! Nici 

minţii nu-i desăvârşită. Rugăciunea minţii de-abia o 

numesc dumnezeieştii Părinţi jumătate de rugăciune, 

i 1 1 pasăre cu o aripă, sau rugăciune cu un picior, că 

nici rugăciunea minţii nu-i desăvârşită. îi mai 

trebuie ceva. Trebuie să ducem această rugăciune de 
la înţelegerea minţii la simţirea inimii. 

Când noi zicem o rugăciune cu limba şi o 
înţelegem cu mintea şi o simţim cu inima, ea 
devine sferică, rotundă, în mişcarea sufletului 
nostru. Această rugăciune este mult mai desăvârşită 
şi se numeşte rugăciunea inimii. 

Dar o să mă întrebaţi: Rugăciunea inimii este 
cea mai înaltă? Nu! Sunt rugăciuni şi mai înalte 
decât a inimii. Dar la rugăciunea inimii, zice Sfântul 
Isaac Sirianul, de-abia ajunge unul din zece mii. 
Iar la rugăciunea care-i mai sus decât a inimii, de- 
abia ajunge unul din neam în neam; aşa de înaltă 
este rugăciunea care trece peste cea a inimii. Şi care 
sunt treptele mai sus de rugăciunea inimii? 

Prima este rugăciunea de sine mişcătoare. De 
ce se cheamă aşa? Când s-a întărit rugăciunea în 
inimă, adică „Doamne, Iisuse Hristoase, Fiul lui 
Dumnezeu, miluieşte-mă pe mine, păcătosul!", de la 
o vreme inima se roagă fără să zică limba cuvinte. 
Este ceea ce spune la „Cântarea Cântărilor", în 
Biblie: Eu dorm şi inima mea veghează. Ştii cum 
este atunci rugăciunea noastră? Aşa cum ai întoarce 
un ceas şi apoi el merge singur. 

în această treaptă ajungi la ceea ce spune marele 
Apostol Pavel: Neîncetat vă rugaţi (I Tes. 5, 17). Ni 
s-ar părea că Apostolul Pavel zice aici ceva mai 
presus de puterea noastră. „Cum să mă rog 
neîncetat? Dar eu dorm. Mă pot ruga când dorm? 
Dar eu mănânc. Mă pot ruga când mănânc? Dar eu 
vorbesc cu oamenii. Mă pot ruga?" Te poţi, dacă vrei! 

Omul care a ajuns la rugăciunea de sine 
mişcătoare, oriunde ar fi, inima lui se roagă 
permanent. Dacă-i în avion, dacă-i în tren, dacă-i în 







abrică, dacă-i la gară, dacă-i pe drum, dacă doarme, 
ima lui se roagă neîncetat. Această rugăciune, 
când ajunge să fie „de sine mişcătoare", toată viaţa 
omului este o rugăciune. Orice lucrează pe pământ, 
ci tot timpul se roagă. 

Apostolii nimic n-au învăţat mai presus de pute- 
rea noastră. Când a zis Sfanţul Apostol Pavel: 
Neîncetat vă rugaţi, cel ce ajunge la „rugăciunea de 
sine mişcătoare" împlineşte cuvântul lui. El dacă 
mănâncă, inima lui se roagă, când vorbeşte cu oame- 
nii, are în taină altă gură: gura cea de foc a Duhului 
Sfânt din inima lui. Cu aceea vorbeşte cu Dumnezeu. 
Este „gura Duhului", cum o numeşte Vasile cel 
Mare. Un asemenea om, care a câştigat „rugăciunea 
de sine mişcătoare", orice-ar face el, inima lui se 
roagă. Aceasta este a patra treaptă a rugăciunii. 

Este şi o altă treaptă mai înaltă decât aceasta: 
rugăciunea cea văzătoare. Care este aceasta? Ai 
văzut pe Sfântul Antonie cel Mare? De-acolo, din 
muntele Tebaidei, unde era el în Egipt, se ducea cu 
mintea la Sfântul Amonie, alt sihastru mare. Acela 
ieşise din viaţă şi sufletul lui era dus de îngeri la cer. 
Şi el a început a se închina. Şi l-au întrebat călugării: 
„Părinte, de ce te închini?" Şi el a răspuns: „Fratele 
nostru Amonie, marele stâlp al cerului şi al 
pământului, se duce la cer şi m-am închinat 
mi fletului lui". 

> Şi era mare distanţa de la Sfântul Antonie până 
le muntele lui Amonie, însă Antonie vedea sufletul 
lui Amonie cum este ridicat de îngeri la ceruri când 
a ieşit din trup. Asta înseamnă oameni înainte- 
\ i/ători sau cu minte înainte-văzătoare de Dumnezeu! 

Când ajunge omul să fie înainte- văzător de 
umnezeu, el are această rugăciune numită 

„văzătoare". Deci se suie cu mintea aşa de tare, că el 
vede aici unde suntem noi câţi demoni sunt - că sunt 
mulţi - şi câţi îngeri sunt. Pe toţi îi vede. Şi vede pe 
cel ce şi-a curăţit inima, vede şi gândurile; gândurile 
ce le gândeşte fiecare. Atât de curată devine mintea 
lui, că îţi spune ce gândeşti tu, ce gândeşte celălalt. 
La fiecare le ştie gândurile. Ai văzut la Mântuitorul: 
Ştiind gândurile cărturarilor şi ale fariseilor, a zis: 
Ce gândiţi rele în inimile voastre? Ce este mai uşor a 
zice? Ridică-te şi ia-ţi patul tău şi umblă? Sau a zice: 
iartă-ţi-se păcatele? Se uita şi vedea gândurile lor. 

Deci la măsura aceasta ajunge omul care are 
rugăciunea de sine văzătoare. Ştie gândurile la toţi 
care sunt de faţă. Vede duhurile rele, vede îngerii şi 
pe toţi care se îngrijesc de mântuirea noastră aici. 

Dar este şi altă treaptă de rugăciune mai înaltă, a 
şasea: Rugăciunea în extaz sau în uimire. Prin 
aceasta, în vremea rugăciunii, omul se răpeşte cu 
mintea la cer, faţa lui se face ca focul şi mâinile şi 
degetele lui ca făcliile de foc şi nu mai este pe 
pământ cu mintea, ci numai în cer. 

Ultima rugăciune, mai înaltă decât cea în extaz, 
este Rugăciunea cea duhovnicească. Aceasta este a 
şaptea. Rugăciunea duhovnicească nici nu se mai 
cheamă rugăciune. Ea, după toţi dumnezeieştii Părinţi, 
se cheamă vedere duhovnicească şi împărăţie a 
cerului. La fel zice şi Sfanţul Isaac Şirul. 

Deci, rugăciunea duhovnicească este mai presus 
de hotarele rugăciunii. Ea este o fire cu Dumnezeu. 
Asta este ceea ce a văzut marele Apostol Pavel: Ştiu 
pe un om oarecare, care acum paisprezece ani s-a 
răpit până la al treilea cer şi a auzit acolo cuvinte, 
care nu este cu putinţă omului a le grăi. în trup sau 
afară din trup, nu ştiu. Dumnezeu ştie! 




El nu ştia cum a fost. Că în rugăciunea aceasta 
duhovnicească mintea omului nu mai lucrează după 
a sa putere. Ci este luată de puterea Duhului Sfânt 
şi-i dusă în slăvile cereşti şi nu mai poate cugeta ce 
vrea ea. Mintea omului este dusă la descoperiri mari 
in iad, în cer, unde vrea să-1 ducă Duhul Sfânt. Şi 
omul acesta este în mari descoperiri şi când vine iar 
in aşezarea Iui, nu ştie dacă a fost în trup sau afară 
de trup, ca Apostolul Pavel. Aceasta este cea mai 
înaltă rugăciune, de care spune dumnezeiescul 
Părinte Isaac Şirul că „de-abia se învredniceşte unul 
din neam în neam de o descoperire ca aceasta". Intr-o 
generaţie abia dacă se găseşte unul. 

Pentru ce v-am spus despre aceste trepte ale 
rugăciunii? Ea are de toate trei trepte generale: 
Rugăciunea gurii, a minţii şi a inimii. Iar celelalte 
iicpte intermediare sunt legate între ele ca nişte 

I rupte la scară când te sui. Un rugător desăvârşit 
trece prin toate aceste trepte de rugăciune cu darul 
lui Dumnezeu. Dar a se sui omul pe aceste trepte, 
mi este în puterea lui. A omului este numai voinţa. 
Să voiască să se roage lui Dumnezeu cum poate, iar 

II se învrednici de rugăciuni înalte ca acestea, este 
numai o lucrare care depinde de darul lui Dumnezeu. 

Deci, în aceste rugăciuni trebuie să se unească 
mintea cu inima. Este o rugăciune a minţii în inimă 
şi este o rugăciune a inimii curate. Dar să ştiţi că 
mintea, pogorându-se în inimă, trece două vămi 
au obstacole, ca să se unească cu inima. Care sunt 
ele vămi? întâi este vama închipuirii, a imaginaţiei, 
i a doua este vama raţiunii de la poarta inimii. 

Pogorând mintea spre inimă, ea întâlneşte prima 

iarnă, imaginaţia. Ai văzut că stai uneori la rugă- 

ciune şi apare în mintea ta te miri ce. O închipuire. 

ori cel ce te-a supărat, ori cel ce te-a smintit cu o 
patimă. Şi atunci, la vama imaginaţiei sau a 
închipuirii se opreşte mintea noastră în vremea 
rugăciunii, mergând spre inimă. 

Asta este prima staţie. Sfântul Nil Ascetul zice 
în Filocalie: Fericită este mintea aceea care a 
ajuns să se roage fără imaginaţie lui Hristos, fără 
formă! Mintea Mântuitorului n-a avut imaginaţie, 
spun toţi sfinţii teologi. Pentru că El era Noul Adam 
şi a venit să restaureze pe vechiul Adam, exact cum 
a fost în rai. 

Că şi Adam, când a fost creat de Dumnezeu în 
rai, nu avea imaginaţie, n-avea închipuire. Satana a 
căzut din închipuire, că voia să se facă asemenea cu 
Dumnezeu, cum zice la Isaia: Tu ai spus în gândul 
tău: Mă voi sui deasupra norilor, peste munţii cei de 
miazănoapte care sunt în ceruri, deasupra stelelor 
cerului voi pune scaunul meu şi voi fi asemenea cu 
Cel Preaînalt. Şi numai cât şi-a închipuit, 1-a dat 
Dumnezeu pe Lucifer jos din cer, pentru că şi-a 
închipuit să fie asemenea cu El, necunoscând că este 
zidire. Că Dumnezeu 1-a făcut numai cu gândirea şi 
poate să-1 surpe într-o clipeală. 

Aşa şi Adam, când a căzut, prin gândire a 
căzut. Ce i-a zis satana? Nu vei muri, ci vei fi ca un 
Dumnezeu, cunoscând binele şi răul. Şi cum şi-a 
închipuit că va fi ca un Dumnezeu, a căzut prin 
imaginaţie din darurile date şi apoi a fost izgonit din 
rai. De aceea dumnezeieştii părinţi numesc 
imaginaţia pod al demonilor. Nici un păcat nu 
trece de la minte la simţire (Ia inimă) dacă nu şi-1 
închipuie întâi omul cu mintea. 

Deci, în vremea rugăciunii n-aî voie să-ţi 
închipui nimic. Nici imaginaţii sfinte, nici pe Hristos 




pe Sfânta Cruce, nici pe scaunul Judecăţii. Nimic. Că 

bate imaginaţiile sunt afară de inimă şi dacă rămâi 

... ie închini la acestea, nu te închini lui Hristos. 

_ Mintea trebuie să se pogoare în inimă, că 

inima este cămara minţii. Aceasta-i cămara de care 

spune Hristos: Tu, când te rogi, intră în cămara ta şi 

uiruie uşa ta şi roagă-te Tatălui tău întru ascuns şi 

Tatăl tău, Care vede cele întru ascuns, îţi va răsplăti 

le la arătare. Voi credeţi că acea cămară este cea de 

„, casa? Dacă o luaţi aşa, o luaţi după literă. 
, Ori aici dumnezeieştii Părinţi înţeleg cu totul 
altfel: Trei uşi ai de încuiat când te rogi: uşa cea de 
lemn, pentru oameni; uşa buzelor, pentru cuvinte, 
fisa să nu grăieşti cu nimeni decât cu Dumnezeu; şi 
uşa inimii, pentru duhuri, ca să te pogori cu mintea 
\n cămara inimii. Că inima este cămara minţii. 

Auzi ce zice dumnezeiescul Părinte Isaac Şirul: 
Omule, pogoară-te cu mintea în cămara inimii tale şi 
atunci ai ajuns în cer. Că şi aceea este cămara 
cerului, a împărăţiei cerului. Dar cine ne-a spus 
nouă că împărăţia cerului este în inima noastră? 
Hristos. N-a spus El: împărăţia cerului înlăuntrul 
vostru este? Deci iată că noi avem împărăţia cerului 
în inima noastră. Şi când ajungem cu mintea în 
inimă, am ajuns la împărăţia cerurilor. 

Deci, pogorându-se mintea spre inimă în vremea 
rugăciunii, întâlneşte aceste două vămi: întâi vama 
imaginaţiei şi pe urmă vama raţiunii, la poarta 
inimii. Un om înţelept într-o clipeală de vreme le trece. 

Legea cea mai scurtă a rugăciunii este să nu-ţi 
închipui nimic când te rogi. Că imaginaţiile sunt 
de trei feluri: rele, bune şi sfinte. Să nu primeşti nici 
un fel de imaginaţie. Că dacă te opreşti la 
imaginaţie, nu poţi intra cu mintea în inimă în 

vremea rugăciunii. Iar aici, la vama raţiunii, care-i la 
poarta inimii, întâmpină alte duhuri rele. Să vă dau 
aici o pildă ca să înţelegeţi. 

La vama raţiunii o întâmpină pe mintea noastră 
teologii întunericului şi filosofii iadului şi-i dau 
minţii raţiuni duhovniceşti. Mintea noastră, după 
mărturia Sfanţului Vasile, are însuşirea să izvorască 
veşnic gânduri, bune sau rele. Şi nu-i de vină ce 
izvorăşte. Că ce turnăm într-însa, moara macină. Noi 
suntem cei care hotărâm dacă dăm drumul la gânduri. 

Stai uneori la rugăciune, în genunchi sau în 
picioare sau stai pe-un scaun sau pe-o laiţă, că te 
poţi ruga şi culcat când eşti bolnav sau bătrân, cum 
zice Sfântul Grigorie Sinaitul: „Cel bătrân şi bolnav 
poate sta culcat cu capul pe-o pernă, dacă nu poate 
sta în picioare, numai să se roage". Dumnezeu nu 
cere omului poziţia trupului, ci a minţii şi a inimii. 
In clipa rugăciunii, numai ce vezi că apar nu cuvinte 
rele, ci din Scriptură, cum a ispitit pe Mântuitorul în 
muntele Carantaniei. Nu L-a ispitit din Scriptură? 
Aruncă-Te jos, că scris este: îngerilor Săi va 
porunci pentru Tine şi Te vor ridica pe mâini, ca nu 
cumva să loveşti de piatră piciorul Tău. 

Ai văzut că rolul lor este să te ispitească din 
Scriptură? Aşa face şi cu mintea noastră, când vrea 
să se coboare în inimă la rugăciune. Şi la vama 
raţiunii, care-i la poarta inimii, de exemplu îţi vin în 
minte aceste cuvinte: Ridicat-ai de la mare caii Tăi, 
tulburând ape multe. Sau: Lipsit-au de la mâncare 
oile, când nu vor fi boii lângă iesle. 

Ce este asta, că-i din Scriptură, nu? Cine sunt 
boii? Care sunt oile? Ce înţeles au astea? Şi îndată te 
duce cu mintea la tâlcuirea Sfântului Maxim: Boii 
raţionali - că-s mai mari boii decât oile - sunt apostolii, 

episcopii şi preoţii, Biserica povăţuitoare, ierarhia. 
Ce sunt oile? Biserica ascultătoare, poporul de jos. 
De câte ori nu a numit Hristos poporul de jos oi? Oi 

cuvântătoare! 

Ce este ieslea din care se hrănesc şi boii şi oile? 
Biserica lui Hristos. Că şi Biserica povăţuitoare şi 
cea ascultătoare se hrănesc cu Preacuratele Taine, cu 
învăţătura Sfinţilor Părinţi, a Sfintelor Scripturi celor 
vechi şi noi şi cu toate dogmele, cu toate tâlcuirile 
Evangheliei. De unde toate astea? Din această iesle 
care este Biserica. 

Dar ce zice Duhul Sfânt aici? Lipsit-au de la 
mâncare oile, când nu vor fi boii lângă iesle. Adică 
o să lipsească poporul lui Hristos din Biserică, când 
n-or să fie păstorii lângă Biserică. Că boii, în chip 
raţional, sunt păstorii Bisericii. Şi iată ce raţiuni 
adevărate şi înalte ne vin în vremea rugăciunii! Dar 
vrăjmaşul nu se supără de asta, când vede că tu raţio- 
nezi. El se bucură. Bine că teologhiseşti când te rogi! 

Fraţilor, n-au ce căuta astea în vremea rugă- 
ciunii! Sfântul Ioan Gură de Aur spune: „Tu, când 
te rogi, nu teologhisi, că eşti batjocorit de 
demoni!" Când te rogi trebuie să ai inima înfrântă 
şi smerită, durerea inimii pentru păcate şi smerenie. 
Taina asta este a lui Dumnezeu, Izvorul minţilor 
raţionale din cer şi de pe pământ. 

Deci nu este voie în vremea rugăciunii să 
teologhiseşti. Pentru că a sta de vorbă cu nişte 
raţiuni duhovniceşti în vremea rugăciunii, chiar de-ar 
fi din Sfânta Scriptură, nu ne rugăm, ci teologhisim. 
Adică înseamnă să cugetăm ceva la cuvintele 
Scripturii. Fiindcă această vamă a raţiunii este la 
poarta inimii, n-ai voie să vorbeşti în vremea 
rugăciunii nici un cuvânt din Scriptură. Ci, te 

coboară în inimă cu rugăciunea de-un singur 
gând, adică gândind numai la numele Domnului 
nostru Iisus Hristos. 

Deci cu această raţiune ne coborâm în inimă, 
zicând aşa: „Doamne, Iisuse Hristoase, Fiul lui 
Dumnezeu, miluieşte-mă pe mine, păcătosul (sau 
păcătoasa)". Cu altă raţiune n-ai ce căuta. După cum 
v-am spus mai sus, la vama imaginaţiei, nici o 
imaginaţie, cât de sfântă ar fi, nu este în inimă, ci 
afară de inimă şi trage mintea noastră din inimă 
afară. Aşa şi raţiunile acestea. 

Că diavolul, numit teologul întunericului şi 
filosoful iadului, are scop să-i dea minţii noastre de 
teologhisit. Şi el îţi aduce la rugăciune toată 
Scriptura, dacă vrei - că el este teolog vechi şi o ştie 
pe de rost. Numai să nu te rogi! El ştie că rugăciunea 
îl arde. 

De aceea îţi aduce texte şi de la Apostol şi din 
Evanghelie, din predicile pe care le-ai auzit în 
biserică, din cazanie. Tu stai la rugăciune, iar diavolul 
îţi aduce lucruri mari şi raţiuni duhovniceşti foarte 
înalte. Atunci tu capeţi o trufie duhovnicească: „De 
aceea îmi vin mie acum cuvintele astea aşa de înalte, 
că eu mă rog lui Dumnezeu!" Şi el râde cu gura 
până la urechi! Tu nu te rogi atunci, teologhiseşti. 
Mântuitorul îţi spune să te rogi: Voi nu vorbiţi multe 
ca făţarnicii, cărora li se pare că întru multe vorbe 
îi aude Dumnezeu! 

Hristos cere de la noi rugăciunea „monologhie", 
adică de-un singur cuvânt, de-un singur gând. Ai 
văzut cananeeanca? Mergea după Hristos şi striga cu 
câteva cuvinte: Iisuse, Fiul lui David, miluieşte-mă! 
şi Fiul lui David, miluieşte-mă! Dar striga din inimă. 
Ea nu s-a rugat mult, s-a rugat cu un singur cuvânt, 

dar îl zicea din inimă, până a biruit bunătatea lui 
Dumnezeu să zică: O, femeie, mare este credinţa ta! 

Aşa şi noi, în vremea rugăciunii, mai ales a 
rugăciunii inimii, când vrem să pogorâm mintea în 
inimă, aşa să ne rugăm, cu un singur gând. Că dacă 
părăseşti teologia asta în vremea rugăciunii, cu 
ajutorul lui Dumnezeu, îndată mintea intră în inimă. 

Cămara minţii este inima. Când auzi în Evan- 
ghelie Tu, când te rogi, intră în cămara ta, să ştii 
că-i vorba de intrarea minţii în inimă. Pentru că 
acolo este Hristos de la Botez; acolo stă mireasa cu 
Mirele şi se uneşte, adică sufletul nostru se uneşte cu 
Hristos în inimă. 

Deci, îndată ce mintea a intrat în inimă, ai un 
semn firesc. începe ca un cui de foc şi se încălzeşte 
inima de la centru. Apoi se încălzeşte toată, pe urmă 
pieptul, umerii, coloana vertebrală, tot corpul şi 
încep a curge sudori cu mare putere, iar ochii încep a 
vărsa lacrimi calde de pocăinţă cu mare foc. Asta-i 
rugăciune de foc. 

Ce s-a întâmplat acolo? S-a întâlnit Mirele cu 
mireasa. Hristos cu sufletul nostru. Această unire 
duhovnicească îl face pe om un duh cu Dumnezeu. 
Este ceea ce spune Apostolul: Cel ce se lipeşte de 
desfrânată, un trup este cu ea... şi cel ce se lipeşte 
de Domnul, un duh este cu El Această unire şi lipire 
de Dumnezeu în inimă, prin Iisus Hristos, aduce 
mare dulceaţă duhovnicească şi mare căldură. 

Dar încă nu-i temelia lucrării, nici dulceaţa, nici 
căldura cea din inimă. Temelia lucrării este 
zdrobirea inimii, căinţa, durerea inimii pentru 
păcate şi lacrimile de pocăinţă care se varsă 
atunci. In starea aceasta sufletul nostru are atâta 
fericire, atâta uşurare, atâta căldură şi dulceaţă 

duhovnicească, încât, după ce se trezeşte din starea 
aceasta de unire cu Iisus Hristos în inimă, el nu 
poate spune trei cuvinte. 

Ce minute fericite, ce dulceaţă, ce bucurie a avut 
în inima sa! Şi dacă în starea aceasta ar sta un 
lucrător al rugăciunii un ceas sau două - cu mintea 
pogorâtă în inimă, adică să se unească mintea cu 
inima -, când s-ar trezi, o săptămână sau două în 
inima lui nu mai poate intra nici un gând din lumea 
aceasta! Cerul inimii lui atât se curăţă, încât rămâne 
văzduhul inimii plin de lucrarea Duhului Sfânt. O 
inimă fericită care s-a adăpat cu lacrimi de pocăinţă 
şi cu mare dragoste din unirea cu Iisus Hristos. 
Dragoste duhovnicească care nu se poate descrie cu 
limba! 

Deci, aceasta-i rugăciunea inimii, de care v-am 
spus mai sus, la care de-abia se învredniceşte unul la 
zece mii! Aşa-i de înaltă. Iar de rugăciunea cea 
duhovnicească, de care v-am amintit în primul 
cuvânt, de-abia unul din neam în neam. 

Dar o să mă întrebaţi: „Dar noi, părinte, ce facem, 
majoritatea lumii, care nu ştim această tehnică şi 
această filosofie de rugăciune înaltă? Noi ne 
pierdem?" Nu! Dar fiindcă a venit cuvântul despre 
rugăciune, v-am arătat care este rugăciunea cea 
adevărată. Nu înseamnă că, dacă eu nu mă rog, nici 
să nu spun la altul. Nici eu nu m-am rugat aşa de 
când sunt! Dar nu înseamnă să nu ştim. Că neştiinţa 
este orbirea sufletului. 

Dar ştii ce zice dracul mândriei şi al nesimţirii, 
dacă avem o lacrimă la rugăciune? „Amu te-ai rugat 
straşnic!" Ehei! Şi cât îi de-acolo până la rugăciunea 
cea curată! Cât îi de departe cerul de pământ! V-am 









spus că rugăciunea în creşterea ei n-are limită. 
Pentru că se uneşte cu Dumnezeu. N-are margine. 

Aceea înseamnă rugăciune, cum zicea unul în 
Pateric: „Am poruncit minţii mele să se ridice trei 
zile în ceruri! Să nu se pogoare de acolo trei zile". 
Aceea-i rugăciune! Sau cum s-a rugat un bătrân din 
pustia schetică. Acesta, venind un frate la dânsul, 1-a 
întrebat: 

- Fiule, ce este pe la Alexandria? Ce % face 
lumea? 

- Părinte, îi mare secetă, a răspuns fratele. 

- Da' de ce nu vă rugaţi? a zis bătrânul. 

- Ba ne rugăm, părinte! Au scos şi sfintele 
moaşte şi icoanele, au venit preoţi, au făcut Sfântul 
Maslu cu arhiereii pe câmp, cu procesiune mare. Se 
roagă şi tot nu plouă! 

Dar bătrânul a zis: 

- Arătat este că nu vă rugaţi! 
Bătrânul ştia adevărata rugăciune. 

- Ba ne rugăm, părinte! stăruia fratele. 

- Fiule, dacă-i aşa, hai să ne rugăm oleacă! - ca 
să-i arate care-i adevărata rugăciune. 

A ridicat bătrânul mâinile în sus şi s-au făcut 
degetele lui ca zece făclii de foc şi faţa lui ca 
soarele. Şi nu le-a lăsat în jos timp de un ceas. Şi în 
timpul ăsta, cum era senin şi secetă, au venit nori, 
s-au îngroşat norii, au început tunete şi fulgere şi a 
plouat aşa de tare în jurul lor şi-n tot Egiptul, încât a 
strigat fratele: 

- Părinte, părinte, coboară mâinile în jos că mă 
îneacă apa! 

Şi atunci părintele, când a coborât mâinile, i s-a 
făcut faţa lui iarăşi ca mai înainte. 

Ai auzit care-i adevărata rugăciune? Aşa să ne 
rugăm şi noi! S-au rugat mii şi mii; şi preoţi şi 
arhierei şi popor şi n-a plouat. Şi s-a rugat unul, dar 
s-a rugat cum trebuie. Intr-un ceas a coborât şi 
ploaia şi norii şi toate. Cu această rugăciune Ilie a 
descuiat cerul, care era încuiat de trei ani şi şase 
luni. Asta-i rugăciune în extaz sau în uimire. 

Şi aşa, când ne rugăm, să ştim că suntem departe 
de rugăciune atâta vreme cât mintea noastră este la 
cele de jos şi-i necurată. Dar nu trebuie să 
deznădăjduim, pentru că Dumnezeu ştie neputinţa 
noastră. Şi de multe ori unul se roagă, săracul, 
amărât de vreun necaz şi nu are nici când zice în 
ceasul acela rugăciune din Ceaslov sau din Psaltire. 
Zice şi el ceva: „Doamne, miluieşte-mă! Doamne, 
iartă-mă!" Dar zice din toată inima. 

Când mintea lui pătrunde în inimă, nici nu se 
poate ruga cu rugăciune lungă. Numai atât zice: 
„Miluieşte-mă, Doamne!", sau „Mila mea!", sau 
„Indurarea mea!", sau „Dumnezeul meu!" Deci, 
când s-a pogorât mintea în inimă sau a intrat în 
cămara inimii, atâta zice: „Iisuse al meu! Iisuse al 
meu!" Pentru că inima atunci se închide şi se des- 
chide repede. Inima înghite pe Iisus şi Iisus, inima! 

Atunci nu mai este timp de vorbă, că el stă în 
faţa Mântuitorului şi se teme să zică cuvinte lungi, 
pentru că pierde atenţia. Că atenţia este puterea 
rugăciunii din faţa Mântuitorului. Şi atunci zice 
numai câte un cuvânt: „Iisuse al meu!" Dar în acele 
cuvinte atâtea lacrimi se varsă şi atâta dragoste 
dumnezeiască, încât omul se face tot ca focul în 
vremea rugăciunii. 

De aceea, când ne rugăm să zicem cum putem. 
Sfanţul Macarie ştia că nu ştim să ne rugăm, dar ne 




dă un sfat: „Omule, eu ştiu că tu nu ştii să te rogi! - 
ci ştia ce înseamnă rugăciunea, că era mare stâlp al 
Ortodoxiei - dar îţi dau un sfat: Roagă-te cum poţi 
tu, dar roagă-te adeseori!" Că din deasa rugăciune, 
omul începe a se învăţa rugăciunea cea adevărată. 

Iar Sfântul Ioan Scărarul zice: „Oare vom părăsi 
rugăciunea de cantitate?" Că rugăciunea de cantitate 
este cea pe care o facem multă, dar fără să fim cu 
mintea în inimă şi fără să fim cu privirea minţii la 
Dumnezeu. „N-o părăsim!" Că rugăciunea dintâi este 
pricina celei de a doua. Cantitatea naşte calitatea. 

Este un proverb: „Exerciţiul face premianţi!" 
Roagă-te mereu! Apostolul Pavel spune: Rugafi-vă 
neîncetat! Noi rugându-ne aşa, neputincioşi şi 
răspândiţi, cum putem noi, Dumnezeu, ^ văzând 
sufletul nostru că vrea să se roage cât de cât, îi dă 
câteva minute de rugăciune curată. 

Şi atunci el îndată începe să se roage cu lacrimi, 
cu foc mare. însă rugăciunea aceea, chiar dacă 
durează câteva minute, acele câteva minute de 
rugăciune cu mintea în inimă sunt mai puternice 
decât dacă ai sta o lună de zile în rugăciune, citind la 
Psaltire sau din Ceaslov. Aşa de mare putere are. Şi 
atunci, creştinul, gustând din dulceaţa rugăciunii 
celei curate, zice: „Ehei! asta-i rugăciune!" Dar 
această gustare din rugăciunea curată, din 
rugăciunea harică, nu vine la cheremul nostru, când 
vrem noi. Vine când vrea Dumnezeu să miluiască 

sufletul nostru. 

Auzi ce spune Sfântul Isaac Sirianul? Semn al 

milei lui Dumnezeu sunt lacrimile la rugăciune. 

Când vedem că ne cercetează Dumnezeu cu lacrimi 
multe la rugăciune este semn că mila lui Dumnezeu 
s-a atins de ochii tăi şi vrea, prin aceste lacrimi de 

pocăinţă şi de dragoste mare, să te cureţe pe tine, să 
te lumineze, să te spele de păcate şi să-ţi arate ţie 
care-i adevărata rugăciune. 

Deci, noi suntem datori să ne rugăm cum ştim 
noi, cum putem, începând cu rugăciunile începătoare: 
„împărate ceresc", „Sfinte Dumnezeule", „Preasfântă 
Treime", „Tatăl nostru", „Crezul" şi celelalte. Ne 
rugăm cum putem, dar să ne rugăm adeseori. 

Că auzi ce spun Sfinţii Părinţi? Sfântul Teofan 
Zăvorâtul este o mărturie preaîndreptăţită să vă 
spună: Cel ce se roagă des, însăşi rugăciunea i se 
face lui cel mai mare dascăl al rugăciunii. însăşi 
rugăciunea îl poate învăţa să se suie de la treptele 
cele mai de jos ale rugăciunii, până la treptele cele 
mai înalte şi până la extaz şi până la rugăciunea 
duhovnicească". Deci rugăciunea îi .învăţa pe sfinţi 
să se roage, pentru că ei totdeauna se rugau. 

De aceea spune: Neîncetat vă rugaţi! Adică 
oricând. Eşti acasă, eşti pe drum, eşti în chilia ta, eşti 
la lucru, oriunde, tu înalţă mintea către Dumnezeu. 
Şi zi cum poţi, dar zi mereu! Orice rugăciune-i bună, 
dacă o zici cu frica lui Dumnezeu şi cu atenţie. 

Să nu căutăm noi trepte de rugăciune înaltă, 
că aceasta-i mândrie! Noi ne rugăm cum putem, iar 
Dumnezeu, văzând că sufletul se chinuie să se 
înveţe a se ruga, când ştie darul Lui, îl învredniceşte 
de momente de rugăciune curată. 

Şi atunci, acela caută însingurare, să fie numai 
cu Dumnezeu. Cum spune dumnezeiescul Ioan 
Scărarul: Cel ce pe dulceaţa rugăciunii o a aflat, 
pururea voieşte să fie singur. Şi Sfanţul Isaac 
Sirianul zice: Cel ce pe dulceaţa rugăciunii o a 
aflat, va fugi de gloate ca un asin sălbatic! El vrea 
să rămână în dulceaţa aceea şi în vorbirea cu 









Dumnezeu oricând. Şi vorbăria şi treburile şi altele îl 
sustrag de la rugăciune, dar lui îi pare rău. 

Este foarte greu să ajungă omul să se roage în 
aşa fel, ca să nu-1 tragă înapoi zgomotul şi vederea 
multora şi auzirea despre atâtea lucruri. Rugăciunea 
desăvârşită puţini oameni o dobândesc. 

Este o însingurare în sine, în inimă, şi o însingu- 
rare dinafară. însingurarea dinafară: Eu mă duc în 
pădure şi stau într-un bordei, într-o colibă, undeva, 
într-o peşteră, şi mă rog. Şi aceasta ajută mult 
rugăciunii. Dar, dacă nu vei avea însingurarea în 
sine, nu-ţi ajută. Poţi să fii acolo şi să năluceşti cu 
mintea toate oraşele şi tot Bucureştiul şi toate 
târgurile. Degeaba ai fugit cu trupul în pustie, căci 
cu mintea n-ai fugit în pustie. Ori, călugăr ce 
înseamnă? Spune Sfântul Ioan Scărarul: Cel ce stă 
cu mintea sa afară de lume şi de-a pururea se 
roagă lui Dumnezeu, acela este călugăr! 

Dumnezeu nu cere să ieşim noi numai cu trupul 
din lume şi să fugim în pădure; ci cu mintea să ieşim 
din lume. Aş putea să stau în zgomotul lumii, cum 
făcea Sfântul Teodosie, începătorul vieţii de obşte, 
dar îl vedeau rugându-se ca un stâlp de foc în 
mijlocul lumii. El avea la trapeză câte trei mii de 
săraci pe zi şi el le slujea la masă. Şi-1 vedeai în 
mijlocul lumii ca în cea mai mare pustie, că era 
desăvârşit. El nu mai auzea şi nu mai privea la cele 
din lumea asta, ci numai la cele de sus. Dar a celor 

desăvârşiţi este aceasta. 

Iar noi, care avem nevoie să ne învăţăm 

rugăciunea, avem nevoie de o însingurare în noi mai 

întâi. Te închizi între patru pereţi ai casei tale şi te 

poţi însingura. Ai închis uşa şi intri în cămara inimii. 

De abia acolo te poţi ascunde să te rogi lui 
Dumnezeu în ascuns. 

Sfanţul Simeon Noul Teolog spune: Mintea nu 
se poate ascunde nicăieri între zidiri! Poţi să te 
duci tu şi-n pustie, poţi să te duci şi între stânci, poţi 
să te duci oriunde, nu o poţi ascunde în zidiri. Cel 
mai adânc Ioc unde poţi ascunde mintea de lume 
este cămara ei - inima! Numai în inimă o poţi 
ascunde, că acoto stă de vorbă cu Iisus, cu Mirele 
Cuvântul, pe care îl ai de la Botez. 

Acolo dacă o ascunzi, mintea trebuie să intre 
în inimă, mută, surdă şi oarbă. Să nu mai vorbeas- 
că, să nu mai audă nimic şi să nu mai vadă nimic din 
lumea asta. Ci numai pe Iisus să-L vadă şi de El să 
se lipească şi cu El să se unească în Duhul Sfânt. 
Acolo în inimă, Mirele cu mireasa! Sufletele noastre 
sunt miresele lui Hristos cum spune Sfântul Apostol 
Pavel: V-am logodit pe voi mireasă unui Mire fără 
de moarte şi tare mi-e frică de voi să nu se 
poticnească inimile voastre, precum a Evei de 
satana. N-a spus mintea, ci inimile, că a ştiut că 
adevărata unire a sufletului nostru cu Hristos se 
face în inimă, nu în altă parte. 

Iar dacă noi ne rugăm cum putem, să ne rugăm 
adesea, că harul este maică de obşte la flecare. Ai 
văzut o mamă bună cu copilul cel mic al ei? Dacă 
vede că nu ştie să meargă pe picioruşe, îl lasă oleacă 
să meargă şi el îndată cade şi începe a plânge, că el 
îi cu picioarele plăpânde şi nu poate merge. Şi îndată 
mama îl ridică: „Stai, hai să te învăţ". Şi-1 ia de 
mână, îl mai duce oleacă, iar îl lasă. Ca să se înveţe 
a merge. Aşa face harul cu noi în vremea rugăciunii, 
când nu ştim să ne rugăm. 









Când vine harul la tine, simţi o rugăciune curată; 
simţi o rugăciune a minţii, a inimii. Şi pe urmă, când 
ic lasă Duhul Sfânt, din cauza mândriei şi a leneviei, 
tar cazi, iar mintea se duce la lume, la tulburare. 
Apoi iar te ridică, până ce te înveţi să mergi pe acest 
drum şi să te ţii pe picioarele tale. Şi aşa, văzând 
Dumnezeu că vrea sufletul să se roage, îl introduce 
încet-încet pe treptele rugăciunii. Şi când a învăţat el 
să se roage, nu-i mai trebuie să-1 ducă nimeni de 
mână. El ştie că adevărata rugăciune o găseşte în 
inima sa, unindu-se cu Iisus Hristos. 

Deci se cade să ne rugăm cum putem. Uneori cu 
gura, alteori cu mintea, alteori cu inima, alteori mai 
presus de rugăciunea inimii. Cine se va învrednici 
de celelalte trepte ale rugăciunii, cum v-am spus - 
de sine mişcătoare, văzătoare, rugăciunea în extaz, 

în uimire, până la rugăciunea cea duhovnicească -, 
are mare dar de la Dumnezeu; dar nu ştiu dacă din 
neamul nostru de azi ajunge cineva. Numai 
Dumnezeu ştie pe unul ca acela. Poate se găseşte 
undeva în vreo peşteră ascunsă, prin munţi pe 
undeva sau cine ştie, că numai Domnul ştie. Acela-i 
stâlp de foc! Acela, când se roagă, se face ca 
bătrânul din Pateric, stâlp de foc! 

Dar noi să ne rugăm cum putem, că am văzut că 
Mântuitorul n-a trecut cu vederea rugăciunea 
cananeencei. Ea, săraca, nici nu era evreică. Era 
feniciană, din părţile Tirului şi ale Sidonului. Ori, 
fenicienii erau păgâni. Dar a auzit şi ea de 
Mântuitorul că face minuni şi a venit. Văzând atâta 
lume în jurul Lui, a început să strige: Miluieşte-mă 
pe mine, Fiul lui David; fiica mea rău se îndrăceşte! 

Ca femeie păgână, a învăţat şi ea de la evrei cum 
să strige. Ea nici nu ştia cum II cheamă. „Strigă aşa, 

femeie!" Dar ea, săraca, striga ca mamă necăjită. Pe 
fata ei o chinuiau diavolii de atâţia ani, că era 
îndrăcită. Şi a luat asupra sa faţa fiicei sale, că auzi 
ce strigă: Miluieşte-mâ, Doamne, pe mine, că fiica 
mea rău se îndrăceşte! Nu striga: „Miîuieşte, 
Doamne, pe fiica mea!" Adică, dacă ai să faci milă 
cu fiica mea, pe mine mă miluieşti. 

Deci s-a băgat în fiinţa fiicei sale şi cu toată 
inima se ruga pentru fiica sa. Iar Mântuitorul, ca să 
arate la toţi statornicia credinţei ei, se făcea că nu o 
aude. Ai văzut ce-a spus întâi: Nu sunt trimis fără 
numai la oile cele pierdute ale casei lui Israel Cum 
ar zice: „Tu eşti feniciană, eşti păgână; nu pentru 
tine am venit în lume!" Ea atunci mai tare striga. Şi 
la Apostoli le era milă: Doamne, slobozeşte-o pe ea, 
că strigă în urma noastră! O vedeau că strigă cu 
lacrimi din adâncul inimii. Iar Mântuitorul o mai 
înfruntă o dată: Nu este bine să iei pâinea fiilor şi s-o 
dai câinilor. 

Câine o făcut-o! înţelegi? Dar ea nu s-a supărat 
că o face câine. Ea, în fierbinţeala rugăciunii ei, a 
trecut peste toate. De aceea a zis: „Doamne, câine 
sunt eu - adică nu sunt din neamul lui Israel, eu sunt 
păgână -, dar şi câinii. Doamne, mănâncă din 
fărămiturile care cad de la masa domnilor lor. 

Adică, „chiar dacă sunt câine, dar măcar dă-mi 
şi mie o fârâmitură, că eu nu întind mâna la masă cu 
stăpânii". Şi atunci a spus Mântuitorul către dânsa: 
O, femeie, mare este credinţa ta! Fie ţie precum 
voieşti! Şi s-a tămăduit fiica ei din acel ceas. Aţi 
văzut rugăciune? Ai văzut credinţă? Nu cu multe 
cuvinte, dar din inimă! 

Dar tâlharul pe Cruce? Ai văzut ce spune 
Sfanţul Efrem în Cuvânt la tâlhar din Vinerea 

Mare? Mai întâi el şi celălalt tâlhar huleau pe Iisus 
pe Cruce, şi-I ziceau: Dacă eşti Fiul lui Dumnezeu, 
< <>boarâ-Te de pe Cruce şi ne izbăveşte şi pe noi. Pe 
urmă au văzut că Mântuitorul, când Ii băteau cuie în 
mâini şi-n picioare şi-L batjocoreau, se ruga pentru 
dânşii fără răutate: Părinte, iartă-le lor, că nu ştiu ce 

fac! 

Atunci tâlharul din dreapta s-a străpuns de 
blândeţea Lui şi zicea: „Ia uită-te! Noi cât îi bles- 
temăm şi-i înjurăm pe aceştia care ne-au răstignit 
aici, iar El zice: Părinte, iartă-i pe ei, că nu ştiu ce 
fac!" 

Atunci a crezut în inima lui că Acela Care este 
răstignit lângă dânşii nu este un prooroc, ci este 
Dumnezeu. 

Tâlharul care a început să creadă că Mântuitorul 
este Dumnezeu, văzând că rabdă cu atâta blândeţe, a 
început să se uite la El în sus, căci Crucea Mântui- 
torului era mai înaltă decât a lor, şi se gândea: „Ce 
rău a făcut Omul acesta? Morţi a înviat, bolnavi a 
vindecat, oameni a săturat, a învăţat cu cuvântul 
blândeţii, n-a fost păcătos, nu s-a atins de El nimic... 
Cu adevărat Acesta-I Dumnezeu!" 

Aceasta zice şi Apostolul: Cu inima se crede 
spre dreptate, iar cu gura se mărturiseşte spre 
mântuire. Că nu-i de ajuns să crezi în inima ta în 
Dumnezeu, ci trebuie să-L mărturiseşti şi cu gura, că 
avem două părţi. Cu sufletul cred că este Dumnezeu, 
dar trebuie să-L mărturisesc şi cu buzele. De aceea a 
zis Mântuitorul: Cine se va lepăda de Mine înaintea 
oamenilor şi Eu Mă voi lepăda de el înaintea 
Tatălui Meu. Cu toată fiinţa ta trebuie să-L 
mărturiseşti; şi prin cuvânt şi cu inima, prin credinţă. 

Atunci tâlharul, care credea în inima lui că 
Mântuitorul este Dumnezeu, ce-a gândit el? „Oare o 
să mă ierte Dumnezeu şi pe mine, că eu mai înainte 
am hulit, ca şi cel din stânga?" Se gândea el: „Acest 
Iisus, Care se roagă pentru cei ce-L răstignesc, dacă 
pe cei care L-au răstignit nu ţine mânie, cu cât mai 
mult o să mă ierte şi pe mine, măcar că eu am făcut 
atâtea desfrâuri şi ucideri şi jafuri şi înjurături şi 
beţii!" 

îşi aducea aminte de viaţa lui de tâlhar şi-şi 
zicea: „Oare ce pocăinţă să mai fac eu acum? Dacă 
aş avea picioarele libere, aş face metanii, dar ele 
sunt legate. Dacă aş avea mâinile libere, aş da două 
palme la cel din stânga care huleşte şi aş zice: «De 
ce huleşti pe Acest blând Iisus!» Dar şi mâinile sunt 
răstignite". Se gândea el: „Ce pocăinţă să mai fac eu 
acum pe cruce?" Duhul Sfânt i-a dat în gând: „Ştii 
ce mai am eu slobod? Am limba! Limba nu-i 
răstignită. Şi eu am să strig din toată inima cu limba 
mea: Pomeneşte-mă, Doamne, când vei veni intru 
împărăţia Tal " 

Vezi? întâi cu limba L-a apărat de tâlharul din 
stânga, care-L ocăra pe Mântuitorul, zicându-i: Nu 
te temi tu de Dumnezeu, că noi suntem în aceeaşi 
osândă, că am făcut atâtea păcate? Dar Acest Iisus 
ce-a /acut? întâi cu limba îl ocăra pe celălalt. „Eu 
cred că Acesta-I Iisus! Nu mă mai iau după tine!" 
După ce l-a ocărât pe tâlharul din stânga cu limba, a 
făcut pocăinţă; roade de pocăinţă, că numai limba şi 
căinţa inimii îi mai rămăsese. „Am să strig cu 
această limbă, pe Acest Iisus Care nu ţine minte 
răul, să mă ierte". Şi a strigat din adâncul inimii: 
Pomeneşte-mă, Doamne, când vei veni întru 
împărăţia Ta! Şi aude pe Mântuitorul de sus de pe 









Cruce: Adevărat grăiesc [ie, astăzi vei fi cu Mine în 

rai! 

Sfântul Efrem face artă mare în cuvânt: „Văzut-ai 
rugăciune tâlhărească? Văzut-ai tâlhar înţelept? A 
ştiut să fure mult în viaţa lui! Dar, având credinţa în 
inimă, a ştiut să fure cu limba raiul". Adică: 
„Tâlharule! Ai furat, ai spart, ai făcut ucideri, 
răutăţi; dar acum cu credinţa ta din inimă ai ştiut să 
furi cu limba raiul". Şi zice la urmă acest cuvânt, 
aşa: „O, tâlharule, şi al raiului tâlhar! Ai furat toate, 
dar ai furat şi raiul cu limba. O, tâlharule şi al raiului 
tâlhar! O, floare timpurie a lui Hristos, Căruia I se 
cuvine slavă!" 

Adică cea mai întâi floare răsărită din Crucea lui 
Hristos a fost sufletul tâlharului. 

De aceea el a mers întâi în rai cu Mântuitorul, că 
L-a mărturisit pe Cruce înainte de a-L mărturisi pe 
Dumnezeu Longhin Sutaşul, când L-a străpuns în 
coastă şi alţi mulţi pe urmă. Cel dintâi, tâlharul L-a 
mărturisit pe Dumnezeu şi L-a rugat să-1 ducă în rai. 

Iată ce înseamnă rugăciune în vreme de nevoie! 
Când suntem necăjiţi, să strigăm cu toată inima, că 
Dumnezeu caută la inima noastră. Amin. 

DESPRE VREDNICIA PREOŢIEI 

SFATURI CĂTRE 

UN GRUP DE STUDENŢI TEOLOGI 
în vara anului 1978 

Ca să ajungeţi în împărăţia cerurilor, să ştiţi un 
lucru: să vă luaţi de pildă, totdeauna în viaţa voastră, 
doi sfinţi mari, la care să priviţi pururea şi cât veţi 
putea să-i imitaţi, prin credinţa cea lucrătoare, care 
se lucrează prin dragoste, adică prin fapte şi credinţă 
dreaptă. 

Să aveţi ochiul minţii, totdeauna, la Sfântul 
Apostol Pavel, „gura lui Hristos" şi „marele vas al 
alegerii", şi la Sfântul Ioan Gură de Aur. Pentru că 
Sfanţul Apostol Pavel a fost cea mai înaltă persoană 
duhovnicească din toată istoria Bisericii Creştine, 
după Domnul nostru Iisus Hristos. Aşa spune 
Sfântul Vasile cel Mare. El a fost chip desăvârşit 
întru toate. Şi ca apostol şi ca arhiereu şi ca preot şi 
ca ostaş al lui Iisus Hristos nebiruit. Şi pe el 1-a 
imitat din toate puterile Sfântul Ioan Gură de Aur. 
De aceea, Sfântul Ioan Gură de Aur, mai în toate 
omiliile şi predicile sale pomeneşte de Sfântul 
Apostol Pavel. 

Eu am vorbit cândva la Neamţ, când a fost o 
conferinţă a preoţilor, acum doi ani când m-a trimis 
Prea Fericitul. Era la încheierea şedinţei. Am vorbit 
despre cele 20 de datorii ale preotului. Sigur că mai 
sunt undeva, prin carte pe la mine, acelea, scrise la 
maşină. Eu le-am vorbit din memorie. Dar nu-s 
adunate acolo toate. Eu am primit un ordin să 
vorbesc ceva acolo în legătură cu preoţia. 









Dacă am lua-o după vrednicia care se cere 
preotului, n-ar mai fi nimeni preot pe pământ, ca 

să vorbim aşa, la nivelul care se cere. Că Sfântul 
Efrem Şirul zice: De-ai fi curat ca îngerii şi sfânt 
ca Ioan Botezătorul, preot nu poţi să fii. Atata-i 
de mare preoţia. Mare lucru! O! nesfârşit şi negrăit 
dar, pe care 1-a dat Dumnezeu fuior lui Adam, 
Preoţia, zice el. Mare lucru! Ceea ce face preotul, 

nici îngerii nu pot face. 

Preotul are putere să lege nu numai pe 
oameni, ci şi pe îngeri. Ceea ce face preotul - să jert- 
fească pe Iisus Hristos - nu pot face cei mai mari 
din îngeri. Dar, pentru că Dumnezeu a binevoit să se 
pogoare până la neputinţa noastră, pentru sfinţirea 
lumii acesteia de jos, pe care a răscumpărat-o cu prea 
scumpul Său Sânge, a lăsat preoţia în neamul omenesc. 

Fraţii mei, să vă aduceţi aminte ce spune marele 

Apostol Pavel: Toate îmi sunt slobode, dar nu toate 
îmi sunt de folos. Toate îmi sunt slobode, dar eu nu 
vreau să fiu de nimic biruit. 

Ca preoţi, cel dintâi lucru ce vi se cere de către 
Dumnezeu şi de oameni este viaţa morală, viaţa 
cinstită. Poţi să ai o sută de licenţe, de doctorate, 
dacă nu ai viaţă morală, preot nu poţi să fii. Ca 
preot trebuie să fii cum te-a făcut mama ta, până 
la preoţie; şi de la căsătorie să ştii o preoteasă şi 
un Dumnezeu până la moarte. Asta este întâ 
partea morală şi partea curată a preotului: să fie foarfc 

curat cu viaţa. i # 

Căci dacă va păzi curăţia în viaţă şi viaţa cinstita 
toate darurile Duhului Sfânt se ţin de acestea. Ci 
Dumnezeu în vasele cele curate trimite harul Său, îi 
vasele cele alese. Nu, Doamne fereşte, să crezi că s« 
poate să fii şi preot, dar în acelaşi timp şi curvar, sai 

beţiv, sau fumător, sau înjurător, sau iubitor de 
argint, sau cine ştie câte drăcii şi câte patimi poate să 
aibă neamul omenesc. 

Ca preot, mai întâi tu trebuie să fii despătimit, 
adică să ajungi la o nepătimire, încât, cu viaţa ta, să 
dai pildă şi să vorbeşti poporului. 

Am vorbit la Seminarul din Creta vara asta. A 
venit părintele arhimandrit Nectarios, cu vreo 50-60 
de studenţi, nu ştiu în ce an erau, şi au cerut să Ie 
vorbesc ceva despre preoţia contemporană. Le-am 
vorbit în trapeză, când erau la masă. Şi am arătat 
acolo ceva, care vreau să arăt şi aici. 

Preotul trebuie să predice în trei feluri, după 
învăţătura Sfanţului Ioan Gură de Aur. Adică, întâi 
cu gura şi cu limba să vorbească cuvântul Iui 
Dumnezeu. Al doilea, să predice cu mâna; să scrie 
învăţături duhovniceşti. 

Ai văzut pe Sfântul Ioan Gură de Aur? Toată 
ziua predica şi noaptea scria. Jumătate de noapte 
scria şi jumătate de noapte se ruga. Şi atât dormea: 
se agăţa cu mâinile de nişte funii, care erau legate de 
tavanul casei; şi când le scăpa din mână, termina cu 
somnul. Şi mânca puţină zeamă de orz, o dată pe zi. 
Ia apusul soarelui. Aşa preoţie! Atâta înfrânare! 

Ei, nu putem noi păcătoşii ca el! Dar vreau să vă 
spun, că de aceea a avut atâta dar, că a tâlcuit toată 
dumnezeiasca Scriptură. Deci preotul trebuie să 
predice cu limba, cu mâna, adică să scrie predici şi 
învăţături creştineşti, şi al treilea şi cea mai înaltă 
predică, trebuie să predice cu viaţa, cu trăirea lui şi 
a familiei lui. 

Preotul trebuie să se facă santinela întregii 
înţelepciuni, o făclie în faţa poporului, după cum a 
spus Mântuitorul: Voi sunteţi lumina lumii... Apoi să 






radieze din viaţa şi din faptele lui, în toate părţile, 
lumină. Când vor vorbi oamenii în sat, să zică aşa: 
„Ai văzut ce înfrânare are preotul nostru? Ai văzut că 
preotul nostru nu-i iubitor de argint, că nu-i trebuie 
bani? Cât îi dai, atâta primeşte şi mulţumeşte şi pen- 
tru atât! Ai văzut că preotul nostru în crâşmă n-a 
intrat? Preotul nostru cu ţigara în gură nu l-am văzut. 

Preotul nostru de înjurat nu s-a pomenit. Preotul 
nostru nu la bal sau la nunţi cu lăutari, Doamne 
fereşte, la nici un fel de distracţii nu l-am văzut. 
Preotul nostru-i blând; preotul nostru-i milostiv; 
preotul nostru-i răbdător; preotul nostru-i înţelept; 
preotul nostru-i curat; preotul nostru-i harnic; preotul 
nostru-i milos, săritor la toate nevoile poporului". Şi 
aşa mai departe. 

Aşa să vorbească poporul de voi îndată ce veţi 
ajunge în mijlocul lor! Dacă vreţi să vă iubească, să 
le daţi oleacă de pildă cu viaţa! 

Au venit la mine studenţi teologi şi de la Sibiu şi 
din altă parte şi m-au întrebat: „Părinte, uite, acum 
ne face îndată preoţi. Oare cum să începem noi?" 

- Să începeţi cu blândeţe şi cu dragoste, că 
Sfântul Efrem Şirul zice: Chipul de a-i aduce pe 
toţi la Hristos este numai al blândeţii. Apoi să 
aveţi răbdare. Oamenii sunt fel de fel de tempera- 
mente. Sunt şi oameni iuţi şi ambiţioşi şi răi şi 
beţivi; sunt şi oameni neascultători şi împietriţi la 
inimă şi indiferenţi, care nu cred sau, dacă cred, 
numai cu numele. Trebuie să pândim caracterul 
fiecăruia şi să fim cu blândeţe. 

Când ai intrat în parohie, toţi ochii poporului sunt 
la tine, să vadă ce preot le-a venit în parohie. Când 
te-a chemat la slujbă, să te duci ca sluga lui Hristos. 
într-o clipă să fii acolo, cu epitrahilul, cu Crucea şi 

Molitfelnicul. La botez, la cununie, la înmormântare, 
la lehuză, unde te cheamă. Şi să nu le pui preţ pe 
nimic. Dacă te întreabă: „Părinte, cât costă?" 

- Cât vreţi, fraţilor. Cât daţi! 

Că ştie Dumnezeu că altul are şi nu dă, iar altul, 
săracul, Dumnezeu ştie cum poate da un ban. Vezi 
cât de greu se câştigă un ban Ia cel necăjit. Şi dacă 
vede că nu-i pui preţ, tu îi câştigi inima lui. Ştiţi ce 
spune Mântuitorul: Căutaţi mai întâi împărăţia lui 
Dumnezeu şi dreptatea Lui şi toate celelalte se vor 
adăuga vouă. 

Marele prooroc Ilie, când a fost seceta aceea de 
trei ani şi şase luni, a fost trimis la pârâul Horat, în 
peştera aceea (III Regi 17, 1). Apoi a fost trimis de 
Dumnezeu la o femeie văduvă - ştiţi din Biblie -, la 
Sarepta Sidonului. Şi a găsit-o în marginea satului. 
Sidonul este în Libanul de azi, pe malul Mării 
Mediterane. Şi 1-a trimis Dumnezeu la acea văduvă, 
să vadă cât de necăjită-i lumea. Căci lui Ilie cel tare 
în credinţă nu-i păsa că moare lumea. Trei ani şi 
jumătate, nici ploaie, nici rouă pe pământ. 

Vedeţi voi că n-a plouat de o lună şi zicem: „Vai 
de noi, este secetă!" Dar, ia gândiţi-vă, trei ani şi 
şase luni să nu cadă nici rouă pe pământ, nici ploaie; 
se usucă copacii şi pădurile din rădăcină şi toate. Şi 
este un cuvânt al Sfântului Efrem, la Ilie Proorocul, 
unde zice: „Niciodată n-a ascultat Dumnezeu mai 
tare de om, ca în timpul Sfanţului Ilie". 

Dar de ce a ascultat Dumnezeu, Care a făcut 
cerul şi pământul, de o fiinţă aşa de mică cum 
este omul? Pentru că şi omul se topea de 
dragostea Lui şi de râvna Lui. 

Când a văzut Ilie că poporul lui Israel a părăsit 
de tot pe Dumnezeu şi se închină lui Baal, s-a dus şi 

,i stat înaintea lui Ahab şi i-a spus: Viu este Domnul 
Dumnezeu Căruia îi stau azi înainte, că nu va fi 
l>loaie, nici rouă pe pământ, fără numai prin 
cuvântul gurii mele. Şi nu vă spun istoria lui că-i 
lungă, numai vă spun o pildă. După trei ani şi 
jumătate, văzând Dumnezeu că Ilie nu se înmoaie la 
mimă, de multe ori îi spunea: 

- Ilie, descuie cerul! Eu fără tine nu-1 descui! - 
atât de mult îl asculta Dumnezeu, că era mare râvnitor. 

- Doamne, nu-1 descui! 
-Dar mor toţi! 

- Las' să moară! 

- Dar mor de foame şi de sete femei, văduve şi 
copii! 

- Lasă să moară toţi! De ce te-au părăsit pe Tine? 
Dar de ce era Ilie aşa tare? Pentru că la pârâul 

Horat corbii îi aduceau mâncare, pâine şi carne, o 
dată pe zi, şi de două ori; iar pe vale, jos, era pârâul 
Horat. Avea şi apă şi mâncare. Şi nu simţea durerea 
poporului. Şi râvnă mare avea pentru Dumnezeu. 
Mai bine să moară toţi, decât să se închine la idoli. 

Iar Dumnezeu, vrând să-1 plece pe Ilie Tesvi- 
teanul, zicea: „Lasă că-ţi fac eu ţie, dacă eşti aşa de 
tare în credinţă! Te mai înmoi oleacă!" Deci i-a 
secat întâi izvorul şi a oprit corbii să mai aducă de 
mâncare. A stat Ilie, a postit 40 de zile, că era foarte 
puternic în post. Când a văzut că moare - firea asta 
are nevoie şi de mâncare -, Dumnezeu atunci i-a spus: 
„Ilie, ridică-te de aici şi mergi la Sarepta Sidonului". 

S-a dus Ilie şi, când a ajuns, a văzut văduva 
aceea adunând câteva lemnişoare, câteva vreascuri, 
cum vorbim noi. Şi 1-a cunoscut pe Ilie că este omul 
lui Dumnezeu, după înfăţişare. 

- Ce faci aici? a întrebat Ilie. 

- Iată, omule al lui Dumnezeu, zice, adun aceste 
lemnişoare. Mai am un pumn de făină într-o vadră şi 
puţin untdelemn într-un ulcior; am să fac o turtă în 
spuză, singura mea hrană, şi voi mânca eu şi fiul 
meu şi vom muri. Că după aceea nu mai avem 
nimic, absolut nimic - că atunci era mare greutate să 
găseşti un pumn de făină undeva. 

Iar Ilie nu mâncase de 40 de zile şi auzi ce-i spune: 

- Femeie, adu-mi mie întâi! Fă pentru mine o 
turtă, că mor de foame, şi ad-o încoace! 

Ai văzut? Şi femeia, săraca, ai auzit cât iubeşte 
pe sluga Iui Hristos, pe sluga lui Dumnezeu? Vă dau 
o pildă pentru cei care se tem că-i parohia mică şi că 
n-ar avea cu ce trăi. Femeia, ştiind că va muri, că nu 
mai are altă hrană, a făcut întâi o turtă pentru 
Proorocul Ilie. Căci a zis: „Acesta-i omul lui 
Dumnezeu. Mai bine mor eu şi să nu moară el, că 
acesta-i om scump. Pe acesta îl ascultă Dumnezeu!" 
Şi i-a adus lui Ilie mâncare, şi Ilie, după ce-a 
mâncat, ^ i-a spus: Viu este Domnul Dumnezeu, 
Căruia Ii stau înainte, că vadra de faină nu se va 
mai împuţina şi ulciorul cu untdelemn nu va mai 
seca până va da Dumnezeu ploaie pe pământ. 

Ai văzut? Sfanţul Ioan Gură de Aur face un 
comentariu şi zice: „O, preote, care te temi că vei 
muri în popor, că n-ai ce mânca şi că parohia- i mică 
şi săracă. Nu zice că mor de foame şi n-am cu ce 
trăi. Numai de n-ai avea credinţă!" 

Eu aş vrea să mă dea la o parohie mică, numai 
cu 20 de familii şi eu mai ţin zece preoţi pe lângă 
mine. Dar ştii ce să faci întâi? întâi să te cunoască 
enoriaşii că eşti om al lui Dumnezeu, precum a cu- 
noscut văduva pe Ilie. Şi pe urmă te hrănesc cu toată 
casa ta. Odată ce te-a cunoscut poporul cu adevărat 





părinte duhovnicesc, zice: „Mai bine să mor eu, 
decât să moară părintele!" 

Atât o să te iubească poporul, dacă o să vadă că ai 
virtuţi, că eşti om cuminte şi nu eşti lacom după averi 
şi după bani. Ai auzit ce zice Sfanţul Pavel către 
Galateni? Ştiu bine că, dacă era cu putere, ochii 
voştri, scoţându-i, mi i-aţifi dat mie. Dar de ce voiau 
să-i dea ochii lui Pavel? Pentru că până acolo era ini- 
ma lor. Erau gata să-i dea ochii că le câştigase inima. 

Aşa şi voi, când mergeţi la parohie. Dacă veţi 
câştiga inima poporului, să nu vă temeţi că nu veţi 
avea ce vă trebuie, că vrednic este lucrătorul de 
plata sa. O să aveţi şi haine, o să aveţi şi hrană, o să 
aveţi şi bani, o să aveţi şi cinste, şi de la Dumnezeu 
şi de la oameni. Dar să vă vadă oameni cinstiţi. 
Doamne fereşte, ca preot, să te vadă în crâşmă, să te 
vadă la joc, să te vadă la petreceri, să te vadă cu 
ţigara în gură, să te audă înjurând, să te vadă că eşti 
mândru, hrăpăreţ după bani, că-ţi plac glumele sau 
râsul sau altceva prin care să-i sminteşti. 

Voi, mâine, cu darul lui Hristos, sunteţi oamenii 
Bisericii. De aceea aţi învăţat atâţia ani şi profesorii 
s-au ostenit cu voi, şi le va plăti Dumnezeu, ca să vă 
vadă făclii ale poporului şi lumină lumii. 

în afară de asta, gândeşte-te că toate sunt pentru 
om: şi a mânca şi a bea şi a te odihni şi a te folosi de 
toate; dar cu măsură. Că toate îmi sunt slobode, cum 
am zis, dar nu toate îmi sunt de folos! Auzi pe 
Apostolul Pavel ce spune? Mulţumesc lui Dumnezeu 
că ştiu şi să mă satur, ştiu şi să flămânzesc... 
Mulţumesc lui Dumnezeu pentru toate! 

Afară de asta, de purtarea în familie, în poporul 
în care o să te trimită Dumnezeu, să fii atent. Eu am 
fost în Serbia la un mare duhovnic, Părintele 

arhimandrit Iustin Popovici, cel mai mare părinte 
din Ortodoxia noastră de azi. Are două doctorate, 84 
de ani şi slujeşte Liturghia de 30 de ani singur la o 
mănăstire de maici - Celie. Este cunoscut peste tot, 
şi-i călugăr din Sfântul Munte. Şi eu am vrut să plec 
imediat în Sfântul Munte, după ce-am venit de 
acolo, căci cu mare dragoste m-au primit părinţii şi 
toţi. Şi i-am cerut un sfat 

Iar el mi-a spus: „Părinte Cleopa, şi eu sunt 
călugăr din Sfântul Munte. Sfântul Munte este un 
sac plin de bunătăţi, de bijuterii, că acolo se găsesc 
oameni cu viaţă înaltă. Sfinţia ta te duci la Athos să 
mai pui un migdal deasupra în sacul cel plin. Stai 
aici şi cât îţi ajută mila lui Dumnezeu, stai în slujba 
poporului, la toate necazurile, la toate scârbele; să-i 
mângâi, să-i ajuţi; că Ortodoxia noastră este foarte 
încolţită acum din toate părţile; şi preoţii, ca 
niciodată, au de luptat. Şi protestantismul şi 
catolicismul şi ateismul - voi nu vedeţi? - şi 
indiferentismul şi toate. Şi atunci se cere ca preoţii 
de azi, ca niciodată, să fie mai învăţaţi în Sfânta 
Scriptură şi cu viaţă cât mai curată. 

M-am trezit zilele acestea, într-o seară - că eu 
tocmai luasem cojocul în cap să mă pun oleacă jos -, 
şi aud hodoronc-tronc. Cine a venit? Directorul de la 
Consiliul Ecumenic de la Geneva. Şi eram şi de săptă- 
mână şi a trebuit să stau două ore jumătate de vorbă 
cu el, până la Utrenie. Câte întrebări a pus omul acela! 

Şi eu, dacă nu sunt un om cărturar, am spus cât 
mi-a ajutat Dumnezeu, că am citit mergând cu oile 
pe munte, că eu am fost cioban aici la oile 
mănăstirii, până ce m-au pus stareţ. Dar mi-a pus 
întrebări de geniu. Şi dacă n-ai fi cunoscut deosebirea 
Bisericii noastre de cea protestantă, se făcea o 









confuzie absolută. Au venit cu părinţi de la 
Bucureşti şi de la Sibiu. 

Mi-au pus întrebări despre unitatea Bisericilor, 
că ei vor să unească Bisericile şi să facă, precum a 
zis Mântuitorul, o turmă şi un pastor. 

- Domnule director, i-am zis, biserica dumnea- 
voastră, protestantismul, este suspendată în aer. N-are 
temelie! 

- Dar de ce, părinte? 

- Unde vi-i Sfânta Tradiţie? Unde-s Sfintele 
Canoane? Unde-i practica Bisericii de 2000 de ani? 
Aţi desfiinţat totul şi acum vreţi să vă apropiaţi de 
noi? Este imposibil! 

Noi avem puncte comune mult mai multe cu 
catolicii decât cu protestanţii, dacă ar fi să se ajungă 
odată la o unire. Protestanţii sunt la foarte mare dis- 
tanţă de noi. Ei au numai două Taine, şi acelea nu ca 
taine, ci numai ca simboluri: Botezul şi Cina Dom- 
nului. La Cina Domnului fac o masă comemorativă 
cu pâine şi cu vin (unii, cu must) în cinstea lui 
Hristos, dar nu mai cred că se preface pâinea şi vinul 
în Trupul şi Sângele Domnului. N-am când să spun 
discuţia de acolo că-i mult de spus. 

Dar m-am gândit: de acum le dau canon la 
călugării mei şi la fraţi, să înveţe câte cinci-şase 
citate din Sfânta Scriptură, despre Sfânta Cruce, 
despre Maica Domnului, despre cultul Sfintelor 
Moaşte şi cultul Sfintelor Icoane, despre cinstirea 
Duminicii în locul sâmbetei, despre Sfânta 
Tradiţie... Ştiţi de ce? Că suntem întrebaţi. 

Ei sunt Biserici mari cu numărul. Sunt vreo 400 
de milioane. Catolicii sunt şi ei vreo 750 milioane. 
Iar noi ortodocşii suntem puţini, dar suntem 
Biserică Întreagă. Nouă nu ne lipseşte nimic. Noi 

n-avem ce împrumuta de la protestanţi, dar nici de la 
catolici. Nimic, absolut nimic! 

Biserica noastră o credem şi o înţelegem întreagă. 
Are toate dogmele drepte, toată tradiţia veche 
apostolică şi sobornicească a Sfinţilor Părinţi. Şi are 
toate canoanele, are toată tradiţia liturgică, canonică, 
dogmatică şi istorică. Tot ce ne trebuie avem în 
Biserica Ortodoxă! Este Biserica care a mers pas cu 
pas după tradiţia evanghelică, apostolică şi 
sobornicească, până în ziua de azi. Şi ei ştiu asta. De 
aceea vor să se apropie de noi. 

- Dar iniţiativa noastră-i bună? m-a întrebat el. 

- îi bună în principiu. Că vreţi să fie o turmă şi 
un păstor. Dar, ehei! Câţi munţi sunt de trecut între 
noi şi dumneavoastră până atunci! 

Să ne apropiem de dumneavoastră? Dar unde vi-i 
Sfânta Tradiţie? Unde vi-i cultul Sfintelor Moaşte? 
Unde vi-i cultul Sfintelor Icoane? Unde-i cultul sfin- 
ţilor şi al îngerilor? Unde-i venerarea Sfintei Cruci? 
Unde-i supravenerarea Maicii Domnului? Unde-s cele 
şapte Sfinte Taine, mijloace sfinţitoare? Unde-i 
ierarhia bisericească? Unde sunt faptele? Că la voi 
este „Sola fide" - mântuirea numai prin credinţă. Se 
poate una ca asta? Căci credinţa fără fapte-i moartă. 
Şi „Sola graţia", la calvini, mântuirea numai prin har. 

Cum poate fi mântuirea numai prin har, dacă 
acelaşi Apostol spune că toţi vom sta înaintea divanu- 
lui lui Iisus Hristos, ca fiecare să dea seamă de faptele 
cele bune şi cele rele ale sale, să ia fiecare răsplată 
după cum a lucrat? Şi-n Sfânta Evanghelie ţi se cer 
faptele şi poruncile. Ai auzit şi în Evanghelia de azi: 
Ştii poruncile? Ai păzit poruncile, ca să intri în viaţă? 

Nu există credinţă fără fapte, aşa cum o cred ei: 
„Faptele nu-s nimica, nu-i nimica postul!" Unde vi-s 




posturile? Dumneavoastră puteţi închide ochii şi să 
treceţi peste istoria de 2000 de ani a Bisericii, care-i 
necontestată? 

Eu am fost anul trecut în catacombele Romei şi 
am văzut mama picturii bizantine. Sunt picturi şi 
icoane din secolele I, II şi III în catacombe; că de 
acolo a pornit pictura bizantină. Catedralele din 
Ravena şi din Veneţia, din Constantinopol şi din 
atâtea alte locuri făcute de Sfântul Constantin cel 
Mare, de Justinian şi de toţi împăraţii bizantini, sunt 

mărturie peste veacuri. 

Puteţi să ziceţi că nu le-aţi avut şi dumneavoastră 
1517 ani, până când v-aţi despărţit de catolici? Păi 
alunei cum, dacă v-aţi uitat rădăcina, s-o uităm şi noi? 
( ine-şi uită rădăcina, se usucă şi piere, moare. 

1 )umneavoastră trebuie să veniţi înapoi la rădăcină. 
Va să zică, 1517 ani icoanele au fost bune în Biserică. 
Puteţi să închideţi ochii şi să ziceţi că Biserica n-a 
avut icoane de la început, de când era în faşă? 

Uite, catedrale imense numai în mozaicuri şi aur 
tau strajă şi arată la toată lumea că Biserica a fost 
ipodobită cu icoane din primele secole. Şi ce-aţi ve- 
nii la mine, la un cioban? Că mă întrebau ce studii am. 
i - N-am venit să vedem un om învăţat aici. Am 
venit să vedem un om sfânt. 

i - Sfânt este Domnul Dumnezeul nostru! N-auzi 
Ce spune în biserică? Acela-i sfânt. Noi suntem praf 
,i cenuşă! 

- Noi credem că aveţi o inspiraţie de sus să 
vedeţi în problema ecumenică, dacă noi cheltuim 
legeaba sau umblăm degeaba. 

- Iniţiativa este bună în fond, i-am spus. Dar, ia 
andiţi-vă! Ca să vă apropiaţi de noi, mai cu seamă de 

D Biserică tradiţională, ca Ortodoxia, câte vă trebuie? 

- Discuţie ca asta cu Sfinţia Voastră, n-am mai 
avut niciodată, nicăieri, aşa de adâncă! 

- Noi avem izvoare de la Sfinţii Părinţi. Cu noi 
nu mai găteşti dacă începi! Avem de unde vă spune. ' 
Că voi credeţi că numai atât este teologia, cât este în 
capul vostru raţional, cât o ştiţi voi aici. Dar izvoarele 
cele curate, grâul cel fără neghină şi vinul cel fără 
apă, la Sfinţii Părinţi le găsiţi. Citeşte. Teologia 
noastră cea mai puternică a început din secolul I 
până în secolul V. Acolo sunt izvoarele cele mai 
curate, din care se adapă toate cunoştinţele teologice. I 

Dar să revenim la cuvântul nostru. Fraţii mei j 
studenţi, eu sunt destul de ocupat aici şi nu mă simt 
sănătos. Sufăr şi cu inima şi cu hernia. Să ştiţi un 
lucru: tot ce-aţi învăţat cinci ani de zile, cu darul lui 
Dumnezeu, şi ce v-a rămas din şcoală, că s-au 
ostenit atâţia profesori, să puneţi în practică. Şi I 
părinţii voştri cât vă aşteaptă cu bucurie să vă vadă 
preoţi! Doar vin părinţii voştri la mine: „Părinte, am 
un băiat la seminar, am un băiat la Teologie". I 

Şi se roagă săracii, să le ajute Dumnezeu, să-i 
lumineze, să reuşească la examene şi să fie cuminţi. I 
Ştiţi câtă grijă au ei să vă vadă preoţi! Că de ce v-au I 
trimis la şcoală? Ca să aibă mare cinste, să vadă un I 
copil din familia lor preot. Este mare cinste şi dar de I 
la Dumnezeu ca să fii preot, să conduci atâtea I 
suflete şi să ai autoritate morală peste atâtea suflete. I 

Dar să ştiţi un lucru. V-am spus că Biserica I 
Ortodoxă este încolţită din toate părţile, mai ales I 
astăzi. Şi de aceea trebuie să cunoaşteţi foarte bine I 
Sfânta Scriptură. Dacă te-ai dus la parohie, de-acum I 
să nu te ocupi numai de treburi. Sigur că acolo ai I 
treabă multă: şi slujbă şi Liturghie şi botez şi I 
cununie şi spovedanie şi înmormântare şi lehuză şi 






sfinţiri de case şi predică şi comunicări bisericeşti şi 
sfaturi sufleteşti. Ca acolo. 

Viaţa practică a preotului şi legătura lui cu 
poporul, acesta-i cel mai mare lucru pentru popor. 
Să-i înţelegi durerea şi necazul fiecăruia şi să stai la 
îndemâna tuturor. Apoi să fii smerit, să fii popular, 
să fii săritor şi cu toată dragostea. 

Când se prezintă la uşa bisericii nişte oameni 
necăjiţi, bolnavi, săraci, cu copii mulţi, le-a murit 
cineva sau le-a ars casa, preotul trebuie să le dea 
ajutor cel dintâi, în faţa poporului. „Uite, dau şi eu un 
mic ajutor!" Să vezi ce face poporul pe urmă! Să vezi 
cât dau ei pe urmă! „Să dăm, că a dat şi părintele!" 

Iar când intri în post şi oamenii o s-o vadă pe 
preoteasă că fierbe fasole şi cartofi şi mănâncă de 
post, ai să vezi cum posteşte şi poporul! „Părintele 
nostru nu mănâncă, Doamne fereşte, de frupt în 
post!" Auzi ce spune Sfântul Atanasie cel Mare: Din 
mâna preotului care nu posteşte cele patru posturi 
şi miercurîle şi vinerile, să nu te împărtăşeşti. 
Preotul trebuie să ţină Tradiţia! El păstrează legătura 
cu trecutul şi ţine aşa cum a ţinut Biserica noastră 
dintotdeauna. 

Dacă o să vadă că faci milostenie, şi poporul o 
să facă. Dacă o să vadă că posteşti, posteşte şi poporul. 
Dacă o să vadă că eşti săritor la fapta bună, sare şi 
poporul. Dacă o să te vadă că eşti sârguitor la biserică, 
îţi plac sfintele slujbe şi slujeşti cu evlavie, şi 
poporul te urmează. Şi, în sfârşit, dacă o să te vadă 
că nu eşti mândru, că nu-ţi plac mesele, beţia, luxul 
şi aurul, poporul te stimează foarte mult. Măcar cât 
ar fi el de înclinat spre distracţii şi robit de materie, 
va cinsti preotul. „Măi, trece părintele! Nu-i permis 
să ne vadă beţi sau sfadindu-ne, sau înjurând!" Şi aşa, 
cu viaţa ta, poţi să predici mai mult decât cu cuvântul. 

S-ar putea ca altul să aibă dar mai mult la cuvânt 
şi altul mai puţin. Cum i-a dat Dumnezeu. Dar, dacă 
are viaţă bună, este mai puternică predica lui. Trei 
cuvinte dac-ar spune, sunt mai tari acelea decât trei 
mii de cuvinte la cel care vorbeşte şi nu face! 

Apoi, vă spun, să cunoaşteţi bine Sfânta 
Scriptură şi Sfintele Canoane. Măi băieţi, auziţi ce 
spune Sfântul Ioan Gură de Aur: Mare prăpastie 
este - zice el - şi mare primejdie stăpâneşte acolo 
unde preotul nu cunoaşte canoanele. Ştii cum eşti 
dacă te duci la parohie şi nu cunoşti canoanele? 
Cum ar fi un soldat, căruia îi dai arma în spate şi 
baioneta şi el o poartă, dar nu ştie să se lupte cu 
dânsa. Vine inamicul şi face praf din el. 

De aceea eu, oricâţi preoţi am tăcut în viaţă - că 
eu am fost stareţ în mai multe părţi şi am recomandat 
pe mulţi la preoţie -, când a venit de la hirotonie, i-am 
pus în mână învăţătura către duhovnic. Se cheamă 
Carte foarte folositoare de suflet. Este de mare folos. 
Vă trebuie aceea prima dată, acum când intraţi în 
parohie. Şi a doua carte: Pravila Părintelui Nicodim 
Sachelarie, tipărită în 1940 la Cernica. Foarte bună! 
Ştiţi ce faceţi? Bateţi-o la maşină, care n-o aveţi, şi 
fiecare s-o aibă. O pui în geantă şi alături, epitrahilul 
şi Molitfelnicul, care are rânduiala aghiasmei şi a 
Spovedaniei. Ceea ce-ţi trebuie mai mult în popor! 

Ţi-ai pus-o în geantă şi te duci. Mătuşa cutare-i 
bolnavă; altul vrea să-i faci o sfeştanie, o aghiasmă; 
altul este greu bolnav şi vrea o molitfa de dezlegare. 
Că omul, măcar pe patul morţii, spune toate. Tu 
îndată cauţi în pravilă şi nu numai c-ai găsit păcatul 
după alfabet, dar alături de el este şi canonisirea; ce 
canon să-i dai. Tu de acum eşti doctor! Tu eşti părinte! 
Tu eşti judecător! Asta este preotul în scaunul 
spovedaniei: este părinte, doctor şi judecător! 





Ca părinte, să-ţi fie milă de om, cum îi este milă 
lui Dumnezeu de noi, când greşim şi nu ne leapădă. 
Ca doctor, trebuie să cauţi doctoria potrivită din 
Sfintele Canoane; să nu fii nici prea aspru, nici prea 
pogorâtor; să faci o echivalenţă între scumpătatea şi 
iconomia Sfintelor Canoane. 

Unde-i nevoie de pus praf, cum zice Sfântul 
loan Scărarul, să pui praf usturător şi brici şi bisturiu. 
Dar unde-i nevoie de plasture cu untdelemn, acela 
să-1 pui; adică cuvinte moi şi blânde. Că altul este 
împietrit, şi la acela trebuie să fii oleacă mai aspru. 
Altul, săracul, îi necăjit şi nu trebuie să-1 necăjim 
mai tare. Aceluia să-i vorbeşti cu cuvinte blânde: 
„Uite aşa, soro; uite aşa, frate; aşa să faci!" 

Dar tu, având cartea asta în mână, eşti părinte, 
eşti doctor, ştii cum să operezi un suflet. Ai văzut 
doctorii cum se strâng în comisii, la spital, când au 
să facă o operaţie grea? La o comisie vin cei mai 
mari doctori, când este o operaţie grea de inimă sau 
de prostată sau de ficat. Şi îşi dau părerea fiecare, ca 
nu cumva să-1 omoare pe om. 

Şi dacă la trup este atâta chibzuinţă pentru 
doctori, ca nu cumva să moară omul trupeşte, dar 
pentru suflet, câtă grijă duhovnicească trebuie şi câtă 
sfătuire? Cum să fac să nu piară un suflet, care-i mai 
scump decât toată lumea? 

Deci tu, având pravila în mână, cerceteaz-o şi 
vezi ce canon este pentru cutare păcat, ce canon este 
pentru cutare. Şi ia-ţi o notiţă, dacă nu ai cartea cu 
tine, ca să ştii cum să procedezi. 

Apoi să fixezi zile şi ore de spovedanie 
credincioşilor, mai ales în sărbători, când oamenii 
sunt acasă şi sunt liberi. Nu să laşi poporul să se 
spovedească la Florii cu toţii şi în Săptămâna Mare, 

că atunci te omoară. Atunci ai şi „stâlpii Evanghe- 
liilor" de citit, ai şi cele 12 Evanghelii, ai şi prohod, 
ai slujba atât de grea, şi post, şi dacă mai vine 
poporul, te face praf. Dacă o iei din timp, în 
Săptămâna Mare poţi sluji liniştit. 

Apoi să le citeşti molitfa de spovedanie şi să-i 
spovedeşti câte unul pe rând, iar nu în bloc, cum 
îndrăznesc să facă unii preoţi, din comoditate, 
desfiinţând Taina Mărturisirii. 

Aceşti preoţi, care spovedesc în comun, care nu 
fac dezlegare pe capul fiecăruia prin punerea 
mâinilor, care nu dau canon la spovedanie, care nu 
cercetează bine pe cei care se mărturisesc şi le dau 
Sfânta împărtăşanie fără rânduială şi canon, trebuie 
să fie opriţi de la lucrarea celor sfinte, că necinstesc 
Trupul şi Sângele Domnului şi mare osândă îi 
aşteaptă, cum zice Sfântul Apostol Pavel şi cum zic 
toţi Sfinţii Părinţi. 

Pe copii, pe cei cu viaţă curată, pe bătrâni şi pe 
văduve, care postesc toate posturile şi duc viaţă 
curată, să-i spovedeşti şi să-i împărtăşeşti de două 
ori în posturile mari, la început şi la sfârşit, după 
cum se pot şi ei pregăti şi-şi fac canonul rânduit. Iar 
pe cei ce nu vor să postească, care nu vin la biserică 
regulat, care înjură, fură, se îmbată, fumează, nu se 
împacă cu aproapele, care trăiesc în grele păcate 
trupeşti şi sufleteşti, care se spovedesc foarte rar, 
care nu ţin curăţia tot postul, care avortează şi se 
păzesc să nu aibă copii, precum şi celor ce nu 
ascultă de părinţi şi nu fac milostenie, li se dă canon 
după pravilă, se opresc de Sfânta împărtăşanie şi li 
se dă numai aghiasmă mare Ia sfârşitul postului. 

Băgaţi de seamă! Dacă vezi om bolnav, om 
bătrân, nu-1 îngreuia cu post mult. Postul este pentru 

omul sănătos. Apoi să fii şi tu doctor. Acela este 
pentru trup, tu fii pentru suflet! „Ei, uite aşa, moşule, 
în loc de post fă milostenie, fă rugăciune mai multă". 

Da! Aşa să fiţi, între scumpătate şi iconomie, 
adică între asprime şi blândeţe. Dacă vreţi să fiţi 
preoţi buni, folosiţi Canonul 102 al Sinodului VI 
Ecumenic din anul 680, care dă putere episcopului şi 
preotului să rânduiască canonul la spovedanie, cum 
îl va lumina Dumnezeu, după caz, după putere şi cu 
dreaptă socoteală; trebuie să călătorească preotul 
între scumpătate şi iconomie. Calea de mijloc, calea 
împărătească. Iar unde nu ştie sau întâlneşte cazuri 
grele, să întrebe pe duhovnicul lui, sau preoţii 
bătrâni sau mai bine, episcopul locului. 

Precum atunci când avem un proces, mergem la 
cel mai bun avocat, iar când suntem bolnavi, mergem 
la cei mai buni doctori, tot aşa să facem şi în viaţa 
duhovnicească, să căutăm cei mai buni preoţi şi 
duhovnici. Noi, preoţii, suntem avocaţii lui Hristos! 
Noi avem codul Duhului Sfânt. Canoanele Bisericii 
sunt cod al Duhului Sfânt Noi nu lucrăm cu legi 
omeneşti, ci cu legile lui Dumnezeu umblăm. Ţinem 
cont de legile omeneşti; să ne supunem lor, să plătim 
dajdie, să cinstim autorităţile, să ne rugăm pentru ei. 
Aceasta-i datoria fiecărui creştin. Dar când este vorba 
de suflet, când vine la mărturisit sau îţi cere un sfat, 
trebuie să lucrezi cu codul Duhului Sfânt, cu legile lui 
Dumnezeu din Pidalion şi din toate pravilele bisericeşti. 

Atunci, ia seama! Cât de mare primejdie ar fi 
pentru un avocat să nu cunoască articolele legilor! 
Că în loc să-1 scoată pe un om, poate să-1 condamne 
cine ştie cât de greu. Aşa şi preotul, dacă nu cunoaşte 
canoanele. De aceea a spus Sfântul Ioan Gură de 
Aur că. Mare prăpastie şi mare primejdie este 
pentru preot să nu cunoască canoanele. 

Iată, să-ţi dau o pildă. Uite, mâine eşti preot. Ţi-a 
dat parohia cutare. Vine o femeie la tine şi 'îşi 
mărturiseşte păcatele: „Părinte, eu am zece avorturi; 
am trăit şi cu alt bărbat; înainte de căsătorie am 
căzut cu cineva...". îţi spune omul. Unde să Ie 
spună? Lui Dumnezeu le spune, că ştie că preotul 
este martorul lui Dumnezeu. 

Aceste păcate^ grele sunt opritoare 20, 15, 10 sau 
7 . ani . ^? S: & n ta împărtăşanie, cum scrie în Pravila 
Bisericii. Ce-ai să faci tu, un preot tânăr, căruia îţi dă 
Hristos pe mână atâtea suflete? Şi un suflet este mai 
scump decât toată lumea! Cum ai să procedezi cu 
dânsa, ca nu cumva să-i dai împărtăşania peste 
păcatul de moarte şi să te faci vrednic de osândă, 
dând Trupul şi Sângele lui Hristos? 

Sau nu cumva, nebăgând în seamă scumpătatea 
şi iconomia canoanelor, credinţa omului şi de când a 
părăsit păcatul, să-i dai canon prea mare. Ştii ce tre- 
buie să întrebi atunci? Iată ce trebuie să întrebi: „De 
când ai început să faci păcatul? Câţi ani l-ai făcut? 
De când l-ai părăsit? Dacă l-ai mai spovedit la preot? 
Ce canon ai făcut pentru el? Apoi, dacă a părăsit 
păcatul, îi dai canon după pravilă; nu de când s-a spo- 
vedit, ci de când a părăsit păcatul. Să nu uitaţi aceasta! 

Dacă cineva spune: „Părinte, eu aş vrea să mă 
apropii de Sfintele Taine. Am evlavie, părinte! De 
atâţia ani n-am primit Sfintele...". Tu ce faci atunci? 
Adu-ţi aminte că totdeauna trebuie să faci o 
echivalenţă între canoanele Sfanţului Ioan Pustnicul, 
care sunt cele mai pogorâtoare, şi ale Marelui 
Vasile, care sunt cele mai aspre. Deci, aşa cum caută 
doctorul diagnosticul la bolnavi, aşa caută să faci 
media între aceste canoane. Şi îl întrebi după spove- 
danie, cu epitrahilul pe cap: 

- Vrei să posteşti, ca orice creştin, cele patru pos- 
turi de peste an, precum şi zilele de miercuri şi vineri? 

- Da, părinte! mai scazi un an sau doi din canon. 

- Vrei să nu mănânci carne şi să nu bei vin un 
an de zile? 

- Da, părinte! îi mai scazi un an. 

- Vrei să posteşti lunea până seara un an de zile? 

- Vreau! îi mai scazi un an. 

- Vrei să faci atâtea metanii un an de zile şi să 
zici de cinci ori pe zi psalmul 50? 

- Vreau! îi mai scazi un an. 

- Vrei să îmbraci un om sărac, sau să ajuţi o 
văduvă, sau să botezi un copil? 

- Vreau! îi mai scazi un an sau doi. Şi uite, de la 
zece-douăzeci de ani, îl aduci la doi-trei ani. Şi aşa 
câştigi sufletele oamenilor! 

Ei, dar dacă se întâmplă ca femeia aceasta, care 
a luat hotărâre să facă canonul, între timp rămâne 
gravidă? Ce faci cu dânsa? O împărtăşeşti sau nu? 

Dacă ai în parohie o femeie gravidă şi ea mai are 
de făcut 5-6 ani canon până la împărtăşanie, îi dai 
Sfintele Taine. în faţa naşterii, Biserica pregăteşte de 
moarte pe femei. Că unele mor la naştere. Ai auzit 
ce spune în Psaltire? „Acolo sunt dureri - în iad - ca 
ale celeia ce naşte". Au cele mai mari dureri, şi mai 
ales când nasc prima dată. Foarte grele. 

Unele mor, săracele! Şi de aceea Biserica, prin 
Duhul Sfanţ Care o conduce şi prin Sinoadele 
Părinţilor, a hotărât: „Femeia poate să fie oprită 20 
de ani de Sfintele Taine, dar dacă-i gravidă, i se dă 
voie să se împărtăşească înainte de naştere". Iar dacă 
a născut, cu darul lui Dumnezeu, şi a botezat copilul 
şi ea este sănătoasă, să ţină înainte canonul, atâţia 
ani cât i-au mai rămas. Dacă după un an, doi, are alt 
copil, iar o împărtăşeşti. 

Că le-am pus întrebarea la teologii de la Sibiu. 
Iar părinţii profesori îmi spuneau: „Părinte Cleopa, 
cateheza asta le foloseşte lor mai mult decât cei cinci 
ani de teologie, cât am făcut noi! Că acestea sunt 
lucruri practice, cu care vor da mâine faţă în faţă. 
Noi nu i-am învăţat la catedră astea, să le pună-n 
practică. Şi uite, Dumnezeu ne-a adus aici!" 

Au venit la mine, mai târziu, un cârd şi mi-au 
spus: „Părinte, ne-am adus aminte din cele ce ne-aţi 
învăţat atunci". Apoi, măi băieţi, dacă asta vi-i misi- 
unea până la moarte! Lucrezi cu sufletele oamenilor! 
Şi eşti doctor şi părinte, judecător şi avocat. De acum 
eşti stăpân şi domn peste toate, dar ia seama ce faci 
cu sufletele oamenilor! Vezi cât de mare-i naşterea? 
Că în faţa naşterii cedează toate canoanele. De ce? 

Am vorbit despre aceasta la întrunirea ecume- 
nică de la Văratec, care avea tema: „Rolul femeii în 
societate şi familie", şi le-am spus: Femeia, dacă 
moare născând, moare pe altarul jertfei. Ea se 
jertfeşte pentru naşterea copilului, pentru 
sănătatea şi viaţa lui; este ca o martiră şi i se 
iartă toate păcatele. Dar cine ne spune nouă asta? 
Apostolul Pavel. Ce spune? Iar femeia se va mântui 
prin naştere de copil Nu spune aşa? Doar aţi citit. 

Vine altul la spovedanie. Un bătrân de 87 de ani. 
De-abia l-am ridicat de sub epitrahil. Simion îl 
chema. „Părinte, dă-mi mâna să mă ridic!" Nu se 
putea scula din genunchi. 

- Moşule, îi zic, nu sta în genunchi. Stai pe un 
scaun! Că pe un bătrân îl poţi mărturisi stând pe 
scaun, pe pat, cum poate el să stea, numai să spună 
tot. Tu îi pui cpitrahilul şi-i faci dezlegare în ce 

poziţie stă el. 

- Moşule Simioane, zic, mata cu slăbiciunea 

asta poţi ţine postul? Era în Postul Mare, anul trecut. 



- Părinte, de când m-o făcut mama, eu n-am 
stricat posturile! - ai auzit ţăran credincios? Săracii 
creştini; 87 de ani şi bolnav, dar ţine sfintele posturi! 

- Uite aici, scrie şi doctorul să mănânci brânză şi 
lapte, i-am zis eu. 

- Da' n-am mâncat destul? Să stric eu postul 
Sfintelor Paşti? Doar nu-s păgân! 

- Ai să poţi posti până la Paşti? 

- Da, părinte. Vreau să iau Sfintele Taine! 

- îţi dau voie să te împărtăşeşti şi pe urmă mai ia 
puţin lapte până la Florii. 

- Părinte, să ştiu că mor şi nu stric postul!... Aşa 
m-am folosit de credinţa lor sinceră! 

- Ai avut băieţi? l-am întrebat. 

- Am avut nouă! Şapte trăiesc. 

- Şi cu cine stai acum? 

- Cu cel mai mic. Restul sunt la casele lor, gospo- 
dari, credincioşi. Ţin şi ei posturile. Toţi mă ascultă. 

Ai văzut preot în casă cu tine, dacă ai tată bun? 
Aşa s-a ţinut credinţa noastră strămoşească, din tată-n 
fiu. Tata şi mama au fost stăpâni pe copii. Şi ei cum 
au apucat de la mama şi de la bunica, aşa ţin până la 
moarte. Aşa s-a ţinut credinţa. Dar acum multe s-au 
stricat! Vrednic a fost poporul nostru! Cu credinţă 
puternică în Dumnezeu, în Maica Domnului, în post, 
în rugăciune. Şi cu acestea am biruit pe toţi 
vrăjmaşii, şi pe cei dinafară şi pe cei dinăuntru. Că 
Dumnezeu, pe cel cu credinţă curată, nu-1 lasă. 

Dar să vă spun ceva. Un bătrân ca acesta, dacă 
vine la mărturisire şi vrei să-1 iei după scumpătatea 
canoanelor, nu-1 poţi opri să nu mănânce de frupt în 
post. Canonul 69 apostolic spune clar: „Clericii - 
episcopul, preotul, diaconul, ipodiaconul - dacă nu 
postesc Sfântul şi Marele Post şi miercurea şi vinerea 

de peste an, sunt caterisiţi de sfintele canoane, iar 
citeţul, cântăreţul şi mireanul să fie afurisiţi". 
Afurisenie înseamnă oprire de la împărtăşanie. Dar 
mai spune ceva canonul: afară de caz de boală. 

Ai văzut că Biserica nu-i omorâtoare de trupuri? 
îi omorâtoare de patimi! Doar de ce postim şi ne 
înfrânăm şi priveghem? Ca să slăbim trupul şi să nu 
ne vie a zburda. Dar trupul, dacă este slăbit de vreo 
boală, nu-i mai dă preotul canon şi post aspru, ci pe 
măsura puterii lui. 

Omului greu bolnav şi bătrân, preotul trebuie să-i 
dea voie să mănânce ce poate în posturi. Pentru că 
Biserica lui Hristos nu-i omorâtoare de trupuri, ci îi 
omorâtoare de patimi, adică să ţină calea de mijloc. 
Iar dacă îl luptă patimile, mai adaugă post şi metanii. 

Trupul este tovarăşul nostru de viaţă. De aceea 
trebuie să-1 păstrăm cât se poate cu sănătate şi cu 
măsură. Că spune Marele Vasile: „Sufletul este 
călăreţul şi trupul este calul". Călăreţul care-i om 
deştept îl ţesală, îl îngrijeşte, dar are bici, şi are şi 
zăbală în gura calului, când merge cu dânsul. Şi aşa 
de frumos îi stă, şi călăreţului şi calului când 
amândoi sunt frumoşi. Dar dacă călăreţul o fi prost 
şi lasă calul de capul lui, şi-i dă tot mereu ovăz şi 
mâncare, iar bici şi frâu nu are, îl duce în prăpastie şi 
s-a terminat cu dânsul. 

Să nu fie aşa! Trupul trebuie strunit de puterea 
sufletului raţional din trup, ca să-1 conducă sufletul 
pe trup prin post, rugăciune şi metanii. Nu, Doamne 
fereşte, să-1 conducă trupul pe suflet; că atunci 
partea necuvântătoare, cea dobitocească a omului, 
dacă se ridică să conducă pe suflet, îl duce în 
gheena. 

Despre post, auzi ce zice Sfântul Vasile: Iar 
măsura înfrânărîi să se ia după măsura puterii 

trupului la fiecare. Auzi ce spune Sfântul Marcu 
Ascetul: „Câtă deosebire are arama de fier şi fierul 
,le vreascuri, atâta deosebire este între construcţia 
unui trup şi a altuia". Unul poate posti o săptămână 
şi altul, cu greu, posteşte o zi. Deci n-ai voie să pui 
aceeaşi măsură de înfrânare la toţi, că nu toţi au 

aceeaşi construcţie. 

Ascultă ce zice şi Sfântul Maxim Mărturisitorul: 
Dă-i trupului tău, după putere, şi mâncare şi odih- 
nă şi băutură, dar toată grija ta pune-o pentru 
minte; ca mintea ta să fie cu Dumnezeu; totdea- 
una în rugăciuni, în cugetări, în contemplaţii 
duhovniceşti; iar trupul să-1 ţii sănătos şi uşor. 
Nici să-1 îngreuiezi, să-i pui mâncare multă, să-l 
îngraşi ca pe un dobitoc, să nu te mai poţi mişca de 
dânsul; dar nici să-1 slăbeşti peste măsură. Calea de 
mijloc întru toate-i bună. Aşa, măi băieţi. 

Şi afară de asta, ce se întâmplă? Sfântul Isaac 
Sirianul spune aşa: „Pe trupul cel neputincios, dacă-1 
vei îngreuna peste putere cu post, cu metanii şi 
priveghere, întunecare peste întunecare bagi în sufletul 
tău şi tulburare peste tulburare îţi adaugi ţie". Căci 
omul, dacă vede că-1 chinuieşti prea mult cu post şi 
cu celelalte, se tulbură, că nu poate săracul. 

Deci, să pui măsură înfrânării şi postului, potrivit 
cu starea firească a omului şi după puterea lui. Calea 
de mijloc, măi băieţi, calea împărătească este bună 
întru toate. Asta au ales-o Sfinţii Părinţi, pe asta au 
mers Hristos şi toţi sfinţii, pe asta să mergem şi noi. 

Acestea fiind zise pentru post, iată ce spun pentru 
milostenie: ca preot, să nu îngreunezi omul, să facă 
milostenie de silă, că pe dătătorul de bunăvoie îl 
iubeşte Dumnezeu. Dacă o să vadă credincioşii că 
preotul face el mai întâi milostenie, vor face şi ei. 

Măcar c-o faci de făţărnicie acea milostenie, nu te 
teme, că te va ierta Dumnezeu, că vrei să dai pildă 
bună tuturor, decât să dai pildă rea cu altă faptă rea. 
Mai bine să faci - după cum spune Sfanţul Ioan 
Scărarul - de făţărnicie o faptă bună, decât să n-o 
faci deloc. Că pe urmă vine şi smerenie în inimă! 
„Măi, ia s-o fac eu pentru slava lui Dumnezeu fapta 
bună, nu pentru oameni!" Dar fă-o! 

Ca preot, trebuie să dai pildă poporului şi cu 
vorba şi cu purtarea şi cu postul şi cu milostenia şi 
cu biserica şi cu neagoniseala. Cu toate, cu toate. Să 
fii precum zice Sfântul Talasie Libianul: Taci tu, să 
vorbească faptele tale. Sau ceea ce spune Diadoh al 
Foticeii: Mustră şi ceartă, omule, cu puterea 
lucrării; nu cu multa vorbire, ci prin trăire. 

Că Sfântul Ioan Gură de Aur zice: Cuvântul şi 

strigând supără, iar viaţa şi tăcând foloseşte pe 

toţi. Iar Sfântul Isidor Pelusiotul zice: Când omul, 
care vorbeşte despre adevăr şi despre fapta bună, 
face şi el după putere din ceea ce vorbeşte, atunci 
omul acela se face icoană a toată filosofia. Că el 

vorbeşte şi prin trăire şi prin cuvânt. 

Iar dacă omul numai vorbeşte şi nu face deloc, 
apoi ajunge făţarnic. Chiar dacă-i foloseşte pe alţii, 
trebuie să facă şi el! Ce spune Mântuitorul la 
legiuitori? Vai, vouă, legiuitori şi farisei făţarnici, 
puneţi sarcini grele pe umerii poporului şi voi nici 
cu vârful degetului nu vă atingeţi de ele! 

Ştiţi ce înseamnă vârful degetului? Adică eşti 
dator, dacă nu faci chiar tot ce înveţi, măcar oleacă 
să faci şi tu, să te atingi şi tu cu vârful degetului. Eu 
îi spun poporului să postească, dar postesc şi eu! îi 
spun să facă milostenie, dar să fac şi eu! îi spun să 
nu adune bani, la fel nici eu să nu adun. îi spun să nu 

se ducă la rele, să nu facă cutare, dar nici eu să nu 
fac. Să mă vadă şi pe mine ca preot că din toate 
faptele bune mă împărtăşesc câte oleacă şi fac cât 
pot din fapta bună. 

Măcar cu vârful degetului să ne atingem de 
toate. Pentru că zice Sfântul Isaac Sirianul în 
Cuvântul unu: Alta este cuvântul cel frumos şi alta 
cuvântul cel din lucrare. Cuvântul cel frumos - 
zice - este amanet al ruşinii, iar cuvântul cel din 
lucrare este cămara nădejdii. Cum? 

Este preot care predică de uimeşte pe toţi şi 
învaţă, dar el nu face. Acesta-i cuvânt frumos. Dar 
se face amanet al ruşinii. Cum? Când omul rămâne 
singur, îi este ruşine lui de ceea ce a vorbit; căci 
conştiinţa îl mustră şi îi ruşinează ştiinţa: „Ce-ai 
vorbit şi ce faci tu?" „Ce-ai spus şi ce faci tu?" Ai 
văzut că-i ruşinează ştiinţa. Ai văzut că rămâne 
amanet al ruşinii predica lui? Că el a învăţat una, iar 
conştiinţa îi spune: Dar tu de ce nu faci? 

Nu-i tot aşa cuvântul din lucrare. Cuvântul din 
lucrare este cămara nădejdii. Cum? Omul vorbeşte, 
dar în adâncul fiinţei lui îi şopteşte, dacă ştie că, cu 
darul lui Dumnezeu, a făcut şi el ceva din cele ce 
vorbeşte: „Am vorbit. Dar cred că, cu mila lui 
Dumnezeu şi cu ajutorul Lui, cândva m-am atins şi 
eu cu vârful degetului şi am făcut şi eu din acestea, 
cât de puţin". Că zice: „Când înveţi ceea ce nu faci, 
eşti făţarnic". Şi nu-I mustră conştiinţa pentru 
făţărnicie, că el ştie că a lucrat şi el. Şi atunci se face 
„cămara nădejdii de mântuire" cuvântul pe care 1-a 
vorbit. Şi iată cum scriu Sfinţii Părinţi şi cât de mare 
adevăr este în practică, ceea ce se vorbeşte în acestea. 

Acum, când vă duceţi la parohii şi vă faceţi 
preoţi, dacă ajută Domnul, fraţilor, să vă mărturisiţi 

din mica copilărie, când intraţi la preoţie. Nu, 
Doamne fereşte, să aveţi vreun păcat de moarte şi să 
intraţi cu el la hirotonie! Că nu vă mai merge bine 
toată viaţa. La căsătorie, la hirotonie în diacon, la 
preoţie şi la călugărie se face spovedania generală 
din mica copilărie. Să ai scris tot, ca să intri curat. 

Dacă, Doamne fereşte, este vreun păcat greu şi 
opritor, până la urma urmei, cum spune Sfântul 
Simeon al Tesalonicului, te duci la episcopul locului. 
Şi uitaţi-vă voi, ce păcate vă opresc de la preoţie: 

- dacă părinţii tăi s-au luat rude în căsătorie, nu 
ai voie să te faci preot; 

- dacă părinţii tăi au trăit necununaţi; 

- dacă cel ce vrea să se facă preot, a avut două 
soţii, două cununii, în veac nu poate fi preot; 

- dacă copilul a căzut în păcate trupeşti de mic, 
Doamne fereşte, în sodomie, cineva l-a stricat de 
mic, în veac nu poate fi preot; 

- dacă a căzut el în păcat cu altul, sau a căzut cu 
o femeie în păcat, nu poate fi preot; 

- dacă s-a întâmplat, fără voie, copilul să fi 
făcut ucidere; 

- dacă cumva o fi fost eretic de mic, sau de alte 
confesiuni; 

- dacă mama lui, sau sora lui, când a fost copilul 
mic, l-a dus pe la vrăji. Avem dreptul canonic al lui 
Nicodim Milaş, în care se arată toate impedimentele 
candidatului de hirotonie în cler. Sunt multe, dar 
cele mai grele sunt acestea pe care le-am amintit 

Dacă-i sfântă rădăcina, cum spune Sfântul 
Apostol Pavel, sfinte sunt şi ramurile. Nunta este 
rădăcina firii omeneşti. Iar dacă-i sfântă rădăcina şi 
copiii s-au născut din părinţi curaţi - care au trăit în 
curăţie şi nu s-au luat neamuri -, atunci sfinte sunt şi 

ramurile. Da! Nu vei culege struguri din spini şi 
smochine din ciulini. Că dacă rădăcina a fost stricată, 
atunci sălbatice sunt şi ramurile! 

Vă spun acestea că le am pe toate. Este Dreptarul 
cel mare, numit şi Trebnicul, tipărit de eparhia Chişi- 
năului, în 1910. Foarte bună carte. Este şi Pravila 
Mare - îndreptarea legii, tipărită la Târgovişte (1652), 
unde arată toate impedimentele celor ce intră în cler. 

Dacă băiatul a dus viaţă curată şi cinstită şi s-a 
mărturisit şi s-a împărtăşit şi s-a păzit, dar a rămas o 
pată ca aceasta pe sufletul lui, să se ducă la 
episcopul locului şi cum îl va lumina Dumnezeu pe 
episcop. Am trimis şi eu câţiva tineri teologi la 
episcop: „Băiete, eu nu te pot dezlega; ia uită-te aici! 
Du-te la episcopul tău!" Şi episcopul i-a dezlegat şi 
le-a spus ca toată viaţa să le pară rău şi să se căiască, 
căci intră cu nevrednicie într-o tagmă aşa de mare! 

Cât priveşte slujbele, măi băieţi, să nu le scurtaţi 
când veţi fi preoţi la biserică. Să cunoaşteţi bine 
tipicul, să aveţi dascăli buni, care cunosc slujbele 
bisericii. Este foarte bine, sâmbătă seara, totdeauna 
să faceţi Vecernia. La fel şi Duminică seara. înainte 
vreme strămoşii noştri, când era soarele la toacă, 
sâmbătă seara, fugeau cu sapa de pe ogor şi cu 
secera: „Gata! A tocat preotul de Vecernie!" Până 
luni la răsăritul soarelui nu mai lucrau. Preotul şi 
biserica erau în ochii lor şi ţineau rânduiala Bisericii. 
Ştiau: „De acum a intrat preotul în slujbă pentru 

Duminică!" 

Afară de asta, să băgaţi de seamă cum vă 
apropiaţi de Sfânta Masă, ca preoţi. Cele mai grele 
slujbe pe care le face preotul ştiţi voi care sunt? 
Două sunt: Spovedania şi Sfânta Liturghie. Ţineţi 
minte, că vă vorbeşte un moşneag aici, un cioban! 

Voi o să vă loviţi de ele, că eu de acuma-s un 
putregai, dar voi... A dat Dumnezeu băieţi tineri. O 
să mergeţi, cu darul Iui Dumnezeu, să vă faceţi 
preoţi. Cele mai grele ale preotului sunt două: 
Spovedania (Mărturisirea) şi Sfânta Liturghie. 

La Spovedanie, ori pierzi un suflet - dacă nu ştii 
bine cum să-1 câştigi - ori îl mântuieşti. Or, preotul 
duhovnic este vânător de suflete! înţelegi? Dacă nu 
ştie să chibzuiască la mărturisire un suflet, între 
scumpătate şi iconomia canonului, ori îl îngreunează, 
ori îl deznădăjduieşte, ori îl face îndrăzneţ! Ştii cum 
face fierarul? Ai văzut colo la fierărie, când faci cu 
foiul şi încălzeşti toporul, când vrei să-1 căleşti; sau 
un cleşte sau o altă unealtă. Ai văzut câtă băgare de 
seamă este la călit? „Vai de mine, s-a călit prea 
tare!" Ce se-ntâmplă? Se rupe ca oţelul. Sau îi prea 
moale şi se îndoaie prea repede. 

Aşa şi tu, te sileşti acolo, ca duhovnic, să căleşti 
sufletul acela, să fie potrivit pentru Hristos. Nici* 
prea moale, adică leneş, dar nici prea tare, adică iute 
şi împietrit la inimă. Aşa de bine trebuie să potrivim 
la mărturisire cu sufletul! Să bagi de seamă, să nu-1 
îngreunezi, ca să nu-1 descurajezi. Dar nici să-1 laşi 
fără oleacă de canon şi fără sfatuire, ca să nu-1 
încurajezi la păcat, să se ducă nepăsător şi să nu 
simtă că a fost la mărturisire. 

De aceea, la spovedanie este foarte bine, v-am 
spus, să aveţi aceste două cărţi: Carte foarte folosi- 
toare de suflet şi Pravila părintelui Nicodim Sache- 
Iarie; că în Molitfelnic sunt puse foarte puţine 
instrucţiuni, pe care le vedeţi înainte de spovedanie. 
Pentru cutare păcat, opreşte atât; pentru cutare, atât. 
Foarte puţin. Dacă găsiţi Pravila lui Sachelarie, 
aceea din 1940, vă sfătuiesc, dac-o găsiţi, s-o copiaţi, 

ca s-o aibă fiecare în geantă la el, precum şi 
învăţătura către duhovnic. Aceasta ţi-arată tot. Te 
duce de mână şi îţi arată cum să procedezi. 

A doua slujbă, care-i cea mai grea, este Sfânta 
Liturghie! Pentru a săvârşi Sfânta Liturghie trebuie 
să ai viaţă sfântă. Altfel nu te poţi apropia! Acolo 
este foc dumnezeiesc! 

La Sfânta Liturghie, măi băieţi, să învăţaţi foarte 
bine instrucţiunile din Liturghier. Sunt foarte bine 
aşezate acolo. Să ştii că la Sfânta Liturghie once 
mişcare, orice greşeală cât de mică, este păcat de 
moarte. Fii cu frică de Dumnezeu, să nu greşeşti de 

moarte, o, preotule! 

Dacă te-ai împărtăşit cu Sfintele prea reci, de 
moarte ai greşit. Trebuie să fie cum este sângele cu 
apa - călduţ. Sfânta căldură trebuie să fie a opta 
parte din vinul care se pune în Sfântul Potir. Sfânta 
căldură închipuieşte două lucruri: dogmatic, este 
sângele şi apa care au curs din coasta Mântuitorului; 
iar simbolic, este fierbinţeala credinţei sfinţilor 
martiri, care l-au mărturisit pe Hristos. De aceea, 
când o pui în Sfântul Potir, zici: „Căldura credinţei, 
plină de Duhul Sfânt. Amin". 

Să vedeţi, în timpul iernii, Sfântul Potir îi rece; 
Sfintele sunt reci, aproape îngheaţă, unde biserica 
n-are foc mult. Ai pus puţină căldură şi, dacă vezi că 
nu-i călduţ vinul, mai pune puţin. Mult tare nu poţi; 
că dacă, Doamne fereşte, pui căldură mai multă, se 
preface firea vinului în apă şi de moarte ai greşit. 
Sau invers. Dacă pui prea mult vin şi nu pui sfânta 
căldură, de moarte greşeşti. Vezi acolo cât sene! 
Este de mare valoare. 

La strângerea Sfintelor de pe Sfântul Antimis 
trebuie multă atenţie. Ai văzut frăţia ta? O fârmăturică. 

ca un fir de nisip, dacă a căzut de pe Sfanţul Antimis 
pe leton, sau, Doamne fereşte, pe jos, preotul trebuie 
să postească două zile şi să facă 400 de metanii. Te 
joci cu focul dumnezeirii? Ai auzit ce spune Sfântul 
Ioan Gură de Aur? „Mai curată decât razele soarelui 
să fie mâna ta, o, preotule, când începi Sfânta 
Proscomidie, pentru că junghii pe Fiul lui 
Dumnezeu şi îngerii doresc să vadă ce face preotul 
acolo". 

Ai văzut frăţia ta ce este Sfânta Liturghie? Este 
toată drama Crucii şi toată taina mântuirii neamului 
omenesc! Sfânta Liturghie, cum aţi învăţat la şcoală, 
se împarte în trei părţi: „Sfânta Proscomidie", 
„Liturghia catehumenilor" şi „Liturghia credincioşi- 
lor". Ai văzut cu ce se începe Sfânta Proscomidie? 
Ca o oaie spre junghiere S-a adus şi ca un miei 
nevinovat, împotriva celor ce-L tund, aşa nu-Şi 
deschide gura Sa, profeţia marelui Prooroc Isaia, 
care a proorocit despre jertfa Mântuitorului. Şi cu ce 
se termină Sfânta Liturghie? Ai văzut când dă cu 
cădelniţa la urmă, ce zice preotul? Înalţă-Te peste 
ceruri, Dumnezeule, şi peste tot pământul slava Ta. 
Adică începe de la Naşterea Mântuitorului, de la 
peşteră, şi termină la înălţarea Lui. Toată drama 
Crucii şi toată taina mântuirii se petrece în timpul 
Sfintei Liturghii. 

Apoi, de când se dă binecuvântarea de Sfânta 
Liturghie, Doamne fereşte, n-are nimeni voie să dea 
liturghii la uşa Sfântului Altar, că preotul atunci 
vorbeşte cu Hristos şi se roagă pentru lume. Să-i 
învăţaţi acest lucru! Pomelnicele se dau dimineaţa, la 
Sfântul Altar, înainte de binecuvântare. învaţă-i o 
dată şi de două ori! Lasă-i să ştie! Vor să dea jertfa 
la altar - lumânare, prescură, vin, pomelnice? Să vină, 

că au timp şi sunt datori să vină la Utrenie şi la 
acatist, care se fac dimineaţa. Nu să vină în timpul 
Liturghiei, că este păcat Sfântul Simeon Tesaloni- 
ceanul zice: „Vai de preotul acela care citeşte rugă- 
ciunile acestea mai înainte sau mai pe urmă". 

îmi spunea un preot: „Eu le citesc dimineaţa 
acasă, părinte, că nu le mai citesc atunci în Sfântul 
Altar!" Şi i-am zis: „Dar ce facem, părinte? Ne jucăm 
cu sfintele slujbe? Unde-ai găsit scrisă inovaţia asta? 
Câte bordeie, atâtea obiceie? Unul face aşa, unul aşa? 
Nu este o uniformizare a slujbelor liturgice în toată 
Ortodoxia?" Nu-i voie! Pentru că fiecare rugăciune 
dintre ecfonise reprezintă un moment liturgic. Şi n-ai 
voie, nici mai devreme, nici mai târziu să le pui. 

Şi astea să le ţineţi minte! Eu v-am spus! Voi 
veţi face cum veţi vrea. Dar fiindcă aţi venit până 
aici şi mai ales că sunteţi în pragul hirotoniei, v-am 

spus să ţineţi minte. 

Afară de asta, măi băieţi, să ţineţi minte! Iată 
greşeli de la preoţii de mir: se apucă şi dau părticele 
poporului, acasă. Să nu faceţi asta! Vin sute de 
oameni şi zic: „Ne-a dat părintele părticică acasă!" 
Să nu faceţi, că nu-i lucru canonic. Cel puţin vă spun. 
De vă veţi aduce aminte, ferice de voi; dacă nu, să 
nu ziceţi că n-aţi auzit. Şi Mântuitorul a spus: De n-aş 
fi venit şi nu le-aş fi spus, păcat n-ar avea... 

Uite cum este, măi băieţi, cu părticelele. Fiecare 
părticică pe care o scoţi omului de pe pomelnicul 
lui, la vii sau la morţi, reprezintă faţa acelui suflet 
pentru care o scoţi. Şi, odată scoasă şi pusă pe 
Sfântul Disc, nu mai ai voie s-o dai omului acasă, 
că-1 lipseşti pe el de Liturghie. Nu mai are nici ^o 
Liturghie, nici o împărtăşire euharistică cu Hristos în 
Liturghia aceea, dacă i-ai dat părticica acasă. 

Pe urmă, aceste părticele degeaba le dai, că ele 
nu sunt sfinţite, ci numai blagoslovite, dimineaţa, la 
Sfânta Proscomidie. Aceste părticele, care s-au scos 
acum şi s-au pus pe Disc, când auzi că zice preotul: 
Ale Tale dintru ale Tale, Ţie aducem de toate şi 
pentru toate, atunci începe Sfânta Epicleză, prin 
invocarea Sfântului Duh de trei ori pentru sfinţirea 
Preacuratelor Daruri. 

Şi când vine Duhul Sfânt şi zice preotul: „Şi fă 
adică pâinea aceasta cinstit Trupul Hristosului Tău. 
Amin. Iar ce este în Potirul acesta, cinstit Sângele 
Hristosului Tău. Amin. Prefâcându-le cu Duhul Tău 
cel Sfânt Amin. Amin. Amin!", atunci se sfinţesc şi 
părticelele. Ele nu se prefac în Trupul lui Hristos, că 
sunt scoase în numele zidirii lui Dumnezeu. Dar iau 
o mare sfinţire prin analogie cu sfinţirea Trupului şi 
Sângelui Domnului. Atunci părticelele au mare 
putere de sfinţire. 

Aceste părticele care s-au sfinţit acum, la urmă 
se pun în Sfântul Potir, în dumnezeiescul Sânge. Şi 
când ele s-aii adăpat cu dumnezeiescul Sânge şi au 
ajuns în Sfântul Potir, în numele cărora sunt scoase, 
acele suflete, fie că sunt în rai, fie că sunt în iad, fie 
că sunt în cer sau pe faţa pământului, în clipa aceea 
au împărtăşire euharistică gânditoare cu Hristos, că 
Dumnezeu în tot locul este de faţă. Şi dacă tu i-ai dat 
părticica acasă, de unde să mai aibă împărtăşire cu 
Hristos, că ea nu mai este acolo? 

De aceea v-am spus, să-i învăţaţi pe oameni: 
„Părticelele rămân aici în Sfântul Potir, că vă 
reprezintă familia şi sufletele voastre". 

Altceva. Preoţii de mir săvârşesc Botezul tuturor 
copiilor nou-născuţi. Noi nu facem botez la 
mănăstire, nici înmormântări de mireni, nici cununii. 

Voi faceţi botezuri la atâtea mii de suflete. Preoţii de 
la ţară se numesc armata de front a Bisericii. Aşa-i 
numea Patriarhul Nicodim. Două armate are Biserica: 
Armata de geniu a Bisericii, adică monahii, care ţin 
nestinsă sfânta rugăciune; apoi Sfintele Scripturi 
le-au tâlcuit sfinţii călugări şi ne-au lăsat cele mai 
înalte scrieri teologice. A doua este armata de front 
a Bisericii, adică preoţii de mir. Ei sunt permanent 
cu poporul şi stau toată viaţa în mijlocul lor. 

Băgaţi de seamă cum săvârşiţi Botezul. Vin 
femeile aici cu copii bolnavi de epilepsie. Copilu-i 
mic şi-1 ia diavolul în primire şi-1 munceşte. Ştiţi de 
ce? Am găsit în „Pravila Mare". Pentru că la Botez 
preotul nu le citeşte cu atenţie şi evlavie toate 

lepădările de satana. 

O femeie, deunăzi, avea copilul numai de-un an 
jumătate şi-1 muncea vrăjmaşul; îşi dădea ochii peste 
cap în braţele ei. Ei, cum să nu plângă biata mamă, 
când vede copilul că-1 chinuie satana aşa de mic? Ce 
păcate are acela? Este vina preotului! Nu i-a citit la 
Botez dezlegările de satana, acelea care sunt puse 
acolo, şi diavolul are putere şi după Botez asupra lui. 

Voi ştiţi că, până la Botez, cerul este închis 
pentru sufletele nebotezate? Până nu-i botezat, n-are 
intrare în împărăţia cerurilor. Că Mântuitorul ne-a 
spus: Mergând, propovăduiţi Evanghelia la toată 
lumea, botezându-i pe ei în numele Tatălui şi al 
Fiului şi al Sfântului Duh, învăţându-i să păzească 
toate câte v-am poruncit vouă. Să vină protestantul 
să audă, că Dumnezeu a zis toate poruncile Lui să le 
păzim, nu „Sola fide", mântuirea fără fapte. Şi apoi 
zice: Cel ce va crede şi se va boteza, se va mântui; 
iar cine nu va crede, se va osândi. Clar. 

Vezi, dacă n-are Botezul şi dacă Botezul este 
stâlcit şi nu s-au citit dezlegările de satana, măcar că 
s-au făcut afundările copilului şi miruirea, vrăjmaşul 
mai găseşte o poartă ca să intre, căci copilul nu s-a 
lepădat de satana şi de toate lucrurile lui. Deci, după 
firea cea veche, până la Botez, diavolul stă în inima 
copilului. Ne spun toţi Sfinţii Părinţi: După Botez, 
harul Duhului Sfanţ vine în inimă şi-1 scoate afară 
pe diavol. Dar îi dă voie să tulbure inima creştinului 
dinafară - mustul trupului - să-1 ispitească pe om, 
dar înăuntru nu poate intra, că scânteia harului odată 
intrată de la Botez este până la moarte acolo. 

Insă, dacă preotul n-a făcut bine lepădările de 
satana - Mă lepăd de satana şi de toate lucrurile 
lui... sau poate nici Botezul, vrăjmaşul găseşte 
portiţă şi intră înapoi în inima copilului. 

Doamne fereşte! Poate preotul a venit obosit, 
sau grăbit, că a avut mai multe botezuri şi cununii şi 
nu le citeşte toate dezlegările. Am găsit scris în 
pravilă: „Copiii care se îmbolnăvesc - şi, uneori, nu 
se îmbolnăvesc când sunt mici, ci când sunt mai 
mari -, îi ia vrăjmaşul în primire, că preotul n-a 
băgat de seamă şi n-a citit toate dezlegările de 
satana". Şi-1 tulbură pe bietul suflet mult mai târziu. 

De aceea să ţineţi minte, când faceţi un Botez, să 
nu vă grăbiţi. Sau, dacă ai două şi trei botezuri în 
aceeaşi apă - poate să fie şi unul -, dacă-s mai mulţi 
copii, să fie de acelaşi sex şi cât trăiesc ei nu se pot 
înrudi prin căsătorie, căci au devenit rudenii 
spirituale, adică „fraţi de cruce". Când sunt mai 
mulţi copii, se pot citi lepădările la toţi odată, dar îi 
pomeneşti pe fiecare pe numele său, cum îi cheamă. 

Botezul se mai numeşte şi uşa Tainelor, pentru 
că prin Botez noi intrăm în Biserica lui Hristos. Prin 









Botez avem darul punerii de fii, al înfierii după dar. 
Biserica, în baia naşterii de a doua, ne face fiii lui 
Dumnezeu după har. Deci, Botezul este cea dintâi 
taină, cea mai mare şi mai dogmatică. 

însă şi Botezul, ca orice taină, se face cu 
scumpătate şi cu iconomie, adică. cu pogorământ, de 
nevoie. Botezul cu scumpătate se face numai de 
episcop şi de preot şi numai în biserică şi numai prin 
trei afundări. Aşa este Botezul desăvârşit. 

Botezul prin stropire sau prin turnare este aprobat 
de Biserică numai cu iconomie, adică de nevoie. Că 
ce-ai face cu Bucovina şi Ardealul, unde se botează 
prin stropire şi prin turnare? Mai rar reuşesc preoţii 
noştri undeva să facă Botez prin afundare în Ardeal. 
Este o tradiţie rămasă de la catolici. 

Dar Biserica noastră 1-a primit cu pogorământ, 
cu iconomie. Ştiţi cum 1-a primit? Cum un gospodar 
care are şapte copii, s-a întâmplat că unul din ei s-a 
născut chior de-un ochi, sau ciung de-o mână, sau 
olog de-un picior, sau are o meteahnă ceva: n-aude 
bine sau nu vede bine. Dar pentru că-i al lui, nu-1 
creşte şi pe acela? De la Dumnezeu sunt toate. 

Aşa şi Biserica noastră. Cu toate că Botezul prin 
stropire şi turnare nu-i desăvârşit, este cu lipsă, dar 
Biserica îl primeşte cu iconomie, că este făcut în 
numele Preasfintei Treimi. 

Apoi, la mare nevoie, când pruncul după naştere 
este ameninţat să moară, Biserica îngăduie să-1 boteze 
nu numai preotul, ci şi un diacon, un călugăr, un 
mirean, o femeie şi chiar moaşa care ajută la naştere, 
numai să zică cuvintele acestea: „Se botează robul 
lui Dumnezeu cutare, în numele Tatălui. Amin. Şi al 
Fiului. Amin. Şi al Duhului Sfânt. Amin". 

A venit la mine o moaşă dintr-un oraş de undeva 
şi mi-a zis: 

- Părinte, am 12 avorturi. Am venit să-mi spui 
ce canon să fac. 

- Dar când le-ai părăsit? am întrebat-o. 

- Le-am părăsit de vreo 15 ani. 

Mă gândeam acum ce canon să-i dau, că ea de 
acum ieşise de sub canonisire. Trebuia să-i mai dau 
ceva. Pentru avort se dă aşa: câte avorturi are, atâţia 
copii să boteze, atâţia copii să îmbrace şi celelalte 
cum spune duhovnicul. Dar această moaşă s-a dus la 
un dascăl creştin şi a învăţat formula Botezului. 

- Părinte, mi-a zis ea, eu sunt la maternitate şi 
am botezat 480 de copii până acum! 

- Bravo! Ai pierdut 12 şi ai câştigat 480! Dar ce 
zici la botez? 

- Uite cum fac, părinte. Am aghiasmă mare şi 
dacă văd la maternitate că copilul este slab şi-i gata 
să moară, eu îndată aprind trei lumânări, îl stropesc 
cu aghiasmă şi zic: „Se botează robul (roaba) lui 
Dumnezeu (...), în numele Tatălui. Amin. Şi al 
Fiului. Amin. Şi al Duhului Sfânt. Amin". 

Ai văzut o moaşă înţeleaptă? A pierdut 12, dar a 
câştigat 480 de copii şi i-a adus la credinţă! 

Atunci i-am zis: „Pentru canonul matale nu-ţi 
mai dau nimic, dacă ai făcut atâta bine şi atâtea 
suflete le-ai adus la lumina credinţei!" 

Ce se întâmplă? Aceşti copii botezaţi de femei 
sau de călugări, sau chiar de diacon, sau de moaşă, 
ca să nu moară nebotezaţi, dacă li s-au zis cuvintele 
acestea şi au rămas în viaţă, preotul nu le mai poate 
repeta în veac. El face lepădările şi cealaltă slujbă 
şi-i miruieşte cu Sfanţul şi Marele Mir. Apoi îi 
împărtăşeşte cu Sfintele Taine. Cuvintele dogmatice 

referitoare la ipostasurile Sfintei Treimi nu se mai 
repetă. Că preotul, dacă le mai repetă, a doua oară 
răstigneşte pe Iisus Hristos şi nu mai poate fi preot. 
De aceea stiliştii, care ţin stilul vechi şi botează a 
doua oară, sunt eretici. Cine botează a doua oară, a 
doua oară răstigneşte pe Iisus Hristos. Citiţi în 
Dogmatica Sfântului Ioan Damaschin şi la 
Apostolul Pavel, că Botezul este îngropare şi înviere 
cu Iisus Hristos. 

Deci, măi băieţi, acestea să fie pentru voi: să 
aveţi viaţă curată, să ţineţi cu tărie la Sfintele Posturi 
şi la sfintele canoane şi să nu vă placă a vă îmbogăţi. 
Ce bogăţie mai mare este decât să te duci la Hristos 
cu cât mai multe suflete mântuite? Că toate nu le 
putem noi face! Dacă Apostolul Pavel spune: 
Tuturor m-am făcut toate, ca măcar pe unii să-i 
măntuiesc, apoi noi ce să mai zicem? Dar dacă ai să 
te duci la Hristos cu o mulţime de suflete curate, 
mântuite, câtă cinste şi slavă şi bucurie o să ai în 
vecii vecilor? 

Altă datorie, acum când vă faceţi preoţi. Nu 
cumva să vă fie ruşine de haina lui Hristos! Acum să 
te văd cu reverendă, iar mai încolo şofer civil! Ţi-i 
ruşine de Hristos? Ferească Dumnezeu! Eu nici nu 
primesc preoţi civili la spovedanie. Mi-au venit cinci 
preoţi de mir cu preotesele la mărturisire. Unul avea 
oleacă de barbă şi era îmbrăcat cu haine preoţeşti. 
Ceilalţi, nişte şoferi, îmbrăcaţi cu pardesie. 

- Am venit, Prea Cuvioase, să ne mărturisim! 

- Măi, voi sunteţi preoţi? Unde vă este uniforma? 
Unde vă sunt bărbile? Unde aţi văzut voi în icoane 
sfinţi, cuvioşi, mucenici, arhierei şi preoţi bărbieriţi, 
cu iţari şi cu mânecă scurtă? Sau pe Maica Domnului 
aţi văzut-o cu capul descoperit, machiată şi cu cercei? 

Preotesele în parohie sunt jumătate de preot. Ele 
trebuie să fie pildă şi lumină femeilor din sat prin 
viaţa şi comportamentul lor. 

Du-te în Grecia şi vezi că, de la cel mai mare, de 
la patriarh şi până la ultimul diacon de mir, toţi 
poartă barbă, toţi sunt cu uniformă şi poartă culioane 
şi potcape. Du-te la Roman, pe timpul episcopului 
Gherasim Safirin în 1904, să vedeţi cum erau 
preoţii! Toţi purtau haine lungi şi potcap. Bine, 
fraţilor, unde ne ducem noi de la Tradiţie? Cum ne 
mai luptăm cu catolicii şi cu sectele, dacă le dăm 
apă la moară? Numai cu numele zicem că suntem 
ortodocşi! 

Nu aşa, măi băieţi! Cât de frumos îi stă preotului 
să-şi poarte uniforma! 

In ceea ce priveşte tâlcuirea Apocalipsei, omul e 
ispitit să tâlcuiască după capul său. Să nu vă băgaţi 
mai adânc decât au tâlcuit Sfinţii Părinţi. Pentru că 
atunci când a spus îngerul lui Ioan Evanghelistul: 
„Fiul omului, pecetluieşte cuvintele acestea!" Ştii ce 
înseamnă „pecetluite"? Nimeni să nu le ştie! Are 
mari taine Apocalipsa! Care s-au băgat cu capu-n 
traistă în Apocalipsa, s-au făcut mari sectari, că au 
luat-o după capul lor. N-auzi ce spune Sfanţul 
Grigorie de Nyssa? „Să nu ispiteşti Scripturile mai 
presus de vârsta ta duhovnicească, că te prăpădeşti". 

Aşa, măi băieţi! Dacă veţi face toate câte aţi 
auzit şi învăţat şi veţi ţine cu sfinţenie la învăţăturile 
Sfinţilor Părinţi, veţi avea multe bucurii şi plată de 
la Dumnezeu în cer, în veacul veacului. Iar dacă nu, 
focul gheenei şi talpa iadului! Pentru că voi, în loc 
să fiţi „lumina lumii" şi „sarea pământului", v-aţi 
făcut de ocara tuturor şi ruşinea îngerilor. Să nu fie! 

Să ne vedem cu toţii Ia Rai! Amin! 









TREI CUVINTE DUHOVNICEŞTI 

ADRESATE OBŞTII 
SFINTEI MĂNĂSTIRI SIHĂSTRIA 

CUVÂNT LA SFÂNTUL APOSTOL CLEOPA 

30 Octombrie 1994 

Prea Cuvioase Părinte Stareţ, prea cuvioşi părinţi 
şi fraţi, când vă văd aici mă bucur foarte mult. Âşa aş 
dori să ne vedem înaintea Preaveşnicului nostru 
Mântuitor, la bucuria cea fără margini. 

Copiii mamei, care sunteţi călugări şi fraţii cei 
mai mici, uitaţi ce se spune la dreptul Iov, capitolul 
şapte: O luptă şi o ispită este viaţa omului pe 
pământ. Fiţi atenţi, mamă, ca, crescând cu anii, să 
creştem şi cu vârsta duhovnicească. Să vă ajute mila 
Domnului! Eu aşa mă rog cu lacrimi la Mântuitorul: 
să vă păzească Dumnezeu de ispite şi de primejdii 
pe toţi. Să fiţi călugări buni, mamă! Cum ne-am 
bucurat aici şi ne-am cunoscut, aşa să ne vedem şi 
acolo în bucuria cea veşnică. 

Copiii mei, eu mă simt bolnav, nu mai am 
putere. Anii lor, 70, iar de vor fi în putere, 80 de ani 
şi ce este mai mult, osteneală şi durere (Psalm 89). 
La un putregai de moşneag, care trebuie să meargă 
mâine în groapă, să-i mai cânte „Mulţi ani trăiască?" 

Faceţi ascultare cu dragoste şi să fiţi cu „Doamne 
Iisuse..." în minte. Trupul este Marta, şi Mântuitorul 
i-a spus Martei: Marto, Marto, te grijeşti şi spre 

multe te sileşti, ci un lucru iţi trebuieşte. Iar Mana 
stătea lângă picioarele Domnului şi asculta cuvintele 
Lui. Marta este trupul, iar sufletul este Măria, cum 
spune Sfanţul Ioan Gură de Aur. 

Măi copii, mă bucur când vă văd aici. Să vă 
păzească mila Preasfintei Treimi şi Maica Domnului 
de ispite, pentru că tinereţea are nevoie de multă 
păzire. Faceţi ascultare cu dragoste, păziţi-vă mintea, 
pentru că Dumnezeu nu se uită la faţa voastră, ci la 
inima voastră totdeauna, să vadă dacă îl iubim pe El 
şi dacă ne păzim de păcat. 

Măi copii, dragii mamei, trupul este Marta; 
puneţi-1 la treabă. Iar sufletul este Măria; puneţi-1 la 
rugăciune: Doamne, Iisuse Hristoase, Fiul lui Dum- 
nezeu, miluieşte-mă pe mine, păcătosul! Ascultarea, 
tăierea voii şi paza minţii. Vezi că rugăciunea nu 
este condiţionată de vreme sau de loc: ,.,Acum pot, 
iar acum nu!" în psalmul 102 spune: In tot locul 
stăpânirii Lui, binecuvintează, suflete al meu, pe 
Domnul Iar în psalmul 33 zice: Bine voi cuvânta pe 
Domnul în toată vremea, pururea lauda Lui în gura 
mea. Şi Apostolul Pavel zice: Neîncetat vă rugaţi! 

Vezi că în toată vremea şi în tot locul trebuie 
să-L avem pe Mântuitorul în inimă? Oriunde veţi fi. 
Pentru că Mântuitorul se uită în inimile voastre 
totdeauna. Păziţi-vă mintea! Vrăjmaşul bate război 
ca să ne ia sufletul. Şi preţul sufletului nu ni 1-a spus, 
mamă, un sfânt, un prooroc sau un apostol, ci însuşi 
Mântuitorul: Ce va da omul în schimb pentru sufletul 
său? 

Eu vă mulţumesc din toată inima că aţi venit la 
mine. Dacă întreabă cineva de mine cum mă cheamă, 
să-i spuneţi: „Moşu putregai! Moşu putregai". Să nu 
mai ziceţi Cleopa! Eu sunt putred! Eu când vă văd, 

v-aş lua într-o traistă pe toţi şi v-aş duce pe toţi la 
rai. De toţi mi-i drag. Fiecare face ascultare unde 

este pus. 

Noi cei bătrâni avem treabă cu mii de suflete. 
Voi să aveţi grijă de sufletele voastre. Auzi ce zice 
Sfântul Ioan Gură de Aur în cartea numită Puţul: De 
este cu putinţă, o, creştine, şi-n fiecare ceas să te 
spovedeşti. Dar de ce? Pentru că în fiecare minut 
greşim lui Dumnezeu, ori cu gândul, ori cu cuvântul, 
ori cu voie, ori fără de voie, ori cu ştiinţă, ori cu 
neştiinţă. Fiecare să fie paznic pentru el şi să-şi 
aducă aminte că îngerul Domnului este permanent 

lângă dânsul. 

Nu vedeţi că nu putem răbda o împunsătură de 
ac, o scânteie, un cărbune? Dar focul din gheena cum 
îl vom răbda? - spune Sfântul Vasile. El spune că 
focul gheenei este negru ca păcura şi este de miliarde 
şi miliarde de ori mai fierbinte decât acesta. Focul 
acesta pământesc este răcoare, umbră faţă de acela. 
Iar acela este ocean de flăcări negru şi nu are fund 
în veacul veacului. Miliarde de miliarde de diavoli şi 
miliarde de miliarde de păcătoşi se vor arde! In focul 
acesta măcar vezi cum arde mama, cum arde sora, 
cum se arde ginerele, dar acolo nu vezi. Acolo se 
aud numai vaiete, scrâşniri din dinţi, răcnete, dar pe 

nimeni nu vezi. 

Stareţul nostru Ioanichie, când a slăbit şi a vrut 
să mă pună în locul lui, a zis: „Aduceţi băiatul ăla de 
la stână!" Eu, dacă m-au chemat, m-am dus la 
părintele Paisie şi l-am întrebat ce să fac. Bătrânul 
mi-a zis: „Să fii ca şi cum n-ai da şi ca şi cum n-ai 
lua; nu te bucura când te-or pune nu te supăra când 
te-or scoate!" 

Şi cu sfatul lui am primit egumenia Sihăstriei în 
vara anului 1942. Când a ars biserica în mai 1941 s-a 
întâmplat o minune atunci. Sfintele moaşte, ce se 
aflau în altarul paraclisului, au ieşit singure din foc 
prin minune dumnezeiască, ca şi cum le-ar fi aruncat 
cineva în ograda mănăstirii... 

Dragu mamei, cum vă văd aici, să vă văd pe toţi 
la rai, împreună cu părintele stareţ. Păziţi-vă viaţa 
curată, aveţi frica lui Dumnezeu, spovediţi-vă curat, 
faceţi ascultare cu dragoste. Feriţi-vă, mamă, de 
prietenia cu cei răi, că mâine plecăm şi Mântuitorul 
spune în Evanghelie aşa: Privegheaţi şi vă rugaţi că 
nu ştiţi ziua nici ceasul.. Nu ştim când plecăm, dar 
plecăm pentru că nimeni nu rămâne aici. 

Părinte stareţ, vă mulţumesc din toată inima. Vă 
rog să vă rugaţi pentru mine. Dumnezeu să vă 
răsplătească osteneala şi dragostea. 



CUVÂNT LA LĂSATUL SECULUI 
DE POSTUL CRĂCIUNULUI - 1994 

în numele Tatălui şi al Fiului şi al Sfanţului Duh. 
Binecuvintează, Prea Cuvioase Părinte Stareţ să vor- 
besc. „Pentru rugăciunile Sfinţilor Părinţilor noştri, 
Doamne, Iisuse Hristoase, Fiul lui Dumnezeu, milu- 
ieşte-ne pe noi! Amin". 

Prea Cuvioase Părinte Stareţ, cuvioşi părinţi şi 
fraţi. 

Mai înainte de toate sunt dator să mulţumesc din 

toată inima Preasfântei Treimi, Atotputernicului şi 

Preaveşnicului nostru Dumnezeu şi Maicii Domnului 

şi la toţi sfinţii care se roagă pentru noi, că am mai 

ajuns şi eu păcătosul până în ziua de azi. 

Mă simt slăbit, foarte obosit cu atâta lume, 
săraca, care vine din toate părţile. Mi-e drag de 
credinţa lor, mi-e milă de ei, dar nu mai pot, mamă, 
nu mai pot! Doctorul mi-a zis să vorbesc jumătate 
de ceas, că sufăr cu inima, am patru operaţii, mâna 
asta mi-i ruptă; eu mai am de vorbit zeci de ore, că 
vin săracii şi spun toate necazurile, toate scârbele. 

Am fost chemat de prea cuviosul părinte stareţ 
să vin în seara aceasta aici şi mulţumesc lui Dum- 
nezeu că mai văd trapeza asta frumoasă şi soborul 
sfintei mănăstiri. V-a înmulţit Preabunul Dumnezeu 

aici! . 

Eu, când am venit aici în 1929, am găsit 14 

părinţi bătrâni, cu bărbile albe, şi am venit noi doi 

fraţi şi s-au făcut 16. 

îmi aduc aminte de stareţul Ioanichie Moroi, 
săracul! A slujit aproape 20 de ani singur Liturghia, 
zi de zi. Singur! Şi numai cu împărtăşania trăia! 
Eram la bucătărie. Sâmbăta şi Duminica venea şi el 
la masă. Celelalte zile trăia numai cu împărtăşania. 
Mă întreba: „Mă, băiatule, ai zamă de varză - noi 
moldovenii îi zicem moare - şi oleacă de grâu fiert?" 
Şi ştiam că asta mănâncă. Lua grâu fiert şi oleacă de 
moare, dar nu înainte de a ne citi cuvânt la masă. 

Foarte mă bucur că părintele stareţ a ţinut 
obiceiul ăsta sfânt de a se citi cuvânt la masă. Mai 
ales părintele nostru stareţ Ioanichie, veşnic ne citea 
din Sfanţul Teodor Studitul şi din regulile Marelui 
Vasile, apoi ne întreba pe noi: „Ia zi tu, măi dragă, 
ce-am citit eu aici?" Ei! Dacă eram cu gândul^ la 
fasole, la cartofi, la cutare, ne zicea: „Apoi când 
citesc să fiţi şi voi atenţi; mai ţineţi minte!" Şi apoi 
1-a făcut preot pe bietul părinte Ioil. Părintele Ioil, 
săracul, când 1-a făcut preot şi el a slujit mult. 

Când m-a făcut pe mine preot la Mănăstirea 
Neamţ, în '45, bietul părinte Ioil slujise 136 de zile 
singur. Şi când m-a văzut că vin de la Neamţ - că 
m-a ţinut de-am făcut acolo 40 de zile, că aşa era 
obiceiul - a început a plânge: „Bogdaproste, că mai 
am un preot!" Şi apoi am intrat eu şi am făcut 40 de 
zile, că eram numai eu cu dânsul. Murise bătrânul şi 
făceam cu rândul câte 40 de zile. 

Dragii mei părinţi şi fraţi! Preasfânta Treime şi 
Maica Domnului v-a înmulţit, mamă; sunteţi 
multişori, şi tineri şi mai în vârstă. Eu de acolo de la 
deal nu pot veni, că mă dor picioarele. Dacă nu-mi 
trimitea maşina, nici acum nu puteam veni. Nu pot 
merge! Dar, când puneţi difuzorul, eu aud slujba 
acolo sus. Eu plâng uneori; ies pe-un scaun în faţa 
chiliei, când vă aud cântând aşa de frumos la 
biserică. Uite săracii, dacă-s tineri şi multişori, ce 
frumos cântă! Văd că aici e puterea cea negrăită a 
lui Dumnezeu, Care v-a adus şi Care întreţine şi 
slujbele bisericii şi ascultările şi toate. 

Vă rog, mamă, să aveţi grijă de spovedanie. Sunt 
vreo câţiva care m-au rărit, dar eu am mulţi la 
spovedanie. Dar sunt vreo câţiva care nu au mai 
venit, nu mai ştiu de ei! Eu nu am nevoie să vină la 
mine! Să se ducă la alţii, că eu nu pot dovedi. Dar 
sunt o seamă care nu vin, nu ştiu dacă s-au dus la 
alţii. Dacă s-au dus, ferice de ei, că eu nu mai pot. 
La mine-s prea mulţi; sunt bătrân şi nu mai pot. 

Dar vă rog să vă spovediţi curat şi adesea. Auzi 
ce spune Sfântul Ioan Gură de Aur, în cartea numită 
„Puţul", carte cu slovă veche tipărită la Buzău în 
1830: O, frate creştine, dacă este cu putinţă, şi în 
fiecare ceas să te spovedeşti! Dar de ce asta? 
Pentru că în fiecare minut greşim lui Dumnezeu, ori 

cu cuvântul, ori cu gândul, ori cu voie, ori fără voie, 
ori cu ştiinţă, ori cu neştiinţă. 

De aceea vă spun, deasa spovedanie îl ţine pe 
om pe linia cea bună şi sincer la spovedanie. Eu văd 
că vin unii, săracii, cu spovedania scrisă, trebuie să 
am răbdare; altă dată vin oameni, nu mai pot! Dar 
când îi văd că vin, îmi fac răbdare: lasă-i să vină, 
săracii, ca să-şi descarce conştiinţa şi să se uşureze! 

De-acum vă spun, mamă, nopţile au crescut 
mari, de acum pe câmp nu o să mai alergaţi atâta. Să 
fiţi la Utrenie cu toţii. Tare-i frumos noaptea când 
aud; că eu ies pe cerdac acolo şi vă aud cântând la 
miezul nopţii. Aşa de frumos răsună codrii aceştia 
noaptea! Şi aşa cum vă văd aici, dragul mamei, aşa 
să vă văd în rai pe toţi! Pe toţi, pe toţi! Tare mi-e 
milă de voi, că v-a adus mila Preasfintei Treimi aici, 
şi aici este viaţă de obşte şi-mi pare bine că se ţine 
regula şi se citeşte cuvânt la masă şi la biserică. 

Marele Vasile a fost întrebat de filosoful Eubul, 
cu care învăţase el la Atena: „O, Vasile, care este cea 
mai mare înţelepciune, care păzeşte pe om de tot 
păcatul şi-1 duce la rai?" „O, filosofule, cea mai mare 
înţelepciune, care păzeşte pe om de tot păcatul şi îl 
duce la fericirea veşnică este aceasta: pururea să vezi 
moartea înaintea ta! Şi să ai în minte şi în inimă pe 
„Doamne Iisuse..." 

O, Doamne! Dacă ne-am învrednici să nu uităm 
asta niciodată! Prima şcoală, lecţie, pe care a dat-o 
Dumnezeu omului în rai asta a fost: Să nu mănânci 
din cutare pom, că ai să mori! Când a uitat moartea, 
a dus la moarte tot neamul omenesc. De aceea să nu 
uităm că azi suntem, mâine nu mai suntem. Mântuito- 
rul spune în Evanghelie: Privegheaţi şi vă rugaţi, că 
nu ştiţi ziua, nici ceasul în care Fiul Omului va veni. 

Era aici un părinte - l-aţi cunoscut - nebăgat în 
seamă, de la Bucium, Veniamin Iorga. îl ştiţi! Ce om 
sporit a fost acela! Eu îi eram duhovnic. El a venit de 
la Bucium. Mitropolitul Iustin, Dumnezeu să-1 ierte, 
îi arăta acolo: „Ia uită-te, părinte Veniamin, ce palat 
v-am făcut! Palatul lui Roznoveanu" - când am fost 
la Iaşi, m-a ţinut mitropolitul zece zile să predic şi să 
spovedesc acolo -, dar bătrânul zice: „înalt Prea 
Sfinţite, acesta-i pentru generaţiile viitoare, mie 
să-mi dai drumul să mor într-un bordei la Sihăstria". 

Da, aşa a murit! M-a chemat, cum e azi, să-1 
spovedesc şi l-am împărtăşit. Eram cu Cristofor Radu 
- îl ştiţi - şi cu Iulian Lazăr, care-i în Muntele 
Athos. Dar el zice: „Vă mulţumesc că aţi venit - că 
au venit şi ei să-1 vadă -, dar nu mor astăzi. Mâine, 
la ora zece. Să veniţi atunci, că mâine la ora zece 
mor!" Dar Cristofor Radu, când a păşit pragul, a zis: 
„Am să trăiesc s-o văd şi pe asta!" 

Ne-am dus a doua zi, pe la ora nouă. L-am găsit 
când se lupta cu moartea. Se vedea limba în gură! 
Zicea rugăciune. Când ne-a văzut a zis: „Părinţilor, 
rugaţi-vă împreună cu mine, că vremea despărţirii a 
sosit!" Numai s-a uitat într-o parte şi a zis: „Iertaţi-mă, 
iubiţilor!" Când ne-am uitat la ceas, exact ora zece! 
Cum a spus el. 

Tot aşa a murit părintele Veniamin Barbacaru. 
Vai, săracul, mare om a fost între noi! A avut 72 de 
ani în mănăstire, că a intrat în 1918 la Vorona. A fost 
duhovnic la maici 40 de ani! - 26 de ani la Agafton 
şi 14 la Văratec. Şi i-am fost duhovnic cam vreo 20 
de ani, că venea tocmai de la Văratec şi se mărturisea. 

M-am dus vineri la el şi l-am împărtăşit şi zicea 
aşa: „De azi într-o săptămână, în ceasul acesta - era 
ora trei - să vii, că ne despărţim. Merg la veşnicie 1 

Eu am ajuns pe la două. Când m-a văzut, mi-a spus 
cu bucurie: „Bine ai venit, părinte! Rugaţi-vă 
împreună cu mine!" Vai, m-a luat un plâns! El 
numai aşa, s-a uitat la icoane şi a început a plânge; 
ştii cum curgeau lacrimile? Şi când s-a uitat la mine, 
a zis: „Iartă-mă!" Şi şi-a dat sufletul. 

Când m-am uitat, era ora trei. Mi-am amintit 
cuvântul lui: „De azi într-o săptămână, în ceasul 
acesta voi pleca". Şi s-a dus în mormânt, cum 1-a 
făcut mama lui, neatins de nici un păcat trupesc. Şi 
săracu' Cosma, fratele lui, parcă-1 văd în trapeza 
asta, cu culionul acela negru, cu barbă albă! Ultima 
dată aici l-am văzut. El a trăit aşa, la biserică, la 
chilie; el a trăit 84 de ani fără o lună. Şi părintele 
Veniamin, 90 de ani şi o lună. 

O, Doamne! Săracii părinţii noştri! Când mi-aduc 
aminte de părinţii aceştia! Au murit sub epitrahilul 
meu. întâi Ioan, cel ce a stat în pădure, părintele 
Ioan Roşu. ' I-a citit rugăciunea de darea sufletului 
părintele Paisie. Şi când i-am citit eu, a murit sub 
epitrahilul meu. Vasile Miron, care a stat la oi, tot 
aici a murit sub epitrahilul meu. Pelaghia, săraca, pe 
care-o ştiţi, soţia pictorului Irineu Protcencu, tot sub 
epitrahilul meu. Visarion, stareţul de la Sihla, tot sub 
epitrahilul meu. Mi-a zis: „Mă rog, citeşte-mi dezle- 
garea de ieşire!" 

Care au mai murit? Că mai am care au mai 
murit Eram stareţ la Slatina, m-am dus la Văratec 
cu Antonie, care-i mitropolit acum, şi cu mai mulţi, 
cu Gherontie, cu mai mulţi, şi o maică trăgea de 
moarte. Şi a venit stareţa Pelaghia; alta, nu asta care-i 
acum: „Hai, că o maică tare doreşte să-i faci o dezle- 
gare! Să-i citiţi rugăciunea de ieşirea sufletului". I-am 
citit şi a murit sub epitrahil. 

Şi încă mai am vreo câţiva care au murit săracii. 
S-au dus dragii noştri! Vai de mine!... 

Am fost acum, pe ziua de nouă noiembrie, la 
cimitir. Şi când am ajuns în dreptul crucii părintelui 
stareţ Ioanichie, când i-am văzut fotografia, m-a luat 
un plâns groaznic! Când mi-am adus aminte cât de 
nevoitor a fost şi cum ne învăţa de frumos, săracul! 
Venea la masă numai ca să ne înveţe cuvânt şi se 
ducea. Că el cu împărtăşania de Ia biserică trăia. M-a 
luat un plâns, c-am fost şi anul ăsta! M-a dus băiatul 
încet. 

Am fost! Mulţumesc preaînduratului Dumnezeu 
că, după un an, am mai fost. Auzi ce spune Sfântul 
Ioan Gură de Aur: Mergi adesea la morminte, o, 
frate, şi la cimitire! Că dacă adesea vei merge 
acolo, atâta înţelepciune ai a te învăţa, încât toate 
şcolile filosofice din lume mai mult nu te pot 
învăţa! 

Ei tac, dar vorbesc cu noi din toată inima. Eu, 
când mă duc acolo..., am rămas singur! Nu mai am 
pe nimeni înaintea mea! Pe nimeni, pe nimeni! Şi 
când mi-aduc aminte că am trăit cu ei, nu săptămâni, 
nu luni, nu ani, ci zeci de ani! Şi toţi sunt acolo. La 
fiecare cruce mă apucă un plâns... A venit băiatul 
(ucenicul de chilie) şi am stat pe-un scaun şi l-am 
pus să citească la fiecare cruce. Şi el citea, cutare şi 
cutare... 

Mi-aduceam aminte de ei, săracii! S-au dus 
iubiţii noştri! Mi-aduc aminte de viaţa lor. Când a 
citit pe părintele Vasile Mitoşeru, pe părintele 
Visarion Palade, pe Gherasim, fratele meu, pe 
Constandie Uricaru... Aiştea dormeau noaptea în 
sicrie şi mâncau o dată-n zi, la apusul soarelui, şi 
ştiau Psaltirea toată pe de rost. Toată, toată! 



Eu eram cu ascultarea la vaci. Şi fiind la vaci, 
m-a dat cu părintele Gherasim, fratele meu, în chilie. 
El ştia Psaltirea, cu tot cu „Cântările lui Moise", pe 
de rost; toată, toată. El zicea trei catisme la Psaltire 
pe de rost, cu tot cu molitfe, şi făcea 33 de metanii; 
şi iar trei catisme, şi iar 33 de metanii. Eu mă 
culcam. Veneam de la vaci obosit; nu erau aşa vaci 
multe atunci; aveam 5-6 vaci, vreo doi boi, vreo doi 

cai. Atâta era pe atunci. 

Eu, cum eram culcat, numai ce auzeam: trosc! 
trosc! îşi dădea palme: „Nu dormi, calule! Uite 
sicriul!" Toată noaptea aşa se nevoia. Avea sicriul în 
chilie. Parcă-1 aud pe Nectarie Pintilie când îi spunea: 
„Părinte Gherasim, câte sicrie din astea or să 
putrezească până vei muri sfinţia ta!" „Cred lui 
Hristos, a zis el, că acesta-mi va fi casă de veci". Şi 
aşa a fost. în 1933, la ziua Crucii a murit. S-a dus la 

Domnul! 

La dânşii s-a împlinit cuvântul acela care zice la 
Paremii: Răpitu-s-au, ca să nu schimbe răutatea 
mintea lor, sau înşelăciunea să înşele sufletul lor. 
Puţin ostenindu-se, au împlinit ani îndelungaţi. 
Pentru aceea s-a grăbit Dumnezeu a-i scoate. Ce 
nevoinţă aveau ei! Mergeam la coasă. Atâta ziceau: 
„Iertaţi-mă!" şi băteau coasa. Toată ziua coseau. Noi 
mâneam de trei ori pe zi, iar ei seara veneau şi luau 
anaforă şi ziceau toată Psaltirea pe de rost! 

Dumnezeu să-i ierte! 

Ştiţi de ce vă aduc aminte, dragul mamei? Eu nu 
cred că voi mai fi vreodată cu voi! Poate oi mai 
ajunge la Postul Mare! Numai Măicuţa Domnului 
ştie! Eu mă simt slăbit! Dar vă spun ce călugări am 
găsit aici. Nu era un pat în chilie la nimeni! Eram 
patru fraţi ucenici în chilie la părintele Petru Ganea, 

* loc din Ardeal Erau chiliile cele vechi, rămase de 
la Cerneschi. Şi el, bătrânul, avea şi el nişte scânduri 
P"se aşa, în loc de pat. 

Când suna de Utrenie ne scula: „Măi coconi, 
dr agul tatei, auzit-aţi voi glasul arhanghelului? Măi 
co pii, haidaţi la sfânta rugăciune!" Când auzeam 
c| opotul la Utrenie, ne sculam, şi cum era zăpadă, 
ia ma, eu nu mă mai încălţam - încălţările erau ude 
P e sobă -, şi rugeam în paraclis; la paraclisul cela 
CJ |re a ars. Când mă vedea bătrânul că fugeam prin 
z *padă: „No. Te-i îmbolnăvi, măi băiete!" Eu când 
samă încalţ? Desculţ, fuga la biserică. 

Stăteam acolo unde era veşmântăria, că acolo au 
ar $ cărţi multe, când a ars biblioteca. Acolo a ars şi 
[Storicul mănăstirii, scris de tahigraful Dometie, din 
Mănăstirea Neamţului, pe la 1713. în acest istoric 
ar âta cum acei şapte pustnici care au întemeiat 
s, băstria, au pus blestem: „Când se va spurca locul 
ac esta cu păcate trupeşti, sau când va fi pungă 
^osebită, sau dacă vor mânca carne, cu pustiire şi 
c "foc să pedepsească Dumnezeu locul acesta!" 

Vă spun, măi copii, că n-are cine vă mai spune. 
Q eu acestea le-am citit şi le-am păţit, dar, mâine- 
POimâine sunt în groapă. Mă simt slăbit tare şi nu 
m *i pot. Am intrat pe 83 de ani, am patru operaţii, 
Sl % şi cu inima, lumea nu mă lasă, zi şi noapte. 

Ei! Am apucat călugări mari! Costandie Uricaru 
*i comuna Ciumaşi, judeţul Bacău. Avea sicriul 
,a /igă sobă; zicea Psaltirea toată pe de rost în fiecare 
a Zicea: „Of, Doamne, of! Dacă ar fi mila lui 
Dumnezeu să fiu cel de pe urmă mântuit!" Săracul! 
Când s-a îmbolnăvit, a paralizat şi zicea: „Uite ce! 
Cr ed că mai sunt câteva zile, dar vă rog din toată 
'"ima, nu mă uitaţi la sfintele rugăciuni!" Săracul! 

Venise din armată. El a fost dinainte de armată aici. 
Eram cu oile în Poiana Cireşului şi el zice: „Frate, ia 
vezi că am uitat un psalm şi greşesc la aista". Acel 
psalm era: Zis-a călcătorul de lege, ca să greşească 
întru sine; nu este fiica de Dumnezeu înaintea 
ochilor lui, a învăţat apoi Psaltirea toată. 

Părinţilor şi fraţilor, ştiţi de ce vă spun? Pentru 
că acestea le-am trăit şi le-am auzit şi le-am văzut şi 
le mai ţin minte. Şi când văd că v-a înmulţit mila 
Preasfintei Treimi; sunteţi multişori şi tineri şi 
cuminţi, săracii. Să nu uitaţi frica morţii, că mâine 
plecăm! Vezi, Mântuitorul spune în Evanghelie: 
Privegheaţi şi vă rugaţi, că nu ştiţi ziua, nici ceasul! 
Să ne gândim că n-avem de trăit mult! Dacă punem 
moartea înaintea ochilor, ne păzim de tot păcatul. 
Dacă vom uita de moarte, murim! Cum a păţit 
Adam în rai. Cum a uitat porunca lui Dumnezeu de 
moarte, a dus pe toţi la moarte. 

Fraţilor şi părinţilor! Să mă iertaţi că vă ţin prea 
mult. Da' eu am venit oleacă, mai mult să-mi iau 
rămas bun, că mă simt slăbit tare. Vă rog din toată 
inima să vă spovediţi curat şi adesea; să vă fie dragă 
pravila Bisericii. 

Părinţi şi fraţi! Aşa să vă ducă Preasfânta Treime 
la rai, aşa cum vă văd în trapeza asta. Părintele 
arhimandrit Vartolomeu, să ştiţi, rămâne mare ctitor 
în mănăstirea noastră. Vedeţi voi ce rai este trapeza 
asta? N-am văzut trapeză de asta nicăieri, cu picturi 
aşa de frumoase. Mila Preasfintei Treimi să fie cu el 
şi în veacul de acum şi în cel viitor. Şi să vezi, îmi 
place pictura din biserica veche. Sfinţii aceia din 
altar, când îi văd, parcă-s vii; pictură adevărat 
bizantină, ortodoxă. 

Când mi-aduc aminte, când am făcut trapeza 
veche cu caii, ia aicea am făcut o târlă, şi am 
frământat nişte glod cu paie şi l-am lipit eu cu fraţii. 
Şi am făcut trapeza, după ce au ars chiliile cele 
vechi. Trapeza care a fost, a fost lipită de mine şi de 
vreo patru-cinci fraţi; că nu aveam unde sta la masă. 
Şi uite acum, ce rai, ce frumuseţe de trapeză aici! Să 
ne păzească Preasfânta Treime şi Maica Domnului 
să nu greşim lui Dumnezeu, ca nu cumva să ne 
pedepsească şi să dea mila Domnului să ne vedem la 
rai cu toţii. 

Dragii mamei, copiii mamei! Mi-e milă, mi-e 
drag de voi şi ştiu că îngerul Domnului se îngrijeşte 
de voi. Să nu mă uitaţi şi pe mine păcătosul la 
sfintele rugăciuni! 

Au venit doi călugări tocmai de la Lainici să-i 
mărturisesc. Şi acolo, când am fost eu odată, 
împreună cu părintele Petroniu, era un stareţ, care a 
fost exarh, Caliopie Georgescu. A murit. A venit 
apoi un mare duhovnic de-al lor, Calinic Caravan, 
care era pe toată Oltenia. Ne-a citit spovedania de la 
cinci ani până acum. 

Era duhovnic şi al mitropolitului şi la Tismana şi 
la Lainici şi la mai multe mănăstiri. Mi-a spus cum a 
murit. Zicea: „Tare aş fi dorit să fi venit părintele 
Cleopa aici!" Aşa a spus şi Părintele Stăniloae, căci 
i-am fost duhovnic atâta vreme. Dar numai ce-am 
auzit c-o murit. Ne ducem cu toţii, mamă! Nu stăm 
aici! 

Copiii mamei, uite ce este! Să mă iertaţi pe mine 
păcătosul şi să vă rugaţi. Şi dacă mă duc dincolo, să 
nu mă uitaţi la sfintele rugăciuni. 

Mila Preasfintei Treimi să fie cu noi toţi, cu 
toată mănăstirea noastră, cu părintele stareţ care are 

atâta grijă şi răspundere pe cap, numai el ştie. Cu 
mila Preasfintei Treimi, toate se pot face! Să fie 
dragoste, să fie smerenie, să fie blândeţe, să fie 
mărturisire curată, că mâine plecăm, mamă! Mâine 

plecăm! 

Vai! Vai! Când m-am dus în cimitir, când am 
ajuns pe la mormintele lor. Părintele Ilarion Ionică, 
care a fost econom; părintele Chiriac. Când mi-aduc 
aminte... Nu existau maşini pe aici. Venea, săracul! 
Toată ziua cosea, seara venea cu un lemn în spate. 
„Să-mi aduc vreo două lemne". Dacă era o pereche 
de boi la atâta mănăstire! Toţi îşi cărau lemne cu 
spatele. Parcă-1 văd! Şi după ce-a murit, a rămas un 
cârd de lemne de la el, aduse cu spatele. 

La cimitir m-a prins un plâns chiar la crucea 
stareţului, că mi-am adus aminte când zicea: „Mă, 
băiete, mă, ai grijă! Ia seama, mă băiete, să ai 
rugăciunea minţii totdeauna, să nu uiţi de moarte". 
Săracul, tare a mai răbdat multe! L-a bătut tâlharul 
Baltă cu bocancii peste cap şi a doua zi i s-a scurs 

ochiul drept. 

Când îmi aduc aminte prin câte am trecut. 
Doamne! De atâtea ori tâlhari şi foc şi războaie! Au 
trecut cu îndurarea Domnului. Şi când văd trapeza 
asta aşa de frumoasă, plină de vieţuitori, nu ştiu ce 
să spun înaintea Domnului şi cum să mulţumesc! 

Să vă păzească îndurarea şi mila Domnului, să 
vă înmulţiţi, mamă, şi să vă întăriţi duhovniceşte şi 
să fiţi pildă de urmat pentru cei ce vin după voi aici. 

Mă iertaţi pe mine păcătosul, că v-am ţinut prea 
mult... 



CUVÂNT ROSTIT LA TRAPEZA 
27 Decembrie 1994 

Prea Cuvioase Părinte Stareţ, prea cuvioşi 
părinţi şi fraţi. 

Mai înainte de toate să mulţumim din inimă 
Preasfintei şi de viaţă făcătoarei Treimi, Preasfintei 
Născătoare de Dumnezeu şi pururea Fecioarei Măria 
şi tuturor sfinţilor care se roagă pentru noi, că am 
ajuns şi-n anul acesta la prealuminatul praznic al 
Naşterii Mântuitorului nostru Iisus Hristos, bucuria 
şi mântuirea întregii lumi. 

Părinţilor şi fraţilor, n-am să spun multe, că-s 
obosit. Atâta vă spun că, stând aici câteva zile, m-a 
chemat părintele stareţ şi mi-a dat chiliuţa aceea 
lângă biserică. Foarte bine, aproape, ca să stau zilele 
astea aici. Eu am petrecut între sfinţiile voastre ca-n 
rai. Am ascultat cu nevrednicie slujbele şi cântările 
bisericii, v-am văzut pe toţi îmbrăcaţi, diaconi, 
preoţi, slujitori, cântăreţi la strană. Mi s-a părut că 
sunt în rai. Vezi Preasfânta Treime ce-a făcut cu 
sfânta noastră mănăstire? 

Când am venit eu aici am găsit 14 bătrâni şi cu 
noi doi fraţi s-au făcut 16. Iar acum văd atâţia părinţi 
şi fraţi în trapeza asta atât de frumoasă care nu are 
pereche în ţară. 

Fraţii mei şi părinţi, când vă văd cu toţii la 
ascultare şi la biserică, mă simt ca în rai, mamă! Văd 
fiecare săracul cu ascultărica lui, fuga la treaba lui, 
la ascultarea lui... îngerii Domnului pururea sunt cu 
voi, vă ajută, vă sprijinesc şi vă învaţă să vă feriţi de 
păcate, de răutăţi. 

Dar vă spun un lucru: Sfântul Vasile cel Mare, 
numit de Sfinţii Părinţi „ochiul Bisericii", „gura cea 
de foc a Duhului Sfânt" şi „împăratul cuvintelor", ne 
dă un sfat: a fost întrebat de-un filosof, anume 
Eubul, din Alexandria, cu care învăţase el la şcoală 
în Atena, înainte de a fi episcop în Cezareea Capa- 
dociei. A venit la el şi 1-a întrebat: „O, Vasile! Care-i 
cea mai mare înţelepciune, care îl păzeşte pe om de 
tot păcatul şi-1 duce la fericirea veşnică?" Iar Sfântul 
Vasile a răspuns: „Cea mai mare înţelepciune care 
păzeşte pe om de tot păcatul şi-1 duce la rai, la 
bucuria cea fără margini, este pururea să vadă 
moartea înaintea ochilor săi şi să aibă în minte şi în 
inimă pe «Doamne Iisuse...»". 

Dragii mamei, părinţi şi fraţi, unde mergeţi la 
ascultărica voastră, fie că sunteţi la biserică, sunteţi 
la grajd, sunteţi la vite, sunteţi la oi, sunteţi la câmp, 
unde vă trimite părintele stareţ, să fiţi cu „Doamne 
Iisuse..." în minte şi gândul la moarte, că moartea te 
păzeşte de toate păcatele. 

Această lecţie i-a dat-o Dumnezeu lui Adam în 
rai: „Adame, vezi raiul ăsta? N-are margini! Vezi 
frumuseţile astea, care nu le poate judeca nimeni? 
Le-am făcut pentru tine!" Şi i-a dat Dumnezeu lui 
Adam în rai un miros - spune Sfântul Vasile - miros 
de împărat al tuturor celor făcute de Dumnezeu în 

rai. 

Când venea balaurul la el şi-1 mirosea, gata! Ii 

lingea picioarele, leii, leopardul, tigrii, panterele şi 

ziceau: „împăratul! împăratul!" Acest miros 1-a avut 

până a greşit. Toate se supuneau ca unui împărat pus 

de Dumnezeu peste ele. Dar i-a spus: Adame, vezi, 

toaîe-s ale tale, dar de colo, din pomul acela, să nu 

mâncaţi, că o să muriţi. Şi când a uitat de moarte, a 

ajuns la moarte vremelnică, după nouă sute treizeci 
de ani, şi la moarte veşnică a dus tot neamul 
omenesc. 

Dragii mei părinţi şi fraţi! Eu nu mai pot vorbi, 
că sunt bătrân, sunt obosit. Dar atâta vă rog: oriunde 
vă duceţi să aveţi moartea înaintea ochilor şi 
„Doamne Iisuse..." în minte şi în inimă. Şi veţi fi 
păziţi de toate păcatele şi de toate ispitele. Că îndată 
se trezeşte mintea: „Măi, mâine mor! Şi cum mor? 
Doamne fereşte, să nu mă duc în focul veşnic! 
Doamne fereşte de iad!" 

Muncile de acolo şi chinurile nimeni nu le poate 
povesti cu limbă de ţărână. Şi nu-i pe o mie de ani 
sau un miliard, ci în veacul veacului. Ferească 
Dumnezeu, mamă; să vă păzească mila Preasfmtei 
Treimi, şi nu numai pe voi, ci şi pe toţi binecre- 
dincioşii creştini din toate Bisericile Ortodoxe. 
Doamne fereşte! Nimeni să nu ajungă la iad! 

Şi vă rog din toată inima, că-s bătrân şi slab, de 
abia mă ţin pe picioare, să mă pomeniţi la rugăciu- 
nile voastre şi-n chiliuţă şi la biserică, căci cât va fi 
scris nu ştiu. Mântuitorul a spus în Evanghelie aşa: 
Privegheaţi şi vă rugaţi, că nu ştiţi ziua, nici ceasul. 
Ştim că plecăm, dar nu ştim când. De aceea vă rog, 
pomeniţi-mă la sfintele voastre rugăciuni! Pe toţi vă 
rog! Şi pe călugări şi pe părinţi şi pe preoţi şi pe fraţi 
şi pe toţi, toţi. Că mă văd slăbit tare. 

De abia mă mai ţin pe picioare, după cum 
vedeţi. Am trecut de 80 de ani. Aţi văzut că venise 
la aniversarea mea mitropolitul, nişte episcopi, când 
am împlinit 82 de ani, la zece aprilie. Şi au adus 
daruri. Mitropolitul mi-a adus o icoană cu foiţă de 
aur şi scrie pe dos: „Povăţuitorul meu, duhovnicul, 
naşul meu, cutare...". Acum mi-a trimis altă icoană 

cu Sfânta Parascheva, îmbrăcată frumos, când a fost 
30 octombrie, la Sfântul Cleopa. Episcopul de la 
Rădăuţi, Gherasim, mi-a adus şi el o carte. 
Dar ei au vrut să cânte la masă ceva: 

- Dă-ne voie să cântăm o cântare! 

-Care? 

- Mulţi ani trăiască! 

- N-aveţi voie. Dacă nu mă întrebaţi, gata era 
cântarea, dar aşa, nu. Ce spune Scriptura? Anii lor, 
şaptezeci şi dacă vor fi în putere, optzeci... Şi după 
optzeci, ce zice? osteneală şi durere. Dar nu citiţi în 
Psaltire? 

- Dar ce să cântăm? 

- Să vă învăţ eu ce să cântaţi. Aşa să cântaţi: 
„Veşnica pomenire! Veşnica pomenire! Veşnica lui 

pomenire!" 

I-a prins râsul pe toţi. Da! Eu asta aştept: sicriul 
şi veşnica pomenire, mamă. Nu ştiu! Mâine, 
poimâine, când o voi Domnul. Aşa vă rog pe toţi, 
mamă: cât oi trăi să mă pomeniţi la rugăciune şi 
dacă oi muri, iar să mă pomeniţi. Pentru că eu vă 
doresc la toţi raiul şi bucuria cea veşnică şi cea 
vremelnică. Să vă rugaţi pentru mine, păcătosul! 
Amin. 

